চতুর্থ অধ্যায় : আল্লাহর পথে জিহাদ | বাংলা-বই ডাউনলোড\nপ্রিয়বই এর ডোমেইন নেম চেঞ্জ হচ্ছে শিঘ্রী। সবাই (priyoboi.blogspot.com) এ অভ্যস্থ হন।\nচতুর্থ অধ্যায় : আল্লাহর পথে জিহাদ\nজিহাদের বিভিন্ন স্তর\nইমাম ইবনে কাইয়েম তাঁর বিখ্যাত গ্রন্থ জাদুল মায়াদে “নবুয়াতের সূচনা থেকে জীবনের শেষ মুহূর্ত পর্যন্ত কাফের ও মুনাফিকদের সাথে রাসূলুল্লাহ (সা)-এর ব্যবহার”শীর্ষক একটি অধ্যায় রচনা করেছেন। ঐ অধ্যায় বিজ্ঞ লেখক জিহাদের প্রকৃতি সম্পর্কে লিখেছেন: সর্বপ্রথম রসূলুল্লাহ (সা)-এর প্রতি যে ওহী নাযিল হয়েছিল তা ছিল—\n(পড়,তোমার সৃষ্টিকর্তা প্রভুর নামে------- ইত্যাদি )।\nএ ছিল নবুয়াতের সূচনা। আল্লাহ তাআলা তাঁর নবীকে নিজে নিজে উপরোক্ত আয়াতগুলো পড়ার হুকুম দিয়েছিলেন। কিন্তু তখনো ঐশীবাণী অপরের নিকট প্রচার করার নির্দেশ দেয়া হয়নি। তারপর আল্লাহ তাআলা বলেন—\n(হে কন্বলাবৃত ! উঠ এবং জনগণকে সতর্ক কর )।\nএভাবে ‘ইক্‌রা’ আদেশের মাধ্যমে নবুয়াত ও “ইয়া আইউহাল মুদ্দাচ্ছির” সন্বোধনের দ্বারা রিসালাতের দায়িত্ব অর্পণ করা হয়। তারপর তাঁকে নিকটাত্মীয়দের সতর্ক করে দিতে বলা হয়। হযরত রসূলে করীম সাল্লাল্লাহু আলাইহি ওয়া সাল্লাম তাই সর্বপ্রথম নিজের নিকটাত্মীয়দের নিকট আল্লাহর বাণী পৌছান। তারপর তিনি প্রতিবেশীদের, আরও পরে সমগ্র আরববাসীদের এবং অবশেষে বিশ্বের মানব সমাজকে লক্ষ্য করে সতর্কবাণী উচ্চারণ করেন। এভাবে প্রায় তের বছর কাল পর্যন্ত তিনি তাবলীগের মাধ্যমে মানুষের মনে আল্লাহভীতি সৃষ্টির প্রায়াস পান। এ সময়ে তিনি কারো বিরুদ্ধে যুদ্ধও করেননি এবং কারো নিকট জিযিয়াও দাবী করেননি। বরং ঐ সময় হাত গুটিয়ে রাখা, ধৈর্য ধারণ করা এবং সহনশীলতার পথ অবলন্বন করার জন্যেই তাঁকে নির্দেশ দেয়া হয়। তারপর তিনি হিজরাতের আদেশ লাভ করেন। হিজরাতের পর সশস্ত্র সংগ্রামের অনুমতি দেয়া হয়। তারপর যারা রাসূলুল্লাহ সাল্লাল্লাহু আলাইহি ওয়া সাল্লামের বিরুদ্ধে অস্ত্র ধারণ করে তাদের বিরুদ্ধে জিহাদ করার এবং যারা নিরপেক্ষতা অবলন্বন করে তাদের উপর হস্তক্ষেপ না করার আদেশ অবতীর্ণ হয়। পরবর্তীকালে আল্লাহর দ্বীন পরিপূর্ণরূপে বাস্তবায়িত না হওয়া পর্যন্ত মুশরিকদের বিরুদ্ধে লড়াই করার আদেশ দেয়া হয়। ঐ সময় কাফেরদের তিন শ্রেণীতে ভাগ করা হয়। প্রথম শ্রেণীতে চুক্তিবদ্ধ দল, দ্বিতীয় শ্রেণীতে যুদ্ধরত দল এবং তৃতীয় শ্রেণীতে ছিল যিম্মিগণ।\nযাদের সাথে আল্লাহর রাসূল সাল্লাল্লাহু আলাইহি ওয়া সাল্লাম পূর্বেই শান্তি-চুক্তি করেছিলেন, তারা যতক্ষণ পর্যন্ত চুক্তি অনুযায়ী আচরণ করে ততক্ষণ মুসলমানদেরও চুক্তি পালন করতে বলা হয়। যদি কোন পক্ষ কর্তৃক চুক্তি লংঘনের সন্দেহ হয়, তাহলে আল্লাহর নবীকে প্রকাশ্য ঘোষণার মাধ্যমে চুক্তি বাতিল করে দেয়ার নির্দেশ দেয়া হয় এবং যতক্ষণ পর্যন্ত অপর পক্ষকে চুক্তি ভঙ্গের ঘোষণা না জানানো হয় ততক্ষণ পর্যন্ত তাদের বিরুদ্ধে অস্ত্র ধারণ করতে নিষধ করা হয়। এতদসঙ্গে চুক্তি ভঙ্গকারীদের বিরুদ্ধে লড়াই করার জন্যেও আদেশ নাযিল হয়।\nসূরায়ে তাওবা–তে এ তিন ধরনের নির্দেশই দেয়া হয়েছিল। ঐ নির্দেশে স্পষ্ট ভাষায় বলা হয়েছিল যে, আহলি কিতাবদের মধ্য থেকে যারা আল্লাহ ও রাসূল সাল্লাল্লাহু আলাইহি ওয়া সাল্লামের দুশমনী করছে তাদের বিরুদ্ধে যুদ্ধ চলতে থাকবে যতক্ষণ পর্যন্ত না তারা যিজিয়া কর প্রদান করে অথবা ইসলামের জীবন বিধান কবুল করে নেয়। ঐ সূরাতেই কাফের ও মুনাফিকদের সাথে কঠোর জিহাদ করার আদেশ দেয়া হয়। নবী করীম সাল্লাল্লাহু আলাইহি ওয়া সাল্লাম আল্লাহর নির্দেশ মুতাবিক কাফেরদের বিরুদ্ধে অস্ত্রধারণ করেন এবং মুনাফিকদের বিরুদ্ধে যুক্তি –প্রমাণ পেশ ও আলাপ-আলোচনার মাধ্যমে সংগ্রাম করেন। ঐ সূরাতেই কাফেরদের সাথে পূর্ব সম্পাদিত সকল চুক্তি বাতিল ঘোষণা করার আদেশ দেয়া হয় এবং চুক্তিগুলোকে তিন শ্রেণীতে ভাগ করা হয়। প্রথম শ্রেণীর বিরুদ্ধে লড়াই করার নির্দেশ দেয়া হয়। এ শ্রেণীর লোকেরা নিজেরাই চুক্তি ভংগ করে। নবী করীম সাল্লাল্লাহু আলাইহি ওয়া সাল্লাম তাদের বিরুদ্ধে লড়াই করে বিজয়ী হন। দ্বিতীয় শ্রেণীর লোকদের সাথে একটি নিদিষ্ট সময়ের জন্যে তিনি শান্তি চুক্তিসম্পাদন করেন। তারা চুক্তি ভঙ্গ করেনি এবং ইসলামের কোন দুশমনকে কোন প্রকারের সাহায্য দানও করেনি। আল্লাহ তাআলা এসব লোকদের সাথে সম্পাদিত চুক্তি নিদিষ্ট সময় পর্যন্ত বহাল রাখার হুকুম দেন। তৃতীয় শ্রেণীর লোকদের সাথে কোন চুক্তি করা হয়নি কিন্তু তারা কখনো আল্লাহর রাসূলের প্রতি শত্রুতামূলক আচরণ করেনি। এছাড়া যাদের সাথে অনির্দিষ্টকালের জন্যে শান্তি চুক্তি করা হয়েছিল তাদেরও ঐ শ্রেণীর শামিল করা হয়। এ শ্রেণীর লোকদেরকে চার মাসের সময় দান করার এবং ঐ সময়ান্ত তাদের বিরুদ্ধ লড়াই করার নির্দেশ জারী করা হয়।\nআল্লাহর নবী তাই চুক্তি ভঙ্গকারীদের হত্যা করেন এবং যারা চুক্তি লংঘন করে নাই অথবা যাদের সাথে অনির্দিষ্টকালের জন্য চুক্তি করা হয়েছিল তাদের চার মাস সময় দান করেন। আর চুক্তি পালনকারীদের সাথে নিদিষ্ট সময় পূরণ না হওয়া পর্যন্ত চুক্তি মোতাবেক ব্যবহার করেন। ফলে সকল লোকই ইসলাম কবুল করে এবং নিদিষ্ট সময়ের মধ্যেই তারা কুফরী পরিত্যাগ করে। অমুসলিম বাসিন্দাগণ জিযিয়া কর প্রদান করে রাষ্ট্রের অনুগত হয়ে যায়। এভাবে সূরায়ে তওবা নাযিল হবার পর কাফেরদের তিনটি শ্রেণীতে বিভক্ত হতে দেখা যায়। প্রথম শ্রেণীতে ছিল ইসলামের বিরুদ্ধে যুদ্ধরত শত্রুগণ। দ্বিতীয় শ্রেণীতে চুক্তিবদ্ধ দল এবং তৃতীয় শ্রেণীতে যিম্মীগণ। বিরোধী মহল সর্বদা আল্লাহর নবীকে ভয় করতো। এখন সমগ্র পৃথিবীর মানুষ তিন শ্রেণীতে বিভক্ত হয়। প্রথম শ্রেণীতে নবীর প্রতি ঈমান আনয়নকারী মুসলিমগণ দ্বিতীয় শ্রেণীতে নিরাপত্তাপ্রাপ্ত যিম্মীগণ এবং তৃতীয় শ্রেণীতে যুদ্ধরত কাফেরগণ। আল্লাহ তাআলা তাঁর প্রিয় নবীকে মুনাফিকদের বাহ্যিক আনুগত্য মেনে নিয়ে তাদের অন্তরের কপটতাকে আল্লাহর হাতে ছেড়ে দেয়ার এবং যুক্তি ও আলোচনার মাধ্যমে তাদের সংশোধন প্রচেষ্টা জারী রাখার নির্দেশ প্রদান করেন।\nআল্লাহ তাআলা তাঁর নবীকে মুনাফিকদের জানাযার সালাত আদায় করতে, তাদের কবরের পাশে দাঁড়িয়ে দোয়া করতে অথবা তাদের অপরাধ ক্ষমা করার জন্যে আল্লাহর দরবারে সুপারিশ করতে নিষেধ করেন। বরং আল্লাহ তাআলা ঘোষণা করেন যে, নবী মুনাফিকদের জন্যে ক্ষমার সুপারিশ করলেও তারা ক্ষমা লাভ করবে না। কাফের ও মুনাফিক দুশমনদের সম্পর্কে এটাই ছিল আল্লাহর নবীর গৃহীত নীতি।\nউল্লেখিত আলোচনায় অত্যন্ত সংক্ষেপে ইসলামী জিহাদের সকল স্তর উত্তমরূপে প্রকাশ করা হয়েছে। এ আলোচনায় দ্বীনি আন্দোলনের বৈশিষ্ট্য ও সুদৃর প্রসারী ফলাফলের আভাস পাওয়া যায়। বিষয়টি গভীর মনোযোগ সহকারে পর্যালোচনার দাবী রাখে। এখানে আমরা কয়েকটি বিষয়ে ইঙ্গিত করছি মাত্র।\nজিহাদের প্রথম বৈশিষ্ট্য: দ্বীনে হকের প্রথম বৈশিষ্ট্যময় সৌন্দর্য এই যে, এ একটি বাস্তবমুখী জীবন বিধান। এ দ্বীনের আন্দোলন মানুষকে সকল পারিপার্শ্বিক অবস্থায়ই নিজের দিকে টেনে নেয় এবং অবস্থার সাথে যেসব উপায় –উপকরণ সামঞ্জস্যশীল তাই আন্দোলনের কাজে ব্যবহার করে। ইসলামী আন্দোলনের সূচনাতেই বাতিল সমাজের সাথে সংঘর্ষ শুরু হয়। প্রচলিত সমাজের চিন্তাধারা ও আকীদা-বিশ্বাস জাহেলিয়াতেরই প্রভাবধীন থাকে। জাহেলিয়াতের ভিত্তিতেই ঐ সমাজ ব্যবস্থার কাঠামো গড়ে উঠে। অর্থনৈতিক ও রাজনৈতিক ক্ষমতার পৃষ্ঠপোষকতায় জাহেলিয়াত সমাজের উপর সগৌরবে প্রতিষ্ঠিত শক্তির তুলনায় সমপরিমাণ উপায়-উপকরণ অপরিহার্য। তাই ইসলাম তাবলীগ ও প্রচারের মাধ্যমে চিন্তাধারা ও আকীদ-বিশ্বাসের সংশোধন করে। প্রতিষ্ঠিত সমাজ ব্যবস্থার পরিবর্তন সাধনের জন্যে পার্থিব শক্তি ব্যবহার করার মাধ্যমে জিহাদ পরিচালনা করে। কারণ, ঐ জাহেলিয়াত পরিচালিত সমাজ আকীদ ও চিন্তার বিশুদ্ধকরণ কাজে বাধা প্রদান করে। পার্থিব উপকরণ ও বিভ্রান্তিকর কর্মসূচী অবলন্বন করে মানুষকে জাহিলী সমাজের প্রতি অনুগত থাকার জন্যে বাধ্য করে। আর এর ফলে সর্বশক্তিমান আল্লাহর পরিবর্তে মানুষেরই নিকট মাথা নত করে বাস করা ছাড়া সমাজের আর কোনই উপায় থাকে না। তাই ইসলামী আন্দোলন পার্থিব শক্তিপুষ্ট জাহিলিয়াতের মূলোচ্ছেদ করার অভিযান শুধুমাত্র দাওয়াত এ তাবলীগকেই যথেষ্ট বিবেচনা করতে পারে না। আবার জোর জবরদস্তি করে মানুষের আকীদা-বিশ্বাস পরিবর্তন করা ইসলামী আদর্শের নীতি নয়। এ দ্বীনের আন্দোলন পরিচালনায় উপরোক্ত উভয় পদ্ধতিই সমানভাবে গুরুত্বপূর্ণ এবং উভয় পন্থাই সমানভাবে গ্রহণযোগ্য। কারণ, মানুষকে মানুষের দাসত্ব থেকে মুক্ত করে এক ও অদ্বিতীয় আল্লাহর বন্দেগীতে নিয়োগ করাই আন্দোলনের উদ্দেশ্য। জিহাদের দ্বিতীয় বৈশিষ্ট্য: ইসলামের দ্বিতীয় বৈশিষ্ট্য হচ্ছে এই যে, এটা একটা বাস্তবমুখী আন্দোলন। এ আন্দোলন ধাপে ধাপে এগিয়ে যায় এবং প্রত্যেকটি ধাপে তার চাহিদা মুতাবিক উপকরণ সংগ্রহ করে নেয় ও পরবর্তী ধাপের জন্যে ক্ষেত্র প্রস্তুত করে। বাস্তব সমস্যাবলীকে নিছক উত্তম নীতিমালার সাহায্যে প্রতিরোধ করার কোন অবাস্তব ব্যবস্থা এ দ্বীনে নেই এবং এ আদর্শ আন্দোলনের বিভিন্ন স্তরে উদ্ভুত সমস্যাবলীর সমাধানের কিছু অপরিবর্তনীয় ছককাটা পন্থার উপরও নির্ভর করে না। যারা ইসলামী জিহাদের আলোচনা করেন এবং জিহাদের সমর্থনে কুরআনের আয়াত উদ্ধৃত করে থাকেন, তারা এ বিষয়টির প্রতি মনোযোগ প্রদান করেন না। বরং তাঁরা ইসলামী আন্দোলনকে যেসব স্তর অতিক্রম করে অগ্রসর হতে হয়, সে স্তরগুলোও বুঝে উঠতে পারেন না। অতি স্বাভাবিকভাবেই আন্দোলনের কোন স্তর কোন্ কুরআনী আয়াত কি তাৎপর্য নিয়ে অবতীর্ণ হয়েছিল, তা-ও উপলব্ধি করতে পারেন না। তাই তারা অস্পষ্ট ধারণা নিয়ে জিহাদের আলোচনায় প্রবৃত্ত হন এবং আন্দোলনের বিভিন্ন স্তরগুলোর জগাখিচুড়ি বানিয়ে জিহাদের আসল রূপটিকে বিকৃত করে ফেলেন এবং বিভিন্ন সময়ে অবতীর্ণ কুরআনের আয়াতগুলো থেকে কতক সাধারণ নীতিমালা আবিস্কার করেন। অথচ ঐ আয়াতগুলোতে নিজেদর খাহেশ মুতাবিক নীতিমালা আবিস্কারের কোনই অবকাশ নেই। তাঁরা কুরআনের প্রতিটি আয়াতকেই দ্বীনের শেষ সীমা বিবেচনা করেন। এ শ্রেণীর চিন্তা যারা করেন তারা বর্তমানে নাম সর্বস্ব মুসলিম সমাজে জন্মগ্রহণ করে নৈরাশ্যব্যঞ্জক পারিপার্শ্বিক অবস্থার চাপে পরাজিত মনোভাবেরই ফলশ্রুতি স্বরূপ উল্লেখিত ভূমিকা গ্রহণ করেন।\nপরাজিত মনোবৃত্তির বশবর্তী হয়েই তারা বলেন— “ইসলাম শুধু আত্মরক্ষামূলক যুদ্ধের অনুমতি দান করে।” চরম দুঃখের বিষয় এই যে, তাঁরা জিহাদের উপরোক্ত ব্যাখ্যা দিয়ে দ্বীনের মহাকল্যাণ সাধন করেছেন বলে বিশ্বাস করেন। প্রকৃত ব্যাপার এই যে, জিহাদের অপব্যাখ্যা করে তাঁরা দ্বীনের বৈশিষ্ট্যই পরিত্যাগ করছেন। দ্বীনকে তার মূল লক্ষ্য থেকে বিচ্যুতি করাই এ ব্যাখ্যার উদ্দেশ্য। এ ব্যাখ্যা গ্রহণ করার পর ইসলাম তাগুতী শক্তির ক্ষমতা থেকে মুক্ত করে লা-শরীক আল্লাহর বন্দগীতে নিয়োজিত করার লক্ষ্য হারিয়ে ফেলে। অবশ্য ইসলাম জোর-জবরদস্তি করে আকীদা-বিশ্বাস পরিবর্তন করতে বলে না। বরং সে মানুষকে স্বাধীনভাবে জীবন-পথ নির্বাচনের সুযোগ দান করে। এবং প্রতিষ্ঠিত রাজনৈতিক শক্তির অত্যাচার থেকে জনগণকে মুক্ত করার জন্যে ঐ শাসন ক্ষমতার উচ্ছেদ সাধন করে। তারপরও তাকে জিযিয়া কর দান করে ইসলামী রাষ্ট্রের অনুগত বাসিন্দা হয়ে বাস করার সুযোগ দান করে। এর ফলে স্বাধীনভাবে ইসলামী মতবাদ গ্রহণের পথে বলপূর্বক বাধাদানকারী সকল শক্তি অপসারিত হয়। এবং জনগণ স্বেচ্ছায় ইসলাম গ্রহণ করা বা না করার বিষয়ে সিদ্ধান্ত নেবার সুযোগ লাভ করে।\nজিহাদের তৃতীয় বৈশিষ্ট্য: এ দ্বীনের তৃতীয় বৈশিষ্ট্য হচ্ছে এই যে, কঠোর সংগ্রামের ভিতর দিয়ে ক্রম-অগ্রসরমান দ্বীনি আন্দোলন কোন অবস্থায়ই তার মূল লক্ষ্য থেকে চুল পরিমাণও বিচ্যুত হয় না। আল্লাহর নবী (সা) আন্দোলনের প্রথম দিন থেকেই যখন যে স্তরে আত্মীয়-স্বজন, কুরাইশ বংশ অথবা সারা বিশ্ববাসীকে সন্বোধন করে আহবান করেছেন তখন মূল লক্ষ্যের দিকেই তাদেরকে ডেকেছেন। সকল অবস্থায় তিনি একই বাণী প্রচার করেছেন। অর্থাৎ তিনি সকলকেই এক আল্লাহর দাসত্ব স্বীকার এ প্রভুত্বের অপরাপর মিথ্যা দাবীদারদের বিরুদ্ধে বিদ্রোহ ঘোষণার আহবান জানান। এ বিষয়ে কোন আপোষ বা নমনীয়তার বিন্দুমাত্র অবকাশ নেই। এ উদ্দেশ্য সিদ্ধির জন্যে একটি পরিকল্পনা মূতাবিক আন্দোলন অগ্রসর হয় এবং তা বিভিন্ন স্তর অতিক্রম করে এগিয়ে যায়। প্রতিটি স্তরেই প্রয়োজন মুতাবিক উপায়-উপকরণ ব্যবহারের প্রয়োজনীয়তা দেখা দেয়। একথা আমরা উপরেই উল্লেখ করেছি।\nজিহাদের চতুর্থ বৈশিষ্ট্য: চতুর্থ বৈশিষ্ট্য হলো এই যে, ইসলাম মুসলিম ইম্মাতের সাথে অন্যান্য অমুসলিমদের সম্পর্ক রক্ষার বিষয়ে স্থায়ী বিধান দান করেছে।\nউপরের জাদুল মায়াদ গ্রন্থের উদ্ধৃতি থেকেই তা জানা গেছে। এ বিধানের মূলকথা হলো এই যে, ইসলাম (আল্লাহর দাসত্ব ও আনুগত্য মেনে নেয়া) একটি সার্বিক মহাসত্য এবং তা গ্রহণ করা অপরিহার্য ও সমগ্র মানব সমাজের জন্যে বাধ্যতামূলক। যারা ইসলামের গ্রহণে অপারগ বা অনিচ্ছুক তাদের কর্তব্য হচ্ছে ইসলামের সাথে আপোষমূলক মনোভাব গ্রহণ করা এবং ইসলামের বাণী প্রচার ও তার সম্প্রসারণের পথে রাজনৈতিক বা অন্য কোন শক্তির সাহায্য নিয়ে প্রতিবন্ধকতা সৃষ্টি না করা। প্রতিটি মানুষের জন্যে চাপমুক্ত পরিবেশে ইসলাম গ্রহণ করা বা না করার সিদ্ধান্ত গ্রহণের অনুকুল পরিবেশ দরকার। যদি ইসলাম গ্রহণ করতে কেহ আগ্রহান্বিত হয় তাহলে ইসলাম বিরোধী মহল সে ব্যক্তির বিরুদ্ধে বল প্রয়োগ অথবা তাকে ইসলাম গ্রহণে কোন প্রকার\nবাধা প্রদান করবে না। যদি কেহ বাধা প্রদান করে তাহলে তার বিরুদ্ধে লড়াই করা ইসলামের কর্তব্য এবং বাধা প্রদানকারীর মৃত্যুবরণ অথবা বশ্যতা স্বীকার না করা পর্যন্ত এ লড়াই বিরামহীন গতিতে চলবে।\nদুর্বল ও পরাজিত মনোভাবাপন্ন লেখকগণ ইসলামী জিহাদ সম্পর্কে আলোচনা প্রসঙ্গে যখন তাদের দৃষ্টিভংগী অনুসারে ইসলামের দেহ থেকে জিহাদের ‘কলঙ্ক’ মোচনের প্রয়াস পান, তখন তারা দু’টো বিষয়কে অযথা মিশ্রিত করে ফেলেন। প্রথম বিষয়টি হচ্ছে জোরজবরদস্তি ইসলাম গ্রহণ করতে কোন মানুষকে বাধ্য না করা। পবিত্র কুরআনে স্বয়ং আল্লাহ তাআলা ---------------------- (দ্বীন গ্রহণে কোন জবরদস্তি নেই) ঘোষণার ভিতর দিয়ে স্পষ্ট ভাষায়ই এরূপ নির্দশ দিয়েছেন। দ্বিতীয়টি হচ্ছে, ইসলাম ঐ সকল রাজনৈতিক ও পার্থিব শক্তির মূলোচ্ছেদ করার নির্দেশ দেয়, যেসব শক্তি মানুষ ও আল্লাহর মধ্যে প্রাচীর হয়ে দাড়ায় এবং আল্লাহর দাসত্ব গ্রহণে মানুষকে বাধা প্রদান করে নিজেদের গোলাম বানিয়ে নেয়। এ দু’টো মূলনীতি সম্পূর্ণ পৃথক। তাদের মধ্যে কোথাও গোঁজামিল নেই অথবা একে অপরের বিরোধীও নয়। কিন্তু দুর্বল মনোভাবাপন্ন ব্যক্তিগণ পরাজয় বরণকারী পরাভূত চিন্তাধারার দরুন এ উভয় বিষয়কে মিশ্রিত করে ইসলামী জিহাদকে আত্মরক্ষামূলক যুদ্ধ হিসেবে অখ্যায়িত করতে চায়। অথচ ইসলামী জিহাদ হচ্ছে সম্পূর্ণ ভিন্ন প্রকৃতির লড়াই। আধুনিক যুগে প্রচলিত যুদ্ধ-বিগ্রহের সাথে তার কোন সামঞ্জস্য নেই। যুদ্ধের শর্তাবলী অথবা বাহ্যিক প্রকৃতি –প্রাকৃতি কোন ক্ষেত্রেই ইসলামী বিধানের প্রকৃতি, দুনিয়ায় তার ভুমিকা, আল্লাহ তাআলা এ দ্বীনের যেসব মহান লক্ষ্য নির্ধারন করেছেন এবং যে লক্ষ্য অর্জনের জন্যে রাসূললল্লাহ সাল্লাল্লাহু আলাইহি ওয়া সাল্লামকে রিসালাতের দায়িত্ব অর্পন করে তাঁকে সকল রাসূলগণের মধ্যে শ্রেষ্টতত্ব দান করেছেন ; সেগুলো ভিতরই ইসলামী জিহাদের শর্তাবলী খুঁজে পাওয়া যাবে।\nবিশ্বব্যাপী বিপ্লবী ঘোষণা\nদীনে হক একটি বিশ্বব্যাপী বিপ্লবী ঘোষণা। মানুষকে মানুষের দাসত্ব থেকে এমনকি নিজের প্রবৃত্তির দাসত্ব থেকেই মুক্তি দানই এ ঘোষণার সারকথা। আল্লাহ তাআলার একক সার্বভৌমত্ব ঘোষণার অনিবার্য পরিণতিই হচ্ছে এই যে, সকল মানুষই তাঁর করুণা লাভ করার সমান অংশীদার। তাই মানুষের উপর মানুষের প্রভুত্ব ও সার্বভৌমত্ব যে আকার ও যে ধরণেই প্রতিষ্ঠিত হোক না কেন, তার বিরুদ্ধে পরিপূর্ণ বিদ্রোহ ঘোষণারই নাম ইসলাম। মানুষের উপর মানুষের শাসন ক্ষমতা প্রকৃতপক্ষে আল্লাহর শক্তিরই দাবী। অর্থাৎ যে সমাজ ব্যবস্থায় সকল বিষয়ে চুড়ান্ত মীমাংসাকারী কতৃত্ব মানুষেরই হাতে, যেখানে মানুষই মানুষের জন্যে চূড়ান্তভাবে আদেশ-নিষেধ জারি করার ক্ষমতা ভোগ করবে, সে সমাজে কিছু সংখ্যক লোক অবৈধভাবে আল্লাহর ক্ষমতাই দাবী করে থাকে। যারা তাদের কর্তৃত্ব স্বীকার করে নেয় তারা কুরআনের পরিভাষায় ------------------(আল্লাহ ছাড়া অপরাপর রব) গ্রহণ করে থাকে। তাহলে একমাত্র আল্লাহর সার্বভৌমত্ব ও কর্তৃত্ব ঘোষণার অর্থ দাড়ায়, যারা অবৈধভাবে আল্লাহর শক্তি ভোগ করছে তাদের হাত থেকে ক্ষমতা ছিনিয়ে নিয়ে পুনরায় আল্লাহরই হাতে অর্পণ করা এবং যারা মনগড়া আইন –বিধান রচনা করে মানুষের উপর প্রভুত্ব ও কর্তৃত্ব প্রতিষ্ঠা করে তাদের উচ্ছেদ সাধন। কারণ তারা নিজেদেরকে খোদার আসনে বসিয়ে মানব সমাজকে তাদের দাসে পরিণত করেছিল। মোদ্দাকথা আল্লাহ তাআলার প্রভুত্ব ও সার্বভৌমত্ব ঘোষণা করার অর্থই হচ্ছে মানুষের উপর মানুষের সকল শাসনাধিকার ও শাসন ক্ষমতা অবসান ঘটিয়ে সমগ্র বিশ্বের স্রষ্টা ও প্রতিপালক প্রভুর কর্তৃত্ব প্রতিষ্ঠা করা।\nপবিত্র কুরআনে আল্লাহ তাআলা বলেছেন:\n“তিনি আসমানেও ইলাহা এবং যমীনেও ইলাহা।” যুখরুফ:৮৪\n“হুকুম ও শাসন করার অধিকার শুধু তাঁরই। তার নির্দেশ এই যে, একমাত্র তিনি ছাড়া আর কারো দাসত্ব করা চলবে না। এটাই হচ্ছে মযবুত জীবন বিধান।” — ইউসুফ: ৪০\n“(হে নবী) আপনি বলুন, হে আহলে কিতাবগণ। এস আমরা এবং আল্লাহ ছাড়া কারো দাসত্ব করবো না। তাঁর সাথে কোন অংশীদার থাকার কথা বিশ্বাস করবো না এবং আল্লাহকে ছেড়ে দিয়ে আমরা অন্য কোন শক্তিকেই রব হিসেবে গ্রহণ করবো না। যারা একথা মেনে নিতে অস্বীকার করে তাদের উদ্দেশ্যে ঘোষণা করুন, সাক্ষী থাক আমরা আল্লাহতে আত্মসমর্পন করেছি।” — আলে ইমরান: ৬৪\nআল্লাহর শাসন প্রতিষ্ঠার উপায়\nআল্লাহর সার্বভৌমত্ব প্রতিষ্ঠার অর্থ গীর্জার শাসন ব্যবস্থার মত কিছু সংখ্যক স্বনির্বাচিত ‘পবিত্র’ ব্যক্তিদের শাসন অথবা পৌরহিত্যবাদের মত আল্লাহ তাআলার প্রতিনিধিত্বের দাবিদার মুষ্টিমেয় লোকের মনগড়া শাসন ব্যবস্থা নয়। আল্লাহ তাআলার শাসন প্রতিষ্ঠার অর্থ হচ্ছে এই যে, আল্লাহর আইনের প্রাধান্য স্বীকৃতি লাভ করবে এবং সকল বিষয়ের চূড়ান্ত ফায়সালার জন্যে এবং আল্লাহর দেয়া বিধানকেই চুড়ান্ত বিবেচনা করতে হবে। একথা মনে রাখতে হবে যে, আল্লাহ তাআলার সার্বভৌমত্ব প্রতিষ্ঠা, মানুষের বাদশাহী উচ্ছেদ করা, যালেমদের হাত থেকে শাসন ক্ষমতা ছিনিয়ে নিয়ে আল্লাহর হাতে অর্পন এবং মানব রচিত আইন বাতিল করে আল্লাহ প্রদত্ত আইন প্রবর্তন নিছক তাবলীগ ও প্রচারের মাধ্যমে সম্পন্ন হতে পারে না। যারা মানুষের উপর খোদায়ী কর্তৃত্ব কায়েম করে রেখেছে তারা নিছক প্রচার ও তাবলীগে অভবূত হয়ে ক্ষমতা পরিত্যাগ করবে না। যদি তা-ই হতো, তাহলে তো আল্লাহর নবীগণের জন্যে আল্লাহর দ্বীন প্রতিষ্ঠার কাজ খুবই সহজ হতো। কিন্তু নবীগণের কাহিনী ও বহু শতাব্দী ব্যাপী দ্বীনে হকের ইতিহাস থেকে জানা যায় যে, কোন নবীর পক্ষেই দ্বীন প্রতিষ্ঠার কাজ সহজসাধ্য হয়নি।\nবিশ্ব-জতগতের মালিক আল্লাহ তাআলাই সার্বভৌম ক্ষমতার একমাত্র অধিকারী, এ বিপ্লবী বাণী প্রচারের সাথে সাথে আল্লাহ ছাড়া প্রভুত্বের অপরাপর দাবীদারদের বিরুদ্ধে বিদ্রোহ ঘোষণা করা নিছক একটি মতবাদ, দার্শনিক তত্ত্ব বা নেতিবাচক একটি বাক্য উচ্চারণ মাত্র নয়। বরং ঐরূপ ঘোষণার লক্ষ্য হচ্ছে, মানুষের উপর শরীয়াতে এলাহীর শাসন প্রবর্তন এবং শক্তি প্রয়োগ করে মানুষকে মানুষের গোলামী থেকে উদ্ধার পরে লা-শারীক আল্লাহর দাসত্ব গণ্ডির ভিতর আনয়ন। সহজেই বুঝা যাবে যে, এত বড় বিপ্লবী পরিবর্তনের জন্যে দাওয়াত এ তাবলীগের সাথে সাথে আন্দোলন শুরু করা এবং অগ্রসরমান আন্দোলনের প্রতিটি ধাপে বাধা প্রদানকারী বাতিল শক্তির মুকাবিলা করা অত্যন্ত জরুরী।\nইসলাম আল্লাহ ছাড়া অপর সকল শক্তির অধীনতা থেকে মানুষের মুক্তি ঘোষণা করে। তাই মানব ইতিহাসের প্রতিটি স্তরেই ভ্রান্ত আকীদা-বিশ্বাস ও মতবাদ, পাশবিক শক্তি, রাজনৈতিক, সামাজিক, অর্থনৈতিক ও গোত্রীয় ব্যবস্থা তার পথ রোধ করে দাঁড়ায়। অতীতে এরূপ হয়েছে। বর্তমানে হচ্ছে এবং ভবিষ্যতেও এ নিয়মের ব্যতিক্রম হতে পারে না। এ ছাড়া ভ্রান্ত আকীদা মিশ্রিত ঈমান ও কুসংস্কারাদি মানুষের অন্তরে আসন প্রতিষ্ঠা লাভ করার ফলেও উপরোক্ত প্রতিবন্ধকগুলো আরও শক্তিশালী হয়।\nতাবলীগ ও প্রচার মানুষের চিন্তা ও আকীদা-বিশ্বাসের পরিশুদ্ধি করে থাকে এবং আন্দোলন পার্থিব প্রতিবন্ধকগুলোকে অপসারণ করে। এসব পার্থিব প্রতিবন্ধকতার শীর্ষে রয়েছে রাজনৈতিক শক্তি। এ শক্তি আকীদা-বিশ্বাস, বংশ ও শ্রেণীবিভেদ, সমষ্টিগত ও অর্থনৈতিক রীতিনীতির সাথে ওতোপ্রতোভাবে জড়িত। এভাবে তাবলীগ ও আন্দোলন মিলিতভাবে প্রতিষ্ঠিত সমাজ ব্যবস্থার উপরে চারদিক থেকে প্রভাব বিস্তার করতে থাকে এবং নতুন জীবন ব্যবস্থা প্রতিষ্ঠার ব্যাপারে সাহায্য করে। ধরাপৃষ্ঠে বসবাসকারী মানব সমাজকে সত্যিকার স্বাধীন জীবনযাপন করতে হলে এ উভয় পন্থাই গ্রহণ করতে হবে, এটা অত্যন্ত গুরুত্বপূর্ণ বিষয়।\nইসলাম শুধু আরবের জন্যেই মুক্তির পয়গাম নিয়ে আসেনি। এ দ্বীনের লক্ষ্য হচ্ছে সমগ্র মানবগোষ্ঠী এবং তার কর্মক্ষেত্র হচ্ছে সমগ্র দুনিয়া। আল্লাহ শুধু আরবদের অথবা ইসলামে বিশ্বাসকারীদেরই প্রতিপালক নন। বরং তিনি সমগ্র বিশ্বেরই প্রতিপালক ও সংরক্ষক। তিনি সারা জগতকে সকল প্রকারের মানবীয় দাসত্ব থেকে মুক্তি দিয়ে তার সংরক্ষণ গভীর আওতায় ফিরিয়ে আনতে চান। ইসলামের দুষ্টিতে মানব রচিত আইন-বিধান নিজেদের উপর চাপিয়ে নেয়াই প্রকৃতপক্ষে দাসত্ব বা ইবাদত। ইসলাম তাই ঘোষণা করে যে, ইবাদাত বা দাসত্ব শুধু আল্লাহরই জন্যে নিদিষ্ট। যে ব্যক্তি আল্লাহ ছাড়া অন্যের ইবাদত বা দাসত্ব স্বীকার করে নেয়— সে নিজেকে যতই ধার্মিক বিবেচনা করুক না কেন প্রকৃতপক্ষে সে দ্বীনের সীমারেখার বাইরে অবস্থান করছে। আল্লাহর রাসূল (সা) পরিস্কার ভাষায় বলেছেন যে, প্রচলিত আইন-কানুন ও শাসন ব্যবস্থার আনুগত্য ইবাদাতেরই অপর নাম। ইবাদাতের এ অর্থ থেকে যখন ইয়াহুদী ও খৃস্টানগণ নিজেদের দূরে সরিয়ে নেয় তখন থেকেই তাদেরকে মুশরিক হিসেবে গণ্য করা হয়।\nইমাম তিরমিযী আদী বিন হাতেম (রা) থেকে বর্ণনা করেন যে, তাঁর নিকট (আদী বিন হাতেম) রাসূল (সা) –এর বাণী পৌছার পর তিনি সিরিয়ায় পালিয়ে যান। কারণ জাহেলিয়াততের যুগেই তিনি খৃস্টান ধর্ম গ্রহণ করেছিলেন। কিন্তু তাঁর ভগ্নী এবং ঐ বংশের আরও আরও কতিপয় ব্যক্তি গ্রেফতার হন। নবী তাঁর ভগ্নীর প্রতি সদয় ব্যবহার করেন, বিনা মুক্তিপণেই ছেড়ে দেন এবং কিছু উপঢৌকনসহ স্বগত্রীয়দের নিকট যাবার অনুমতি দেন। ঐ মহিলা তাঁর ভাইয়ের সাথে সাক্ষাত করে তাঁকে ইসলাম গ্রহণের জন্য উৎসাহিত করে আল্লাহর নবীর সাথে সাক্ষাত করার পরামর্শ দেন। আদী এ প্রস্তাবে সম্মত হন এবং মদীনাবাসী তাঁর প্রত্যাবর্তনের জন্যে অপেক্ষা করতে থাকেন। তিনি যখন নবীর সাথে সাক্ষাত করতে আসেন তখন তাঁর গলায় রৌপ্য নির্মিত ক্রুশ ঝুলছিল। নবী তখন নিম্নের আয়াত তেলাওয়াত করছিলেন:\n“তারা তাদের পীর –পুরোহিত ও ধর্মীয় নেতাদেরকে আল্লাহর পরিবর্তে ‘রব’ বানিয়ে নিয়েছে।” — তাওবা: ৩১\nআদী বলেন, “আমি নবী (সা) –এর খেদমতে আরয করলাম, তারা ধর্ম নেতাদের ইবাদাত করে না।” হুজুর জবাবে বললেন, “ধর্ম নেতাগণ যে বিষয়কে হালাল ঘোষণা করেছে, তারা সেগুলোকে হালাল মেনে নিয়েছে। অনুরূপভাবে ধর্ম নেতাগণ যেসব বিষয়কে হারাম সাব্যস্ত করেছে, সেগুলো তারা হারাম ধরে নিয়েছে। এভাবেই তারা নিজেদের ধর্মীয় নেতাদের ইবাদাত করে থাকে।”\nউপরোদ্ধৃত কুরআনী আয়াতের ব্যাখ্যা প্রসংগে রাসূলুল্লাহ (সা) যা যা বললেন তা শরীয়াতের সুস্পষ্ট অলংঘনীয় রূপ। অর্থাৎ আল্লাহ ব্যতীত অন্য কারো আইন-কানুন মেনে নেয়া এক প্রকার ইবাদাত। আর এরূপ ইবাদাতে যে ব্যক্তি লিপ্ত হয় সে ইসলাম থেকে বহির্গত হয়ে যায়। এ হাদীস থেকে একথাও জানা গেল যে, কিছু সংখ্যক মানুষ অপর এক বা একাধিক মানুষের ‘খোদার পরিবর্তে রব’ বানিয়ে নিলে সেটাও ইবাদাত হিসেবেই গণ্য হয়। এ জাতীয় অবৈধ্য দাসত্ব ও আনুগত্য মিটিয়ে দেয়ার জন্যেই দ্বীনে হক নাযিল হয়েছে। আর এই দ্বীনই দ্ব্যর্থহীন ভাষায় ঘোষণা করেছে যে, আল্লাহর যমীনে বসবাসকারী মানুষকে আল্লাহ ব্যতীত অপরের দাসত্ব থেকে মুক্ত জীবন যাপন করতে হবে।\nযদি মানষের ব্যবহারিক জীবনে উপরোক্ত ঘোষণার বিপরীত অবস্থা পরিদৃষ্ট হয়, তাহলে প্রচার ও আন্দোলন উভয় অস্ত্র হাতে নিয়ে ইসলামী আদর্শ কার্যক্ষেত্রে নেমে আসতে বাধ্য।\nমানুষের উপর অন্যায় প্রভুত্ব স্থাপনাভিলাষী ও আল্লাহর শরীয়াত থেকে সম্পূর্ণ বেপরোয়া হয়ে শাসন প্রবর্তনকারী রাজনৈতিক শক্তির উপরে আঘাত হানাই হবে ইসলামী আন্দোলনের লক্ষ্য। কারণ এ রাজনৈতিক শক্তি মানুষের নিকট ইসরামের বাণী মুতাবিক জীবন যাপন করতে ইচ্ছুক তারা রাজনৈতিক শক্তির বাধা সৃষ্টির ফলে মতামত পোষণের স্বাধীনতা থেকে বঞ্চিত হয়। তাই ইসলাম তাবলীগ ও আন্দোলনের মাধ্যমে প্রভত্ব স্থাপনাভিলাষী শক্তির উচ্ছেদ সাধন করে। সে শক্তি রাজনৈতিক হোক অথবা বংশ, গোত্র ও শ্রেণী বৈষম্যের ধ্বজাধারী হোক, তার উচ্ছেদ সাধন ব্যতীত মানুষের প্রকৃত স্বাধীনতা অর্জিত হতে পারে না। ইসলাম তাই ঐ বাতিল শক্তির মূলোৎপাটনের পর এক নয়া সামাজিক, অর্থনৈতিক ও রাজনৈতিক ব্যবস্থা প্রবর্তনের মাধ্যমে মানব সমাজের সত্যিকার স্বাধীনতাকে সুরক্ষিত করে এবং স্বাধীন জীবন যাত্রার ক্রমোন্নয়নের পথ প্রশস্ত করে দেয়।\nইসলামের দৃষ্টিতে মানুষের স্বাধীনতা\nবলপূর্বক মানুষের মন-মগযে আকীদা-বিশ্বাস ঢুকিয়ে দেয়া ইসলামের লক্ষ্য নয়। কিন্তু এটাও ভুলে গেলে চলবে না যে, একটি বিশেষ ধরনের নিছক আকীদা-বিশ্বাসই ইসলাম নয়। একথা আমরা পূর্বেও আলোচনা করেছি যে, মানুষকে মানুষের দাসত্ব থেকে মুক্ত করার বিপ্লবী ঘোষণাই ইসলাম। ইসলামের বাণী প্রচারের সূচনাতেই একথা পরিস্কারভাবে ঘোষণা করা হয় যে, ইসলাম মানুষের উপর প্রভুত্ব স্থাপনকারী সকল সরকার ও প্রতিষ্ঠানের মূলোৎপাটন করতে ইচ্ছুক। রাজনৈতিক গোলামী থেকে মানব সমাজকে উদ্ধার করার পর ইসলাম মানুষের মন এ মগযকে বাতিল শক্তির কলুষিত প্রভাব থেকে বিশুদ্ধিকরণের প্রচেষ্টা চালায়। এ কাজ সম্পন্ন হলে তার মুক্ত জ্ঞান বিবেককে ইসলাম গ্রহণ করা বা না করার পূর্ণ স্বাধীনতা দান করে। কিন্তু এ স্বাধীনতার অর্থ এটাও নয় যে, মানুষ নিজেই তার স্বার্থপর মনোবৃত্তির অথবা অন্য কোন মানুষের দাসত্ব স্বীকার করে নেবে কিংবা মানুষের উপর মানুষের প্রভুত্ব স্থাপনকারী ব্যবস্থা বহাল রাখার সিদ্ধান্ত গ্রহণ করবে।\nপৃথিবীর যেখানে যখন কোন শাসন ব্যবস্থা কায়েম হবে, তখনই তাকে আল্লাহ তাআলার দাসত্ব স্বীকার করে নিয়ে প্রতিষ্ঠিত হতে হবে। এবং আল্লাহ তাআলার সার্বভৌমত্বই জীবন বিধানের উৎস হিসেবে স্বীকৃত হতে হবে। এ আদর্শভিত্তিক শাসন ব্যবস্থার অধীনেই মানুষের ব্যক্তিগত আকীদা-বিশ্বাসের স্বধীনতা থাকবে। দ্বীন, বন্দগী ও আনুগত্য একমাত্র আল্লাহর জন্য নির্দিষ্ট করার এটাই একমাত্র পথ। দ্বীন শব্দের অর্থ আকীদা-বিশ্বাসের চাইতে অনেক বেশী ব্যাপক। মানুষের জীবনের সকল দিক ও বিভাগকে একটি বিশেষ ব্যবস্থার অধীনে সোপর্দ করার নামই দ্বীন এবং ইসলামী দ্বীন ঈমান বা বিশ্বাসের ভিত্তিতে রচিত। কিন্তু দ্বীনের পরিসীমা আকীদা-বিশ্বাসের চাইতেও অধিক সম্প্রসারিত। তাই ইসলামী শাসন ব্যবস্থার প্রতি আনুগত্য প্রকাশ করার পর ব্যক্তি জীবনে ইসলামী আকীদা-বিশ্বাস গ্রহণ না করেও ঐ সমাজে বসবাস করার সুযোগ রয়েছে।\nনিছক আত্মরক্ষার নাম জিহাদ নয়\nউপরে আমরা দ্বীনের লক্ষ্য সম্পর্কে যা অবগত হয়েছি তা থেকে পরিস্কারভাবেই বুঝা যায় যে, ইসলামী জিহাদ উভয় প্রকারেই শুরু হওয়া অপরিহার্য। অর্থাৎ জিহাদ বিস সাইফ (অস্ত্রের জিহাদ) ও জিহাদ বিল কাওল (প্রচারে জিহাদ)। উভয় ধরনের জিহাদ ব্যতীত দ্বীনের প্রতিষ্ঠা অসম্ভব। আমরা একথাও বুঝতে পেরেছি যে, বর্তমান যুগের সীমিত পরিভাষায় আত্মরক্ষামূলক যুদ্ধ বলতে যা বুঝায়, ইসলামী জিহাদ ঠিক তা নয়। অবস্থার চাপে এবং পাশ্চাত্য লেখকগণের চাতুরিপূর্ণ আক্রমণের যথাযোগ্য উত্তর দানে অক্ষম এক শ্রেণীর দুর্বল মনা লোকই ইসলামী জিহাদকে ঐ সংকীর্ণ গণ্ডীতে আবদ্ধ করার চেষ্টা করেছেন। ইসলাম একটি প্রাণবন্ত বিপ্লব। মানুষকে সত্যিকার স্বাধীনতার স্বাদ গ্রহণ করানোই এর লক্ষ্য। এ উদ্দেশ্য সিদ্ধির জন্য ইসলাম মানুষের ব্যবহারিক জীবনের প্রতিটি দিক ও বিভাগে সংস্কার অভিযান পরিচালনা করে এবং সমাজে বিদ্যমান সকল উপায় উপকরণ নিয়োগ করে ধাপে ধাপে অগ্রসর হতে থাকে। আর প্রতিটি ধাপে প্রয়োজনীয় উপকরণদি ব্যবহার করে পরবর্তী স্তরে পৌছুবার পদক্ষেপ গ্রহণ করে।\nযদি ইসলামী জিহাদকে আত্মরক্ষামূলক যুদ্ধের অর্থে ব্যবহার করা হয়, তাহলে আত্মরক্ষার প্রচলিত অর্থ পরিবর্তন করতে হবে এবং জিহাদ শব্দ দ্বারা স্বাধীনতা হরণকারী শক্তির যুলুম থেকে মানবতার আত্মরক্ষা বুঝতে হবে। এসব যালিম শক্তি ভ্রান্ত আকীদা-বিশ্বাস এবং অর্থনৈতিক, গোত্রীয় ও শ্রেণী বৈষম্যের রূপ ধারণ করে মানব সামাজের স্বাধীনতা হরণের প্রয়াস পায়। দুনিয়াতে ইসলামী আদর্শের আগমনের সময় ঐসব ভ্রান্ত পথগামীদের প্রাধান্য ছিল এবং আধুনিক যুগের জাহেলিয়াতেও ঐ ধরনের ভ্রান্ত মত ও পথ সৃষ্টি করে রেখেছে।\nআত্মরক্ষার এ ব্যাপক অর্থ গ্রহণের পর আমরা ইসলামের সঠিক রূপ অনুধাবন করতে সক্ষম হই। ইসলামী জিহাদ বা আত্মরক্ষার মোটামুটি অর্থ দাঁড়ায় নিম্নরূপ:\n“মানুষের গোলামী থেকে মানুষের পূর্ণ স্বাধীনতা ঘোষণা। সমগ্র বিশ্বে আল্লাহ তাআলার সার্বভৌমত্ব প্রতিষ্ঠা, স্বার্থপর ও অত্যাচারী মানুষের কর্তৃত্ব উচ্ছেদ এবং মানব জীবনের সকল দিক ও বিভাগে আল্লাহর বিধান প্রবর্তন।”\nএকদল লোক ইসলামী জিহাদকে নিছক আত্মরক্ষামূলক যুদ্ধ প্রমাণ করার জন্য নানাবিধ যুক্তি-তর্কের অবতারণা করে এবং তারা তাদের যুক্তির স্বপক্ষে প্রমাণ পেশ করার উদ্দেশ্যে রাতদিন গবেষণা চালিয়ে যাচ্ছে। তারা খুঁজে খুঁজে এমন সব ঐতিহাসিক ঘটনা ও বিবরণ বের করে, যাতে করে তার দ্বারা ইসলামী জিহাদকে ‘ইসলামী দেশ রক্ষা’ র সংগ্রাম প্রমাণ করা যায়। এ শ্রেণীর লোকদের কেহ কেহ আবার শুধু আরব উপদ্বীপকেই ইসলামী দেশ বিবেচনা করে এবং পার্শ্ববতী অঞ্চলের শত্রুদল কর্তৃক আরব ভূমি আক্রান্ত হবার দরুনই সেকালে জিহাদের প্রয়োজনীয়তা দেখা দিয়েছিল বলে তারা দাবী করে।\nইসলামীর প্রতি অনুগ্রহভাজন এসব ব্যক্তিগণ হয় বিশ্বসমস্যার সমাধানে ইসলামের ভূমিকা বুঝতেই পারেননি অথবা তারা প্রতিকূল পরিবেশ ও পাশ্চাত্য লেখকদের চাতুরীপূর্ণ আক্রমণের প্রভাবে দুর্বল ভূমিকা গ্রহণ করেছেন মাত্র।\nএকথা কে দাবী করে বলতে পারে যে, হযরত আবু বকর (রা), হযরত ওমর (রা),হযরত ওসমান (রা) রোম ও পারস্য থেকে আক্রান্ত না হওয়ার নিশ্চয়তা লাভ করলে ইসলামী আন্দোলনের বিস্তার রোধ করে দিতেন? এ প্রশ্নের জবাবে শুধু ‘না’ –ই বলতে হবে, কেননা জিহাদ ব্যতিরেখে ইসলামের প্রসার কিছুতেই সম্ভব ছিল না। বহু ধরনের বাধা-বিপত্তি এ আন্দোলনের পথে প্রাচীরস্বরূপ দাঁড়িয়েছিল। বিশেষ করে রাজনৈতিক ব্যবস্থা এবং এসবের পৃষ্ঠপোষক রাষ্ট্রের শাসনতন্ত্র ইত্যাদি সবকিছুই ইসলামী আন্দোলনের বিরোধী ছিল।\nএকটি বিপ্লবী বাণী উচ্চারণ করে সমগ্র বিশ্বের মানবজাতিকে স্বাধীনতা দানের ঘোষণা করার পর উপরোক্ত বাধা-প্রতিবন্ধকতার মুখে নিছক মৌখিক প্রচারের মাধ্যমে এগিয়ে যাবার ধারণা নির্বুদ্ধিতা ছাড়া কিছুই নয়। অবশ্য ইসলামী আন্দোলন মৌখিক প্রচারের সাহায্যও নিয়ে থাকে। কিন্তু কখন? যখন মানুষ কোন মতবাদ গ্রহণ করা বা না করার ব্যাপারে সম্পূর্ণ স্বাধীন। মানুষকে সকল প্রকার চাপ ও বন্ধন থেকে মুক্ত করার পরই ইসলাম ‘ধর্মের ব্যাপারে জবরদস্তি নেই’ নীতি মুতাবিক নিছক প্রচার মাধ্যমের সাহায্যে প্রসার লাভ করে।\nইসলামী জীবন বিধানের আহবান মানব জাতির পূর্ণ স্বাধীনতার বিপ্লবী ঘোষণা। স্বাভাবিকভাবেই এ ঘোষণার পর শুধু দার্শনিক আলোচনা ও দ্বীনের সৌন্দর্য বর্ণনা দ্বারা বাঞ্ছিত স্বাধীনতা অর্জিত হবে না। বরং বিরুদ্ধে পরিবেশের সাথে কার্যত সংঘর্ষে লিপ্ত হতে হবে এবং ক্রম অগ্রসরমান আন্দোলন প্রতিটি স্তরে যেসব বাধা-বিপত্তির সম্মুখীন হয় সেগুলো দূর করার জন্য প্রয়োজনীয় সকল উপায়-উপকরণ ব্যবহার করতে হবে। এ ধরণের আন্দোলনই হচ্ছে জিহাদ। ইসলামী জীবন বিধানের আবাস ভূমিকে ইসলামী পরিভাষায় দারুল ইসলাম বলা হয়। এ দারুল ইসলাম শান্তিপূর্ণ অবস্থায় থাকুক অথবা প্রতিবশী শত্রুদের সাথে যুদ্ধরত অবস্থায় থাকুক, এতে জিহাদের দায়িত্ব হ্রাস –বৃদ্ধি পায় না। শান্তি স্থাপনই ইসলামের লক্ষ্য কিন্তু শুধু দারুল ইসলামের সীমিত ভূখণ্ডে শান্তি-শৃঙ্খলা বহাল করে পরিতৃপ্ত থাকা এবং এ আংশিক শান্তি স্থাপন ইসলামের কাম্য নয়। ইসলাম যে শান্তি চায় তা হচ্ছে এই যে, আল্লাহর যমীনে সর্বত্র আল্লাহর দ্বীন পরিপূর্ণরূপে প্রতিষ্ঠা লাভ করবে, সকল মানুষ একমাত্র আল্লাহ তাআলারই দাসত্ব করবে এবং মানুষের উপর থেকে মানুষের সকল প্রকার কর্তৃত্ব ও প্রভুত্ব সম্পূর্ণরূপে মিটে যাবে। রাসূলুল্লাহ (সা) –এর পরবর্তী যুগে জিহাদের এ সর্বশেষ স্তরটিকে সামনে রেখে অগ্রসর হতে হবে।প্রাথমিক ও মধ্যবর্তী স্তরগুলো প্রতিষ্ঠিত করার প্রয়োজন হবে না। কারণ ঐ স্তরগুলো উত্তীর্ণ হয়ে গেছে। ইমাম ইবনে কাইয়েম বলেনঃ সূরায়ে তাওবা নাযিলের পর নবী করীম (সা) কাফেরদের সাথে তিন ধরনের ব্যবহার করেছেন। ইসলামের বিরুদ্ধে যুদ্ধে লিপ্ত কাফেরগণ ছিল প্রকাশ্য দুশমন। দ্বিতীয় দলে ছিল চুক্তিবদ্ধ কাফের গোষ্ঠী। আর তৃতীয় দলে ছিল জিম্মিগণ। চুক্তিবদ্ধ কাফেরগণ ইসলাম গ্রহণের পর শুধু যুদ্ধরত ও জিম্মি এ দু’দল কাফেরই ছিল। যুদ্ধরত কাফেরগণ সর্বদা রাসূলুল্লাহ (সা)—কে ভয় করতো এ জন্যে তারা সর্বদাই শত্রুতা করে যাচ্ছিল। এভাবে সমগ্র দুনিয়ার লোক রাসূল (সা)—এর দৃষ্টিতে তিন ভাগে বিভক্ত হয়ে যায়। প্রথম ভাগে ছিলেন ঈমানদার মুসলিমগণ। দ্বিতীয় ভাগে ছিল শান্তি চুক্তির অধীন ইসলামী রাষ্ট্রে বসবাসকারী জিম্মিগণ এবং তৃতীয় দলে ছিল যুদ্ধরত কাফেরগণ। ইসলামী আদর্শের প্রকৃতিই এরূপ যে, তার আন্দোলন শুরু হতেই মানুষ ঐসব ভাগে বিভক্ত হয়ে যায়। কিন্তু দুর্বল মনোভাবাপন্ন ও পাশ্চাত্য লেখকদের আক্রমণের মুখে পরাজয় স্বীকারকারী মহল জিহাদের যে ব্যাখ্যা দান করে, তা ইসলামী জিহাদের বৈশিষ্ট্য থেকে বহু দূরে। মুসলমানগণ মক্কা থেকে মদীনায় হিজরাত করার পর প্রথম দিকে আল্লাহ তাআলা তাদেরকে যুদ্ধ থেকে বিরত থাকার নির্দেশ দিয়ে নিম্নের আয়াত নাযিল করেনঃ\n“হাত গুটিয়ে রাখ, সালাত কায়েম কর এবং যাকাত দাও।” — নিসা: ৭৭\nকিছুকাল পর নিম্ন বর্ণিত কুরআনের ভাষায় শত্রুদের বিরুদ্ধে যুদ্ধ করার অনুমিত দেন –\n“যাদের বিরুদ্ধে যুদ্ধ করা হচ্ছে তাদেরও (যুদ্ধের) অনুমতি দেয়া হচ্ছে। কারণ তারা অত্যাচারিত। আল্লাহ তাআলা অবশ্যই তাদের সাহায্য করতে সমর্থ। তারা ঐসব লোক যাদেরকে অন্যায়ভাবে নিজেদের ঘর –বাড়ী থেকে বিতাড়িত করা হয়েছে। তাদের ‘অপরাধ’ শুধু এটুকু যে, তারা আল্লাহকেই তাদের একমাত্র ‘রব’ বলে ঘোষণা করেছে। যদি আল্লাহ তাআলা একদল মানুষ দিয়ে অপর দলকে দমন না করতেন তাহলে তারা সকল খানকাহ,গীর্জা, উপাসনালয় ও মসজিদগুলো ধ্বংস করে দিত। অথচ ঐ ঘরগুলোতে আল্লাহরই যিক্‌র হয়। যারা আল্লাহর সাহায্য করেন, আল্লাহ তাআলা বিশ্চয়ই তাদেরকে সাহায্য করবেন — আল্লাহ অত্যন্ত পরাক্রান্ত (আল্লাহর সাহায্যপ্রাপ্তির যোগ্য তারা) যাদের আমরা কোন ভূখণ্ডের শাসন ক্ষমতা দান করার পর তারা সেখানে সালাত কায়েম করে, যাকাত ব্যবস্থা প্রচলিত করে, সৎকাজের আদেশ বা আইন জারি করে এবং অন্যায় কাজ থেকে মানুষকে বিরত রাখে। আর সকল বিষয়ের পরিণাম ফল আল্লাহ তাআলারই হাতে।” — আল হজ্জ: ৩৯—৪১\nএ স্তর অতিক্রম করার পর মুসলমানদের বিরুদ্ধে যারাই তরবারি ধারণ করে তাদের বিরুদ্ধেই জিহাদ করার আদেশ দান করা হয়—\n“তোমাদের বিরুদ্ধে যারা অস্ত্র ধারণ করে তাদের বিরুদ্ধে তোমরাও অস্ত্র ধারণ কর।” — আল বাকারা: ১৯০\nআর অবশেষে সকল মুশরিকদের বিরুদ্ধেই জিহাদ করার জন্যে আল্লাহ তাআলা আদেশ দেন—\n“আর তোমরা সকলে মিলে মুশরিকদের বিরুদ্ধে যুদ্ধ কর যেভাবে তারা সম্মিলিতভাবে তোমাদের বিরুদ্ধে যুদ্ধ করে।” — তাওবা: ৩৬\n“আহলে কিতাবদের মধ্যে যারা আল্লাহ ও আখেরাতের প্রতি ঈমান আনয়ন করে না, আল্লাহ ও রাসূল যা হারাম করেছেন তা হারাম বিবেচনা করে না, এবং সত্য দ্বীনকে নিজের দ্বীন হিসেবে গ্রহণ করে না, তাদের বিরুদ্ধে লড়াই শুরু করে দাও যতক্ষণ না তারা স্বহস্তে জিযিয়া কর দিয়ে (ইসলামী রাষ্ট্রের) অধীনতা স্বীকার করে নেয়।” — তাওবা:২৯\nকুরআনের উপরোক্ত আয়াতগুলো, জিহাদে উৎসাহ দানকারী অসংখ্য হাদীস, নবী করীম (সা) –এর সামরিক অভিযান কথা ইসলামের পরিপূর্ণ ইতিহাসই জিহাদের ঘটনাবলীতে ভরপুর। এসব সুষ্ঠ প্রমাণ থাকার কারণে মুসলিম জনসাধারণ পাশ্চাত্য মনোভাবাপন্ন লেখকদের জিহাদ সম্পর্কিত নতুন ব্যাখ্যা গ্রহণ করতে প্রস্তুত নয়। কারণ ঐসব লেখন প্রতিকুল পরিবেশ ও পাশ্চাত্য দেশীয় চালবাজ গ্রন্থকারদের উদ্দেশ্যমূলক প্রচারণায় বিভ্রান্ত হয়ে পড়েছেন।\nযারা আল্লাহ তাআলার স্পষ্ট নির্দেশাবলী পাঠ করেন, নবী (সা)—এর হাদীস সম্পর্কে জ্ঞান রাখেন এবং বিজয় কাহিনীতে ভরপুর ইসলামের ইতিহাস অধ্যায়ন করেন, তাঁরা কখনো এ মেনে নিতে পারেন না যে, জিহাদ একটা অস্থায়ী ব্যবস্থা ছিল, তৎকালীন পরিবর্তনশীল সমাজের জন্যেই এর নির্দেশ দেয়া হয়েছিল এবং শুধু সীমান্ত রক্ষার জন্য লড়াই করাই ছিল স্থায়ী জিহাদের আসল উদ্দেশ্য।\nজিহাদের অনুমতি দানকালে আল্লাহ তাআলা মুমিনদের একথা জানিয়ে দিয়েছিলেন যে, বিশ্ব-পরিচালনায় আল্লাহ তাআলার স্থায়ী বিধান হচ্ছে এই যে, তিনি মানব সমাজকে পংকিলতা মুক্ত রাখার জন্যে একদল লোকের সাহায্যে অপর দলকে দমন করে থাকেন। যথা—\n“যদি আল্লাহ তাআলা একদলের সাহায্য অপর দলকে দমন না করতেন তাহলে খানকাহ, গীর্জা, উপাসনালয় এবং যেসব সমজিদে আল্লাহর নাম উচ্চারিত হয় সেগুলো তারা ধ্বংস করে দিতো।” — হজ্জ:৪০ বুঝা গেল এ সংগ্রাম অস্থায়ী নয় বরং এটা একটি চিরস্থায়ী ব্যবস্থা। কারণ পৃথিবীতে সত্য ও মিথ্যার সহ অবস্থান হতে পারে না। ইসলাম যখনই আল্লাহ তাআলার সার্বভৌমত্ব প্রতিষ্ঠিত করে মানুষকে মানুষের দাসত্ব থেকে মুক্তি দেয়ার সংকল্প ঘোষণা করেছে, তখনই অত্যাচারী প্রভুত্বের দাবীদারগণ এ ঘোষণার বিরুদ্ধে উম্মুক্ত তরবারি হাতে দাঁড়িয়েছে এবং এ আন্দোলনকে জিছুতেই বরদাশত করতে রাযী হয়নি। ইসলাম এ আল্লাহদ্রোহীদের উচ্ছেদ সাধন এবং সমগ্র দুনিয়ার মানুষকে এ যালিমদের নির্যাতনমূলক শাসন ব্যবস্থা থেকে মুক্ত করার জন্য আপোষহীন সংগ্রামেরপ্রেরণা যুগিয়েছে। তাই মিথ্যার বিরুদ্ধে সত্যের এ সংগ্রাম অবিরাম গতিতে এগিয়ে চলবে যতদিন পর্যন্ত না দ্বীন শুধু আল্লাহর জন্যে নিদিষ্ট হয়ে যায়।\nমক্কীস্তরে সশস্ত্র জিহাদ নিষিদ্ধ থাকার কারণ\nমক্কীস্তরে যুদ্ধ পরিহার করে দাওয়াত সম্প্রসারণর যে নির্দেশ দেয়া হয়েছিল, তা ছিল একটি দীর্ঘ মেয়াদী পরিকল্পনার অস্থায়ী কার্যক্রম। হিজরাতের পরও কিছুকাল যাবত ঐ নীতি বহাল ছিল। কিন্তু প্রাথমিক স্তরের শেষে যখন মুসলমানগণ জিহাদের জন্যে বদ্ধপরিকর হয়, তখন সেটা শুধু মদীনা শহরের প্রতিরক্ষামূলক যুদ্ধ ছিল না। মদীনায় নিরাপত্তায় প্রশ্নও অবশ্যই ছিল। কিন্তু ওটা ছিল একটা লক্ষ্যে পৌছার উপলক্ষ মাত্র। আন্দোলনের কেন্দ্রস্থলকে শত্রুদের আক্রমণ থেকে মুক্তি রেখে মানুষকে সত্যিকারভাবে স্বাধীন ও মুক্তি করার সংগ্রাম অব্যাহত গতিতে চালিয়ে যাওয়া এবং সকল বাধা-প্রতিবন্ধকতা প্রতিরোধ করার জন্যে মদীনার প্রতিরক্ষা প্রয়োজনীয় ছিল।\nমক্কায় অবস্থানকালে যুদ্ধ করার অনুমতি না দেয়ার যৌক্তিকতা সহজেই অনুমেয়। আল্লাহর নবী বনী হাশেমের পৃষ্ঠপোষকতা লাভ করছিলেন। তাই তিনি প্রকাশ্য ঘোষণা মারফত দ্বীনের বাণী প্রচার করতে পাতেন। ব্যক্তিগত সাক্ষাতকার ও ছোট ছোট আলোচনা বৈঠকের মাধ্যমে তিনি জনগণের মন-মগযে প্রভাব বিস্তার করার প্রয়াস পাচ্ছিলেন। তাছাড়া মক্কায় কোন সুসংগঠিত রাষ্ট্র ব্যবস্থা তাঁর প্রচারে অথবা জনগণের সাড়া প্রদানে বাধা সৃষ্টি করছিল না। তাই ঐ স্তরে শক্তি প্রয়োগ করার প্রয়োজনীয়তা দেখা দেয়নি। এ ছাড়া আরও কতিপয় কারণে মক্কায় সে সময় যুদ্ধ লিপ্ত না হওয়াই সঙ্গত ছিল। আমার প্রণীত “ফী যিলালিল কুরআন” নামক তাফসীর গ্রন্থে নিম্নলিখিত আয়াতের ব্যাখ্যা প্রসঙ্গে আমি ঐসব কারণ উল্লেখ করেছি —\n------------------------------------------------------------------- “তুমি কি তাদেরকে দেখেছ, যাদের হাত নিয়ন্ত্রিত রাখার জন্যে নির্দেশ দেয়া হয়েছিল?” — আন নিসা: ৭৭\nআন্দোলনের মক্কীস্তরে যুদ্ধে লিপ্ত হতে নিষেধ করার দ্বিতীয় কারণ মূলত এই যে, ঐ সময়ে ইসলামী আন্দোলন এক বিশেষ পরিবেশে, বিশেষ উদ্দেশ্য সিদ্ধির জন্যে প্রশিক্ষণের মাধ্যমে কর্মী বাহিনী তৈরী করছিল। কারণ তৎকালীন পরিবেশে যেসব লোক ইসলাম গ্রহণ করছিলেন, তাঁদের বিশেষ উদ্দেশ্যে প্রশিক্ষন দান খুবই জরুরী ছিল। যেমন— আরবগণ যেসব বিষয়ে অভ্যস্ত ছিল না সে ধরনের পরিস্থিতি সৃষ্ট হলে তাদের তা সহ্য করার মত মনোবল দান করা ছিল একেবারেই অপরিহার্য। নিজের বা আত্মীয়-স্বজনের উপর যুলুম –নির্যাতন হলে ধৈর্য ধারণ করা, আত্ম-অহংকার ও আত্মমর্যদাবোধকে নিয়ন্ত্রিত করা, ব্যক্তিগত আক্রোশ মিটানো অথবা প্রতিশোধ গ্রহণের আকাংখা দমন করা, আত্মপূজা ও প্রবৃত্তির দাসত্ব থেকে নিবৃত্ত হওয়া ইত্যাদি বিষয়ে প্রশিক্ষণ দিয়ে তৎকালীন আরবে ইসলাম গ্রহণকারীদের জীবনের লক্ষ্য সম্পর্কিত ধারণা পরিবর্তন করা দরকার ছিল। কারণ জাহেলিয়াতের যুগে তাদের জীবনের প্রধান উদ্দেশ্যই ছিল নিজের ও স্বজনদের নিরাপত্তা বিধান। ইসলাম গ্রহণের পর তাদের জীবনের লক্ষ্য পরিবর্তিত হয়। স্বাভাবিকভাবেই আত্মনিয়ন্ত্রণ ক্ষমতা অর্জন করার জন্যে তাদের তৈরী করে তোলা ছিল খুবই জরুরী। তারা যেন উত্তেজনার বশে রাগান্বিত হয়ে দিক-বিদিক জ্ঞান হারিয়ে না ফেলে। বরং অত্যন্ত ধীর ও স্থির মস্তিষ্কে ভারসম্যমূলক ও শালীনতাপূর্ণ পদক্ষেপ গ্রহণ করতে সক্ষম হয়। একজন মহান নেতার আদেশে একটি সুশৃঙ্খল সংগঠনের সদস্য হিসেবে কাজ করা এবং প্রতিটি বিষয়ে নেতার মতামত জেনে নিয়ে তদনুসারে কাজ করার জন্যেও তাদের ট্রেনিং দেয়া জরুরী ছিল। নেতার আদেশ ব্যক্তি বিশেষের পসন্দ না হলেও সৃংখলা রক্ষার্থে তা মেনে চলার জন্যে তাদের মনোভাব পরিবর্তন করা হচ্ছিল। আরবদের জীবন গড়ে তোলার জন্য এসব বিষয়ে প্রশিক্ষণদান ছিল খুবই জরুরী। কারণ একটি সুশৃংখল, উন্নত স্বভাব, সুসভ্য ও পশু-প্রবৃত্তিমুক্ত এবং গোত্রীয় বিবাদ-বিসন্বাদ বর্জিত সমাজ গড়ে তোলাই ছিল ইসলামী আন্দোলনের লক্ষ্য।\nমক্কী স্তরে যুদ্ধ থেকে বিরত থাকার নির্দেশ দানের পেছনে অপর একটি কারণ এ-ও হতে পারে যে, কুরাইশগন বংশ মর্যাদার অহংকারে লিপ্ত ছিল। তাদের বুঝিয়ে –শুনিয়ে দ্বীনের পথে আকৃষ্ট করার প্রচেষ্টা অধিকতর কার্যকর ও ফলপ্রসু ছিল। লড়াই ও যুদ্ধ-বিগ্রহ অধিকতর শত্রুতা ও ক্রোধ বৃদ্ধির সহায়ক হতো এবং তাদের জন্মগত রক্ত পিপাসা আরও প্রবল হয়ে উঠতো। ইতিপূর্বে গোত্রীয় বিদ্বেষের ভিত্তিতে দাহিস, গাবরা ও বাসুসের যুদ্ধগুলো বছরের পর বছর ধরে চালানো হয়েছিল এবং ঐসব যু্দ্ধক্ষেত্রে গোত্রের পর গোত্র নিশ্চিহ্ণ হয়ে গিয়েছিল। ইসলাম যদি ঐ ধরনের গোত্রীয় বিদ্বেষের শিকারে পরিণত হতো, তাহলে তার আদর্শিক ও দাওয়াতী আবেদন কারো মনে সাড়া জাগাতে পারতো না। বরং এক বিরামহীন রক্তক্ষয়ী লড়াইয়ের উপকরণ হয়ো থাকতো মাত্র। আর এ অবস্থায় তার বাণী এ মৌলিক শিক্ষা গোত্রীয় বিবাদের তলায় নিস্পষিত হওয়ার আশাংকা ছিল।\nব্যাপকভাবে গৃহযুদ্ধের বিস্তার রোধ করাও মক্কায় যুদ্ধ পরিহার করে চলার অন্যতম উদ্দেশ্য হতে পারে। কারণ মুমিনদের উপর অত্যাচার করা ও তাদের আন্দোলনে বাধাদান করার জন্য মক্কায় আইনানুগ কোন সরকার ছিল না। বরং প্রত্যেক মুসলমানের আত্মীয়-স্বজন ও স্বগোত্রীয় লোকেরাই তাদের দাওয়াতের কাজে বাধা দিচ্ছিল এবং তাদের উপর অত্যাচার চালিয়ে যাচ্ছিল। এমতবস্থায় যুদ্ধ করার অনুমতি দিলে প্রত্যেক পরিবারেই একটি যুদ্ধক্ষেত্র কায়েম করা হতো। আর গৃহযুদ্ধের এ ধারা অব্যাহত গতিতে চলতো। বিরোধী মহলও প্রচারণা চালানোর সুযোগ লাভ করতো যে, ইসলাম গৃহ বিবাদ বাঁধিয়ে দেয়। প্রকৃতপক্ষে এ জাতীয় প্রচারণা শুরু করাও হয়েছিল। হজ্জের সময় দূর-দুরান্ত থেকে যেসব লোক মক্কায় হজ্জ অথবা ব্যবসা করার জন্যে সমবেত হতো, তাদের নিকট কুরাইশ দলপতিগণ গিয়ে বলতো, “মুহাম্মাদ শুধু নিজের গোত্রের মধ্যে বিভেদ সৃষ্টি করেই ক্ষান্ত হয়নি, সে পিতা –পুত্রের মধ্যেও বিবাদ বাঁধিয়ে দিয়েছে।” অথচ সে সময় দুশমনদের বিরুদ্ধে শক্তি প্রয়োগ নিষিদ্ধ ছিল। যদি পুত্রকে ইসলাম বিরোধী পিতার এবং দাসকে দ্বীনের দুশমন মনিবের গর্দান উড়িয়ে দেয়ার অনুমতি দেয়া হতো, তাহলে ইসলামের বিরুদ্ধে কি পরিমাণ অপপ্রচার করা হতো, এবং বাস্তব ক্ষেত্রে কোন ধরনের অবস্থার সৃষ্টি হতো তা বলা কঠিন ছিল।\nআল্লাহ তাআলা নিশ্চয়ই অবগত ছিলেন যে, ইসলামী আন্দোলনের বিরুদ্ধে যারা অতিমাত্রায় তৎপর এবং মুসলমানদের প্রতি যারা নির্মম অত্যাচার চালিয়ে যাচ্ছিলেন, তাদের পরবর্তীকালে ঈমান আনয়ন করে ইসলামের একনিষ্ঠ সৈনিকে পরিণত হবেন। হযরত ওমর ইবনুল খাত্তাব (রা) কি তাদেরই একজন নন? এ জন্যেও যুদ্ধ না করার নির্দেশ দেয়া হয়েছিল।\nযুদ্ধ পরিহার করার অপর একটি কারণ এ-ও হতে পারে যে, গোত্রীয় প্রথা অনুযায়ী আরবদের মন-মেজায এমনভাবে গড়ে উঠেছিল যে, যুলুম-নির্যাতনের মুখে অটল মনোভাব প্রদর্শনকারী ব্যক্তিদের প্রতি তারা সহানুভূতিশীল হয়ে উঠতো। গোত্রের সম্ভ্রান্ত ও সৎস্বভাব লোকদের বেলায় এ মনোভাব আরও বেশী প্রবল ছিল। অসংখ্য ঘটনাবলী থেকে আমাদের একথার প্রমাণ পাওয়া যায়। হযরত আবু বকর (রা)-এর মত সম্ভ্রান্ত ও ভদ্র ব্যক্তি মক্কা থেকে হিজরাত করতে উদ্যত হলে ইবনে আদ দাগনা তা বরদাশত করতে পারেনি। তাই সে হযরত আবু বকর (রা) –কে ফিরিয়ে নিয়ে আসে। কারণ এরূপ ব্যক্তির দেশ ত্যাগকে ইবনে আদ দাগনা আরব সমাজের জন্য মর্যাদা হানিকর বিবেচনা করতো। তাই সে হযরত আবু বকর (রা) –কে আশ্রয় দান ও পুষ্ঠপোষকতা করার সিদ্ধান্ত ঘোষণা করে। যে চুক্তির মাধ্যমে বনী হাশেমকে আবু তালেব উপত্যকায় অন্তরীণ করে রাখা হয়েছিল তা ছিন্ন করার মধ্যেও আমাদের একথারই প্রমাণ পাওয়া যায়। বনি হাশেম গোত্রের অনাহার ও দুঃখ –কষ্ট তীব্র আকার ধারণ করায় আরব যুবকেরাই ঐ চুক্তিপত্র ছিন্ন ভিন্ন করে ফেলে। প্রাচীন আরব সমাজের একটি উল্লেখযোগ্য বৈশিষ্ট্য এই যে, নির্যাতিতের প্রতি তাদের মনে সহানুভুতি জাগ্রত হতো। অথচ সমসাময়িক আরবদের সমাজে অত্যাচারের মুখে ধৈর্য ধারণকারীদের প্রতি ঠাট্টা বিদ্রূপ করা হতো এবং অত্যাচারীগণকে সম্ভ্রমের চোখে দেখা হতো।\nআর একটি কারণ এই যে, সে সময় মুসলমানদের সংখ্যা খুবই কম ছিল এবং ইসলামী দাওয়াত তখনো মক্কার বাইরে প্রসার লাভ করেনি। কোন কোন এলাকায় এ সম্পর্কে মাত্র ভাসা ভাসা খবর পৌছে। অপরাপর গোত্রের লোকেরা বিষয়টিক কুরাইশ বংশের আভ্যন্তরীণ ব্যাপার মনে করে বিবাদের ফলাফল দাঁড়ায় তা দেখার জন্যে অপেক্ষা করছিল। এ সময় যুদ্ধ-বিগ্রহ অনুষ্ঠিত হলে স্বল্প সংখ্যক মুসলমানদের জামায়াতটি নিশ্চিহ্ণ হয়ে যাবার আশাংকা ছিল। যদিও তাঁরা নিজেদের সংখ্যার চাইতে কয়েকগুণ বেশী সংখ্যক দুশমনদের হত্যা করতে সক্ষম ছিলেন। তথাপি তাদের নিজেদের জীবিত থাকার সম্ভাবনা মোটেই ছিল না। কারণ সংখ্যায় তাঁরা খুবই কম ছিলেন। অসময়ে যুদ্ধ শুরু করার পরিণতি স্বরূপ তাঁদের সকলের জীবন নাশ হলে শির্‌ক যথাস্থানে বিরাজমান থাকতো এবং ইসলামী সমাজ প্রতিষ্ঠার লক্ষ্য কখনো বাস্তবায়িত হতে পারতো না। কিন্তু ইসলাম দুনিয়াতে আস্তবায়িত হবার জন্যেই এসেছে। তাই যথাসময়ের আগে যুদ্ধ শুরু করে দেয়া সঙ্গত ছিল না।\nহিজরাতের পরও কিছুকাল সশস্ত্র যুদ্ধ পরিহার ইসলামী আন্দোলনের কেন্দ্র মদীনায় স্থানান্তরিত হবার পরও কিছুকাল যাবৎ যুদ্ধ-বিগ্রহ নিষিদ্ধ ছিল। কারণ রাসূলুল্লাহ (সা) ইয়াহুদী এবং মদীনার ভিতরে ও উপকণ্ঠে বসবাসকারী মুশরিক আরবদের সাথে সম্পাদিত এক চুক্তিনামায় পরস্পরের প্রতি আক্রমণ না করার প্রতিশ্রুতিতে আবদ্ধ হন। আন্দোলনের এ স্তরে এ ধরেনর পদক্ষেপ গ্রহণই ছিল অত্যন্ত জরুরী। এ চুক্তিপত্রের পটভূমিকা ছিল নিম্নরূপ:\nপ্রথমত মদীনায় ইসলামের বাণী প্রচার ও মতামত ব্যক্ত করার পূর্ণ স্বাধীনতা প্রতিষ্ঠিত হয়েছিল। মদীনায় কোন রাষ্ট্র-শান্তি না থাকায় জনগণের মতামত গ্রহণ ও বর্জনে হস্তক্ষেপ করার উপযোগী কোন শক্তি ছিল না। মদীনার সকল অধিবাসীই নব প্রতিষ্ঠিত ইসলামী রাষ্ট্রকে স্বীকৃতি দিয়েছিল এবং তাদের সকল রাজনৈতিক সমস্যা সমাধানের জন্যে আল্লাহর নবীর নেতৃত্ব মেনে নিয়েছিল। তাই চুক্তিপত্র উল্লেখ করা হয়েছিল যে, আল্লাহর নবীর বিনানুমতিতে মদীনার কোন অধিবাসীই বাইরের কারো সাথে শান্তিচুক্তি, যুদ্ধ ঘোষণা অথবা অন্য কোন প্রকারের সম্পর্ক স্থাপন করতে পারবে না। এমতাবস্থায় মদীনাল রাজনৈতিক ক্ষমতা মুসলিম নেতৃত্বেরই হাতে ছিল এবং সেখানে মতামত প্রকাশেরও পূর্ণ স্বাধীনতা বিরাজ করছিল।\nদ্বিতীয়ত রাসূল (সা) এ স্তরে সকল শক্তি কেন্দ্রীভূত করে কুরাইশদের বিরোধতার একটা চূড়ান্ত নিষ্পত্তি করতে ইচ্ছুক ছিলেন। কারণ ঐ বংশের বিরোধিতা অন্যান্য গোত্রের লোকদের দ্বীন গ্রহণের পথে বাধা হয়ে দাঁড়িয়েছিল, তারা কুরাইশদের “এ আন্যন্তরীণ বিবাদ” –এর পরিণতি দেখার জন্যে অপেক্ষা করছিল। তাই রাসূলুল্লাহ (সা) কালক্ষেপ না করে বিভিন্ন দিকে ছোট ছোট সৈন্যদল প্রেরণ করেন। সর্বপ্রথম তিনি যে সৈন্যদল প্রেরণ করেন তার সেনাপতি ছিলেন হামজা (রা) ইবনে আবদুল মুত্তালিব।\nহিজরাতের পর ছয়মাস উত্তীর্ণ হতে না হতেই রমাযান মাসে এ বাহিনী প্রেরিত হয়েছিল। এ বাহিনীর পর নবী মুহাম্মাদ সাল্লাল্লাহু আলাইহি ওয়া সাল্লাম ক্রমাগত একটির পর একটি সৈন্যদল প্রেরণ করতে থাকেন। একটি হিজরাতের পর, দ্বিতীয়টি তেরমাস পর এবং তৃতীয়টি ষোড়ষ মাসের শুরুতে। হিজরাতের পর সপ্তদশ মাসের প্রারম্ভে আবদুল্লাহ ইবনে জাহাশের নেতৃত্বে একটি সৈন্যদল প্রেরিত হয় এবং এ অভিযানেই রক্তপাত সংঘটিত হয়। সেটি ছিল রমযান মাস — আরবের স্বীকৃত নীতিমালা অনুসারে ঐ মাসে যুদ্ধ –বিগ্রহ নিষিদ্ধ ছিল। এ সম্পর্কে কুরআনে করীমে নিম্নলিখিত ভাষায় আলোচনা হয়েছে:\n-------------------------------------------------------------------------------------------- “আপনাকে (হে নবী) নিষিদ্ধ মাসে যুদ্ধ করা সম্পর্কে প্রশ্ন করা হচ্ছে। বলুন, ঐ সময় যুদ্ধ করা দূষণীয়, কিন্তু মানুষকে আল্লাহর পথে জীবন যাপনে বাধাদান, আল্লাহর প্রতি কুফরী করা, আল্লাহর বান্দাদের জন্যে মসজিদুল হারামে আগমনের পথ বন্ধ করে দেয়া এবং হেরেম শরীফের বাসিন্দাদের সেখান থেকে বিতাড়িত করা আল্লাহর নিকট অধিকতর দুষণীয়। এসব অত্যাচার রক্ত পাতের চাইতেও জঘণ্য।” — বাকারা: ২১৭\nহিজরাতের পর দ্বিতীয় বছরেই রমযানুল মুবারক মাসে বদরের যুদ্ধ সংঘটিত হয়। সূরায়ে আনফালে এ সম্পর্কে মন্তব্যও করা হয়েছে।\nইসলামী আন্দোলনের এ স্তর সম্পর্কে সার্বিকভাবে পর্যালোচনা করলে দেখা যাবে যে, ইসলামী জিহাদকে আত্মরক্ষামূলক লড়াই আখ্যা দেয়ার কোনই সঙ্গত কারণ নেই। এটা শুধু পাশ্চাত্য দেশীয় বিভ্রান্তকারী লেখকদের আক্রমণে প্রভাবিত চিন্তাবিদদেরই অপকীর্তি। ইসলামের সাথে মুসলমানের সম্পর্ক শিথিল হয়ে আসার দরুন তারা গৌরব ও শ্রেষ্ঠত্ব হারিয়ে দুর্বল ভুমিকা গ্রহণ করে এবং এ সুযোগই ইসলাম বিরোধী পাশ্চাত্যের লেখক মহল ইসলামী আদর্শের প্রতি আক্রমণের পর আক্রমণ চালায়। আর তাদের প্রবল আক্রমণের তীব্রতা অনুভব করেই দুর্বলমনা মুসলমান নামধারী একদল ‘গবেষক’ ইসলামী জিহাদকে ‘আত্মরক্ষামূলক যুদ্ধ’ হিসেবে ব্যাখ্যা করার প্রয়াস পান। আল্লাহ তাআলারই মহান অনুগ্রহে একদল দৃঢ়চেতা মুসলমান এসব অপপ্রচারের প্রভাব থেকে মুক্ত রয়েছেন এবং তাঁরা সদর্পে ঘোষণা করেছেন যে, মানুষকে আল্লাহ ব্যতীত অপর সকল কর্তৃত্বের গোলামী থেকে পরিপূর্ণরূপে মুক্তিদান এবং দ্বীনকে শুধু এক ও অদ্বিতীয় আল্লাহর জন্যে নির্দিষ্ট করাই ইসলামের লক্ষ্য। কিন্তু এ স্বল্প সংখ্যক লোক ছাড়া সকল তথাকথিত চিন্তাবিদই ইসলামী জিহাদের স্বপক্ষে নৈতিক কারণের যুক্তি দেখিয়ে বিরোধী মহলের মনস্তুষ্টি সাধনের চেষ্টায় তৎপর রয়েছেন। কিন্তু ইসলামী সময় নীতির যৌক্তিকতা ব্যাখ্যা করে স্বয়ং আল্লাহ তাআলা পবিত্র কুরআনে যে উক্তি করেছেন তার উপর আর কোন যুক্তি পেশ করার অবকাশ মাত্র নাই।\n--------------------------------------------------------------------------------------------“আল্লাহর পথে লড়াই করার যোগ্য ব্যক্তি হচ্ছেন তাঁরা যারা দুনিয়ার জীবনকে আখেরাতের বিনিময়ে বিক্রি করে দেয়। আর যারা আল্লাহর পথে সংগ্রাম করেন তারা বিজয়ী হোক অথবা নিহত, উভয় অবস্থায়ই আমরা তাদের প্রচুর পরিমাণ পুরস্কার দান করবো। তোমাদের কি হল যে, তোমরা আল্লাহর পথে সংগ্রাম করছো না অথচ অসহায় অবস্থায় পতিত কত পুরুষ, নারী ও শিশু আল্লাহর নিকট ফরিয়াদ করে বলছে, “প্রভু ! এ জনপদ থেকে আমাদের উদ্ধার কর। এখানকার অধিবাসীরা যালেম। আর আমাদের জন্যে তোমারই পক্ষ থেকে একজন উদ্ধারকারী ও সাহায্যকারী পাঠিয়ে দাও। যারা ঈমানদার তারা আল্লাহর পথে জিহাদ করে। আর যারা কাফির তারা তাগুদের পথে। তোমরা শয়তানী শক্তির বিরুদ্ধে লড়াই করে যাও। শয়তানের সকল চক্রান্তই প্রকৃতপক্ষে দুর্বল।” — আন নিসা: ৭৪-৭৬\n“(হে নবী) কাফিরদের বলে দাও, তারা এখনও যদি (সুপথে) ফিরে আসে তাহলে আগে যা কিছু হয়ে গেছে তা মাফ করে দেয়া হবে। কিন্তু তারা যদি (পূর্বের আচরণের) পুনারাবৃত্তি করে তাহলে পূর্ববর্তী জাতিগুলোর পরিণতি সকলেরই জানা আছে। হে ঈমানদারগণ ! কাফিরদের বিরুদ্ধে লড়াই করে যাও যে পর্যন্ত না ফিতনা সম্পূর্ণরূপে মিটে যায় এবং একমাত্র আল্লাহ তাআলার দ্বীনই অবশিষ্ট থাকে। অতপর যদি তারা ফিতনা থেকে বিরত হয়, তাহলে জেনে রাখ যে, আল্লাহ তাআলাই তাদের সকল কার্যকলাপ লক্ষ্য করছেন। আর যদি তারা অমান্য করে তাহলে (হে নবী) মনে রেখো যে, আল্লাহ –ই তোমার পৃষ্ঠপোষক এবং উত্তম সাহায্যকারী।” — আনফাল: ৩৮—৪০\n“আহলে কিতাবদের মধ্য থেকে সেসব লোকদের বিরুদ্ধে লড়াই কর যারা আল্লাহ ও আখেরাতের প্রতি ঈমান আনয়ন করে না। আল্লাহ ও রাসূল যা হারাম ঘোষণা করেছেন তা পরিত্যাগ করে না এবং দ্বীনে হককে তাদের জীবন বিধান হিসেবে গ্রহণ করে না। তারা যে পর্যন্ত নতি স্বীকার করে ও ইয়াহুদীগণ বলে, উযায়ের আল্লাহর পুত্র আর খৃস্টানরা মসীহকে আল্লাহর পুত্র আখ্যা দিয়ে থাকে। এসব ভিত্তিহীন কথাবার্তা তাদের পূর্ববর্তী বিপথগামীদের কথাবার্তাই পুনরক্তি মাত্র। আল্লাহ তাদের ধ্বংস করুন, এরা কিভাবে বিভ্রান্ত হচ্ছে। তারা আল্লাহর স্থলে তাদের ধর্মযাজক ও পুরোহিতগণকে তাদের রব বানিয়ে নিয়েছে এবং মরিয়ামের পুত্র মসীহকেও। অথচ একমাত্র আল্লাহ ছাড়া কারো বন্দগী করতে তাদের আদেশ দেয়া হয় না। তিনি ছাড়া বন্দগী করার যোগ্যও কেউ নেই। তারা যেসব মুশরিকসুলভ কথাবার্তা বলে, সেগুলো থেকে তিনি সম্পূর্ণ পবিত্র। তারা আল্লাহর প্রদীপকে ফুঁৎকারে নিভিয়ে দিতে চায়। কিন্তু কাফেরদের নিকট অসহনীয় হওয়া সত্তেও আল্লাহ তাঁর দ্বীনের আলোকবর্তিকাকে পূর্ণত্ব দান থেকে বিরত হতে পারেন না।”\n— আত তওবা: ২৯—৩২\nউপরের আয়াতগুলোতে জিহাদের যৌক্তিকতা ও গুরুত্ব সম্পর্কে যা বল হয়েছে তার সারমর্ম নিম্নরূপ:\nদুনিয়াতে আল্লাহ তাআলার নিরম্কু প্রভুত্বের প্রতিষ্ঠা ও আল্লাহ তাআলার প্রেরিত দ্বীনে হককে মানুষের জীবনে রূপায়িত করা, সকল প্রকার শয়তানী শক্তি ও শয়তান রচিত জীবন বিধান উচ্ছেদ সাধন এবং মানুষের উপর থেকে মানুষের প্রভুত্বের অবসান করা-ই জিহাদের লক্ষ্য। মানুষ শুধু মাত্র আল্লাহর দাসত্ব করার জন্যেই সৃষ্টি। সুতরাং কোন মানুষেরই মানুষের উপর প্রভুত্ব কায়েম করা ও নিজের ইচ্ছা মাফিক আইন-বিধান জারী করার অধিকার নেই। উপরে যেসব বিষয়ের উল্লেখ করা হলো সেগুলো জিহাদ শুরু করার দাবী পেশ করে। একই সাথে -------------------- (দ্বীনের ব্যাপারে কোন জবরদস্তী নেই) আয়াতাংশের নির্দেশও মেনে চলতে হবে। অর্থাৎ মানুষের প্রভুত্ব ও কর্তৃত্ব থেকে মুক্তি লাভ করার পর একমাত্র আল্লাহরই প্রভুত্ব প্রতিষ্ঠিত থাকবে। দ্বীন একমাত্র আল্লাহরই হবে। কোন মানুষসে ইসলাম গ্রহণ করার জন্যে জবরদস্তি করা যাবে না।\nজিহাদের গুরুত্ব সম্পর্কে উপরের আলোচনা থেকে যা জানা গেল তা হচ্ছে এই যে, ইসলাম মানুষের জন্যে সত্যিকার স্বাধীন জীবনের নিশ্চয়তা বিধানের উদ্দেশ্যেই জিহাদের কর্মপন্থা পেশ করেছে। আর মানুষকে মানুষের দাসত্ব থেকে মুক্ত করে আল্লাহ এক ও অদ্বিতীয় এবং তাঁর সমজকক্ষ কেউ নেই। স্বাভাবিকভাবেই আল্লাহ তাআলা ছাড়া মানুষ অন্য কোন শক্তির সামনেই মাথা নত করতে পারে না। এ একটি কারণই কি জিহাদ শুরু করার জন্যে যথেষ্ট নয়? তাই মুসলিম মুজাহিদগণ সর্বদা উপরে বর্ণিত মনোভাবের বশবর্তী হয়েই জিহাদে অংশ গ্রহণ করতেন। যুদ্ধের উদ্দেশ্য সম্পর্কে তাদের প্রশ্ন করা হলে কোন মুজাহিদই বলতেন না “আমার দেশ বিপন্ন তাই যুদ্ধ করছি” অথবা “পারস্য এবং রোম আমাদের আক্রমণ করেছে তাই আত্মরক্ষার উদ্দেশ্যে লড়াই করছি” অথবা “আমরা রাজ্য বিস্তার ও গণীমাতের সম্পদ হস্তগত করার জন্যে যুদ্ধ করে চলছি।” অপর দিকে রাবি ইবনে আমের, হোজায়ফা ইবনে মুহাসিন এবং মুগীরা ইবনে শায়বা পারস্য সেনাপতি রস্তুমের প্রশ্নের জবাবে যে উত্তর দিয়েছিলেন, তারাও তা-ই বলতেন। কাদেসীয়ার যুদ্ধের তিনদিন পূর্বে পর্যন্ত সেনাপতি রুস্তম উপরোক্ত তিনজন মুজাহিদকে পৃথক পৃথকভাবে জিজ্ঞেস করেন, “তোমরা কি উদ্দেশ্যে লড়াই করতে এসেছ?” তাঁরা উত্তরে বলেন — “আল্লাহ তাআলা আমাদের হুকুম দিয়েছেন, আমরা যেন মানুষকে মানুষের গোলামী থেকে মুক্ত করে অদ্বিতীয় আল্লাহ তাআলার প্রভুত্বের অধীনে আনয়ন করি, সংকীর্ণতার গণ্ডী থেকে বের করে এনে তাদেরকে যেন পৃথিবীর সুপ্রশস্ত ময়দানে নামিয়ে দেই এবং বাতিল ধর্মীয় অনুশাসনের নির্যাতন থেকে রেহাই দিয়ে তাদেরকে যেন ইসলামী ন্যায়-নীতির সুশীতল ছায়াতলে স্থান করে দেই। এ উদ্দেশ্য সিদ্ধ করার জন্যেই আল্লাহ তাআলা নবীকে জীবন বিধান সহকারে মানব সমাজে প্রেরণ করেছেন।”\n“যারা আমাদের উল্লেখিত জীবন বিধান কবুল করে নেয় আমরা তাদের স্বীকারোক্তি মেনে নিয়ে ফিরে যাই এবং তাদের দেশ তাদের হাতে প্রত্যর্পণ করি। আর যারা আল্লাহর দ্বীনের বিরুদ্ধে বিদ্রোহ ঘোষণা করে আমরা তাদের বিরুদ্ধে লড়াই করে যাই এবং যতক্ষণ পর্যন্ত না আমরা শাহাদাত বরণ করে জান্নাতে প্রবেশ করি অথবা দুশমনের উপর আমাদের বিজয় সূচিত হয়, ততক্ষণ পর্যন্ত এ লড়াই অব্যাহত রাখি।”\nজিহাদের আরও একটি কারণ\nইসলামের অন্তর্নিহিত ভাবধারার মধ্যেই জিহাদের উল্লেখিত কারণগুলো দৃঢ়মূল হয়ে আছে। অনুরূপভাবে ক্ষমতালিপ্সু মানুষের দাসত্ব থেকে বিশ্বজনীন আযাদীর ঘোষণা, মানবসমাজে বিরাজমান বাস্তব পরিস্থিতির সার্বিক মুকাবিলা এবং অগ্রগতির প্রতিটি স্তরে যথাযোগ্য উপায়-উপকরণ ব্যবহার ইত্যাদি বিষয় এ দ্বীনের বাস্তব চাহিদারই অন্তর্ভূক্ত। এ দ্বীনের দাওয়াত উচ্চারণের মধ্যেই জিহাদের ঘোষণা প্রচ্ছন্ন রয়েছে। ইসলামী রাষ্ট্রের প্রতি বিরুদ্ধ শক্তির পক্ষ থেকে আক্রমণের সম্ভাবনা থাকুক বা না-ই থাকুক, সে জন্যে তার জিহাদী ভাবধারার কোনই পরিবর্তন হতে পারে না। অনৈসলামিক সমাজের বিরাজমান অবস্থা এবং ইসলামী আন্দোলনের সূচনা উভয়ই পরস্পরের প্রতি সংঘর্ষশীল। তাই জিহাদ শুধু দেশরক্ষা অথবা আত্মরক্ষার সাময়িক প্রয়োজনের সীমিত কার্যক্রম নয়। ব্যক্তিগত স্বার্থ ও লোভ চরিতার্থ করার জন্য কোন মুসলমানই নিজের প্রাণ ও ধন-সম্পদ উৎসর্গ করে জিহাদে অংশ গ্রহণ করে না।\nজিহাদের ময়দানে পদক্ষেপ নেয়ার আগেই মুজাহিদকে অপর একটি বিরাট জিহাদে জয়ী হতে হয়। সেটি হচ্ছে তার অন্তরে কুমন্ত্রণা দানকারী শয়তান, তার নিজের কামনা-বাসনা, ব্যক্তিগত স্বার্থ ও সুখ-সুবিধা, তার পরিবার ও স্বজাতির স্বার্থের প্রশ্ন এবং এ জাতীয় অপরাপর বিষয় যেগুলো আল্লাহর বন্দেগী এ পৃথিবীতে আল্লাহর সার্বভৌমত্ব প্রতিষ্ঠার পথে বাধা হয়ে দাঁড়ায়। এগুলোর বাধা অতিক্রম করার পরেই মর্দে মু’মিন জিহাদের ময়দানে অবতরণ করতে পারে। আর সমাজে ইসলামের বিপরীত যত প্রকার শ্লোগান ও মতবাদের আন্দোলন বিদ্যমান থাকে তাদের বিরুদ্ধে আপোষহীন লড়াই চালিয়ে বাতিল প্রভুত্বের উচ্ছেদ ও আল্লাহর শাসন প্রবর্তনের মহান প্রেরণাই মুমিন মুজাহিদগণের জীবনের লক্ষ্য।\nইসলাম ও দেশরক্ষা\nযারা ইসলামী জিহাদের দেশের প্রতিরক্ষা পর্যন্ত সীমাবদ্ধ করে রাখতে আগ্রহান্বিত তারা ইসলমামী জীবন বিধানের মহত্ব হ্রাস করতে চায়। তারা বলতে চায় যে, ইসলামী আদর্শ মাতৃভূমির চেয়ে বেশী গুরত্বপূর্ণ নয়। মাতৃভূমিও অনুরূপ অন্যান্য বিষয়কে অনৈসলামিক জীবন বিধান যে দৃষ্টিকোণ থেকে বিবেচনা করে, ইসলাম তা সমর্থন করে না। তাদের এ দৃষ্টিভংগী আধুনিক যুগের পরিবেশে জন্মলাভ করেছে। এ দৃষ্টিভংগী ও অনুভুতি ইসলামী আদর্শের সাথে মোটেই সামঞ্জস্যশীল নয়।\nইসলামী জীবনাদর্শের আলোকে দ্বীনের আকীদা-বিশ্বাস সংরক্ষণই ইসলামী জিহাদের লক্ষ্য অথবা ইসলামী আকীদা-বিশ্বাসের বাস্তব প্রতিচ্ছবি উপস্থাপনকারী জীবন বিধানের সংরক্ষণ কিংবা ঐ আদর্শ জীবন বিধান সংরক্ষণই ইসলামী জিহাদের লক্ষ্য। ইসলামের নিকট ভূখণ্ডের কোন মূল্য নেই। একটি ভূখণ্ড শুধু তখনই মর্যাদা লাভ করতে পারে যখন সেখানে আল্লাহ প্রদত্ত জীবন বিধান মূল বিস্তার করে। এ ভূখণ্ডে ইসলামী আকীদা-বিশ্বাসের দুর্গ প্রতিষ্ঠিত হয়। এ ভূখণ্ড ইসলামী আদর্শের আবাসভুমি (দারুল ইসলাম) এবং মানব জাতির আযাদী ও মুক্ত জীবন –যাত্রার কেন্দ্রে পরিণত হয়। এ অব্স্থায় উল্লেখিত ভূখণ্ডের প্রতিরক্ষা অর্থই হচ্ছে ইসলামী আকীদা-বিশ্বাসের সংরক্ষণ— ইসলামী জীবন বিধান ও ইসলামী আদর্শের প্রতিনিধিত্বকারী সমাজ কাঠামোর সংরক্ষণ। কিন্তু নিছক প্রতিরক্ষা ইসলামী জিহাদের মূল ও চরম লক্ষ্য হতে পারে না। দারুল ইসলামের প্রতিরক্ষাও ইসলামী জিহাদের মূল লক্ষ্য নয়। দারুল ইসলামের প্রতিরক্ষা আল্লাহর শাসন ব্যবস্থা কায়েম করার একটি উপলক্ষ্য মাত্র। তাছাড়া দারুল ইসলামকে ইসলামী আলোকবর্তিকার কেন্দ্র থেকে ইসলামী জীবনাদর্শের আলোকোজ্জল কিরণ রশ্মি দুনিয়ার প্রতিটি প্রান্তে বিস্তার লাভ করে মানব সমাজে স্বাধীনতা ও মুক্তির নিশ্চয়তা বিধান করবে। আগেই উল্লেখ করেছি যে দ্বীন ইসলামের লক্ষ্য সমগ্র মানব সমাজের কল্যাণ এবং গোটা পৃথিবীটাই তার কর্মস্থল।\nজিহাদ-ই ইসলামের প্রকৃতিগত দাবী\nউপরের আলোচনা থেকে আমরা জানতে পেরেছি যে, দুনিয়াতে আল্লাহর শাসন প্রবর্তন করার পথে কিছু পার্থিব প্রতিবন্ধকতা রয়েছে। প্রচলিত সমাজ ব্যবস্থা, অসামাজিক রাজনীতি এবং সমগ্র মানব সমাজের পরিবেশ ইত্যাদির প্রত্যকটিই ইসলামের পথে বাধা হয়ে দাড়ায়। এসব বাধা অপসারণ করার জন্যে ইসলাম শক্তি প্রয়োগ করে। প্রতিটি মানুষের নিকটই ইসলামের বাণী পৌছানো এবং প্রত্যেকের পক্ষে ইসলামী বিধানকে যাচাই করে দেখার প্রতিবন্ধকতা অপসারণ এবং এভাবে স্বাধীন ও মুক্ত পরিবেশে মানুষের নিকট ইসলামের অমর বাণী পৌছানোর সুযোগ সৃষ্টিই এ শক্তি প্রয়োগের লক্ষ্য। কৃত্রিম খোদাদের বন্ধন থেকে উদ্ধার করে মানুষকে স্বাধীনভাবে ভাল-মন্দ যাচাই করার সুযোগদানের জন্য জিহাদ এক অত্যাবশ্যক উপায়।\nপাশ্চাত্য লেকনগণ জিহাদের বিরুদ্ধে যে অপপ্রচার চালিয়ে যাচ্ছে, তার দরুন আমাদের বিভ্রান্ত বা ভীত হলে চলবে না। প্রতিকূল পরিবেশ অথবা বৃহত শক্তিবর্গের বিরোধিতায় প্রভাবান্বিত হয়ে জিহাদের জন্য ইসলামী জীবন বিধানের সাথে সামঞ্জস্যপূর্ণ ব্যাখ্যা দেয়া আমাদের কিছুতেই সঙ্গত হবে না। জিহাদ এক শাশ্বত বিধান। প্রতিরক্ষার প্রয়োজন ও সামরিক কার্যকারণ থাকুক বা না থাকুক, জিহাদের প্রয়োজনীয়তা কখনই ফুরিয়ে যাবে না। ইতিহাসের উত্থান-পতন সম্পর্কে অধ্যয়ন করার সময় এ জীবন বিধানের প্রকৃতি, তার বিশ্বজনীন মুক্তির ঘোষণা ও বাস্তব কর্মপন্থার মধ্যে যে ভাবধারা বিদ্যমান তা উপেক্ষা করা যাবে না। সামরিক কার্যকারণ ও প্রতিরক্ষার প্রয়োজনকে দ্বীনের মূল লক্ষ্যের সাথে সংমিশ্রত করা হবে খুবই ভ্রান্ত পদক্ষেপ।\nঅবশ্য বহিঃশত্রুর আক্রমণ থেকে আত্মরক্ষার পূর্ণ ব্যবস্থা অবলন্বন করা এ দ্বীনেরই দাবী। আল্লাহর সার্বভৌমত্বের ঘোষণা, আল্লাহ ব্যতীত অপরের দাসত্ব থেকে মানব সমাজকে উদ্ধার করার জন্য বাণী প্রচার এবং এ ঘোষণা ও প্রচারের ভিত্তিতে একটি বিপ্লবী আন্দোলন এবং অনৈসলামিক নেতৃত্বের প্রতি অনাস্থা প্রকাশ করে এক নতুন ধরনের নেতৃত্ব গড়ে তোলা ও দ্বীনের লক্ষ্য। মানুষের প্রভুত্বকে সম্পূর্ণরূপে অস্বীকার করে অদ্বিতীয় আল্লাহ তাআলার নিরংকুশ প্রভুত্ব প্রতিষ্ঠিত করার উদ্দেশ্য ঘোষণা করার সাথে সাথেই মানুষের প্রভুত্ব স্বীকারকারী জাহেলী সমাজ নিজের অস্তিত্ব বহাল রাখার জন্যে ইসলামের উপর প্রবলভাবে আক্রমণ করে। স্বাভাবিকভাবেই ইসলামী আন্দোলন নিজের অস্তিত্ব বজায় রাখার জন্য আত্মরক্ষামূলক পদক্ষেপ গ্রহণ করতে বাধ্য হবে। ইসলামী আন্দোলনের সূচানাতেই এরূপ পরিস্থিতির সৃষ্টি হওয়া খুবই স্বাভাবিক। ইসলাম এ ধরনের সংঘর্ষ পছন্দ করে কিনা সে প্রশ্ন অবান্তর। কেননা ইসলামী আন্দোলনের উপর এ ধরনের সংঘর্ষ চাপিয়ে দেয়া হয়। দু’টো পরস্পর বিরোধী জীবনাদর্শের সহাবস্থান সম্ভবপর নয় বিধান এদের নিজ নিজ অস্তিত্ব বহাল রাখার তাকীদই তাদের সংঘর্ষ লিপ্ত করে দেয়। এ বাস্তব সত্যের কারণেই ইসলামের পক্ষে প্রতিরক্ষামূলক লড়াই করা ছাড়া গত্যন্তর নেই।\nজাহেলিয়াতের সাথে কোন আপোষ নেই\nইসলামী জীবন বিধানে অপর একটি অধিকতর গুরুত্বপূর্ণ বৈশিষ্ট হচ্ছে এই যে, প্রকৃতিগতভাবেই ইসলাম সমগ্র মানব জাতিকে আল্লাহ ব্যতীত অন্যের দাসত্ব থেকে সম্পূর্ণরূপে মুক্তি দিতে সংকল্পবদ্ধ। তাই এ জীবন বিধান নিজেকে ভৌগলিক, গোত্রীয় অথবা অন্য কোন সীমাবদ্ধ গণ্ডীতে আবদ্ধ করে সমগ্র দুনিয়ার মানব গোষ্ঠীকে অন্যের দাসত্বে ছেড়ে দিতে পারে না। ইসলাম বিরোধী মহল কোন এক সময়ে কৌশল হিসেবে ইসলামী আন্দোলনের প্রতি আক্রমণাত্মক পদক্ষেপ গ্রহণ না করার সিদ্ধান্ত নিতে পারে। তার বিনিময়ে নিজেদের এলাকায় জাহেলী সমাজ ব্যবস্থা জারী রাখা এবং ইসলামের পক্ষ থেকে তাদের এলাকায় মানবতার মুক্তির সনদ ইসলাম প্রতিষ্ঠার অভিযান মুলতবী রাখার আবেদন করতে পারে। ইসলাম এ জাতীয় মেনে ‘যুদ্ধ বিরতি’ গ্রহণ করবে না। অবশ্য বিরোধী মহল যদি ইসলামের কর্তৃত্ব মেনে নিয়ে জিযিয়া কর প্রদানে সম্মত হয়ে যায় তাহলে তাদের নিরাপত্তা বিধান করা হবে। কারণ এমতাবস্থায় তারা ইসলামের বাণী প্রচারের পথে রাজনৈতিক শক্তি দ্বারা বাধা সৃষ্টি না করার জন্য প্রতিশ্রুতিবদ্ধ হয়। এ দ্বীনের প্রকৃতিই এরূপ। আল্লাহ তাআলার সার্বভৌমত্বের ঘোষণা এবং দুনিয়ায় সর্বত্র তাঁরই বন্দগী কায়েম করার অভিযান পরিচালনাই তার কর্মপন্থা। একটি ভৌগলিক এলাকা থেকে এ আন্দোলনের সূচনা এবং একটি ভৌগলিক জাতীয়তায় নিজেকে সীমিত করা এক কথা নয়। প্রথমাবস্থায় এ ভূখণ্ড একটি গতিশীল বিপ্লবী আন্দোলনের কেন্দ্রস্থল এবং দ্বিতীয় অবস্থায় জাতীয় রাষ্ট্র সকল প্রকার বিপ্লবী কর্মতৎপরতা থেকে বিরত একটি নিষ্ক্রিয় ভুখণ্ড মাত্র।\nইসলামের বিপ্লবী ভূমিকা উপলদ্ধি করতে হলে মনে রাখা প্রয়োজন যে, ইসলাম মানুষের জন্যে প্রদত্ত আল্লাহর বিধান। কোন ব্যক্তি, গোষ্ঠী, শ্রেণী বা গোত্র এ বিধান রচনা করেনি। তাই ইসলামী জিহাদের যৌক্তিকতার স্বপক্ষে কোন বাহ্যিক কারণ অনুসন্ধানের প্রয়োজন নেই। এ জাতীয় কারণ অনুসন্ধান করে তারা ভুলে যায় যে, দুনিয়াতে আল্লাহর নির্দেশিত রাষ্ট্র প্রতিষ্ঠার মাধ্যমে কৃত্রিমখোদাদের উচ্ছেদ সাধন এ দ্বীনের কর্মসূচীরই অংশ। ইসলামী জীবনাদর্শের এ বিপ্লবী কর্মসূচী যাদের অন্তরে জাগ্রত থাকে তাদের পক্ষে জিহাদের সমর্থনে বাহ্যিক কার্যকারণ করার কোন প্রয়োজনই হয় না।\nইসলামী জিহাদ সর্ম্পকে দু’রকম ধারণা\nপ্রথম স্তরেই ইসলামী জিহাদ সম্পর্কে দু’রকম ধারণার পার্থক্য অনুভব করা সম্ভব নয়। একটি ধারণা হচ্ছে এই যে, ইসলামকে নিতান্ত অনিচ্ছা সত্ত্বে জাহেলিয়াতের বিরুদ্ধে লড়াই করতে হয়েছিল। কারণ তার আত্মপ্রকাশই জাহেলিয়াতকে ইসলামের প্রতি আক্রমণ চালাতে বাধ্য করে। আর ইসলাম তদবস্থায় আত্মরক্ষার্থে অস্ত্রধারণ করতে বাধ্য হয়। অপর ধারণাটি হচ্ছে এই যে, ইসলাম নিজেই অগ্রসর হয়ে জাহেলিয়াতের প্রতি আঘাত হানে এবং পরিশেষে জাহেলিয়াতের বিরুদ্ধে ঘোরতর যুদ্ধ লিপ্ত হয়।চিন্তার প্রাথমিক স্তরে এ উভয় ধারণার পার্থক্য স্পষ্ট হয়ে উঠবে না। কেননা, উভয় ধারণাই ইসলামকে যুদ্ধক্ষেত্রে অবতরণ করতে বাধ্য করে। কিন্তু গন্তব্যস্থলে পৌছার পর বুঝা যাবে যে, উভয় চিন্তাধারার ধারকগণ ইসলামের লক্ষ্য ও তাৎপর্য সম্পর্কে যে ধরনের ভাবধারা পোষণ করে তার মধ্যে আকাশ পাতাল পার্থক্য রয়েছে।\n• ইসলামকে একটি আল্লাহ প্রদত্ত জীবন বিধান হিসেবে গ্রহণ করা এবং অপর দিকে একটি আঞ্চলিক মতবাদ বিবেচনা করার মধ্যে বিরাট পার্থক্য রয়েছে। প্রথমোক্ত ধারণা অনুসারে ইসলামী জীবন বিধানের লক্ষ্য হচ্ছে আল্লাহ তাআলার দুনিয়ায় দাসত্ব মেনে নিতে পারে। ঐ সমাজে শরীয়াতে ইলাহীই সর্বোচ্চ বিধান। এটিই ইসলামের প্রকৃতরূপ এবং এ ইসলামই তার উদ্দেশ্য বাস্তবায়নের পথে বাধাদানকারী সকল শক্তির মূলোৎপাটন করতে নির্দেশ দেয়। কারণ, ঐ উপায়ই মানুষের মনগড়া শাসন ব্যবস্থা ও সামাজিক বন্ধনের নাগপাশ থেকে মানব সমাজের মুক্তি সম্ভব। দ্বিতীয় ধারণা অনুসারে ইসলামকে একটি আঞ্চলিক মতবাদ বিবেচনা করার দরুন সে বিশেষ ভূখণ্ডের অধিবাসীদের উপর বিদেশী শক্তির আক্রমণের পর সে অঞ্চলের জনগণ আত্মরক্ষার খাতিরে যুদ্ধ করতে বাধ্য। এ উভয় ধারণার পার্থক্য অত্যন্ত স্পষ্ট। অবশ্য অবস্থায়ই ইসলাম জিহাদের নির্দেশ দেয়। কিন্তু উল্লেখিত দু’টি ধারণার বশবর্তী হয়ে দু’টি পৃথক পৃথক ক্ষেত্রে জিহাদের সূচনা হলে উভয়ের কার্যকারণ,লক্ষ্য ও ফলাফল মৌলিক দৃষ্টিভংগী ও বাস্তব কর্মপন্থার দিক থেকে সম্পূর্ণ ভিন্ন হতে বাধ্য।\nঅবশ্য ইসলাম অগ্রবর্তী হয়ে জিহাদের পদক্ষেপ গ্রহণ করে, ইসলাম কোন দেশ বা জাতির সম্পত্তি নয়। আল্লাহ প্রদত্ত এ জীবনাদর্শ সমগ্র দুনিয়ার কল্যাণ সাধনের জন্যে অবতীর্ণ হয়েছে। তাই যেসব সমাজ ব্যবস্থা ও রীতি-নীতি মানুষের আযাদী হরণ করে মানবতাকে দাসত্বের শিকলে বেঁধে রেখেছে সেগুলো মিটিয়ে দেয়া অত্যন্ত জরুরী। ইসলাম জনগণের উপর আক্রমণ করে না – কারো উপর জোর করে নিজের আদর্শ চাপতে চায় না।তার বিরোধ হচ্ছে রীতিনীতি ও মতবাদের সাথে। রীতিনীতি ও মতবাদের পরিবর্তন সাধনের মাধ্যমেই মানব সমাজকে ভ্রান্ত আদর্শের বিষাক্ত প্রভাব থেকে মুক্ত করা যেতে পারে।\nমানুষকে মানুষের দাসত্ব থেকে মুক্ত করে এক ও অদ্বিতীয় আল্লাহ তাআলার দাসত্বে নিয়োগ করার লক্ষ্য থেকে ইসলাম কখনো বিচ্যুত হতে পারে না। আর এ লক্ষ্য অর্জনের জন্যই ইসলাম আন্দোলনের মাধ্যমে মানুষকে পরিপূর্ণরূপে আযাদীর সাধ গ্রহণের সুযোগ করে দেয়। ইসলামী জীবনাদর্শের মৌলিক বিশ্বাস ও বাস্তব কর্মসূচী— এ উভয় দিক থেকেই একমাত্র ইসলামী সমাজ ব্যবস্থার মাধ্যমেই মানুষের সত্যিকার আযাদী অর্জিত হতে পারে। শাসক-শাসিত, সাদা-কালো, ধনী-দরিদ্র, নিকটাত্মীয় অথবা অনাত্মীয় সকলের জন্যে একমাত্র আল্লাহর আইনই নিরপেক্ষ ও কল্যাণকর হতে পারে। সকল শ্রেণীর মানুষকেই এ আইন সমানভাবে মেনে চলতে হবে। অপরাপর জীবন বিধানে মানুষ মানুষের দাসত্ব করে থাকে। আইন প্রণয়ন আল্লাহর শক্তির একটি অংশ। যে ব্যক্তি বা গোষ্ঠী মানুষের জন্যে আইন রচনার অধিকার দাবী করে, তারা প্রকারান্তরে আল্লাহর কর্তৃত্বের দাবী করে থাকে।মুখে এরূপ উচ্চরিত হোক বা না হোক বাস্তবে আইন রচনার অধিকার দাবী আল্লাহর কর্তৃত্বের দাবী ছাড়া আর কিছুই নয়।\nজিহাদ সম্পর্কে পাশ্চাত্যের ভ্রান্ত ধারণা\nআমাদের মুসলিম লেখকগণের মধ্যে যারা বর্তমান যুগের অবস্থা ও পাশ্চাত্য লেখকদের ছলনাপূর্ণ সমালোচনায় বিভ্রান্ত, তারা ইসলামী জীবনাদর্শের এ বিপ্লবী ভূমিকা স্বীকার করে নিতে প্রস্তুত নন। পাশ্চাত্য লেখকগণ ইসলামকে একটি রক্ত পিপাসু আদর্শরূপে চিত্রিত করেছে। তারা বিশ্বাসীকে বুঝাতে চায় যে, ইসলাম তরবারির সাহায্য অপরের উপর নিজের আদর্শ চাপিয়ে দিতে চায়। অথচ তারা ভালভাবেই জানে যে, ইসলাম এরূপ নয়। তবু তারা প্রতারণার আশ্রয় নিয়ে ইসলামী জিহাদের মূল সূত্র ও কার্যকারণগুলোকে বিকৃত করতে চেষ্টা করছে। পাশ্চাত্য লেখকদের এ জাতীয় প্রচারণায় প্রভাবান্বিত হয়ে আমাদের কোন কোন মুসলমান লেখকও ইসলামের ললাট থেকে জিহাদের ‘কলংক-চিহ্ণ’ ধুয়ে ফেলার উদ্দেশ্য ময়দানে নেমেছেন এবং জটিল যুক্তির সাহায্যে প্রমাণ করার প্রয়াস পাচ্ছেন যে, ইসলামী জিহাদ নিছক আত্মরক্ষামূলক যুদ্ধ মাত্র। অথচ তারা ইসলামী জীবন বিধানের প্রকৃতি ও মূল উদ্দেশ্য সম্পর্কে অজ্ঞ। তাঁরা এটুকুও জানেন না যে, বিশ্বের একটি কল্যাণকামী মতাদর্শ হিসেবে অগ্রবর্তী পদক্ষেপ গ্রহণ ইসলামের প্রকৃতিগত চাহিদা। অপর জাতির দ্বারা প্রভাবান্বিত মনোবৃত্তি সম্পন্ন তথাকথিত গবেষকগণের মন-মানসে ধর্ম সম্পর্কে পাশ্চাত্য চিন্তাধারাই সক্রিয়। পাশ্চাত্যদের বিশ্বাস হচ্ছে এই যে, ধর্ম একটি বিশ্বাসের নাম এবং তার স্থান মানুষের অন্তরে, বাস্তব কর্ম জীবনের সাথে ধর্মের কোন সম্পর্ক নেই।\nকিন্তু ইসলাম কখনো উল্লেখিত ধরনের ধর্মীয় শিক্ষা দেয়নি। আর পাশ্চাত্যের অনুরূপ আকীদা-বিশ্বাসের বশবর্তী হয়ে কখনো জিহাদের ঝাণ্ডা উত্তোলন করা হয়নি। ইসলাম মানব জীবনের জন্যে আল্লাহ প্রদত্ত বিধান। এ জীবন বিধান একমাত্র আল্লাহ তাআলার সার্বভৌমত্ব প্রতিষ্ঠাই তাঁর দাসত্ব ও আনুগত্য করার নিদর্শন। মানব জীবনের বড় বড় সমস্যা থেকে শুরু করে দৈনন্দিন জীবনের অতি ছোট-খাট বিষয় পর্যন্ত সকল সমস্যার সমাধান করা ইসলামেরই পক্ষে সম্ভব। এ আল্লাহর ব্যবস্থাকে বিজয়ী আদর্শরূপে সমাজের বুকে প্রতিষ্ঠিত করার উদ্দেশ্য সর্বাত্মক প্রচেষ্টাই জিহাদ। তবে ব্যক্তিগত আকীদা-বিশ্বাসের ক্ষেত্রে প্রত্যেকেরই স্বাধীনতা অক্ষুন্ন থাকবে। মানুষের মতামত পোষণ ও গ্রহণ বর্জনের স্বাধীনতা যারা স্বীকার করে না ইসলাম তাদের প্রতিবন্ধকতা দূর করে আপন আদর্শের পরিপূর্ণ বাস্তবায়ন চায়। ব্যক্তি হিসেবে প্রত্যেকেরই যে কোন আকীদা-বিশ্বাস ও মতামত গ্রহণ ও বর্জনের স্বাধীনতা রয়েছে। একথা অনায়াসে উপলব্ধি করা যায় যে, ইসলামী আদর্শ ও পাশ্চাত্যের ধর্ম সম্পর্কিত ধারণার মধ্যে আকাশ পাতাল পার্থক্য বিদ্যমান। তাই যেখানেই ইসলামী জীবন বিধানের বাস্তব নমুনাস্বরূপ কোন সমাজ গঠিত হয়ে যায়, সেখানে আল্লাহ প্রদত্ত অধিকার বলেই জনগণের কর্তব্য হবে অগ্রবর্তী হয়ে রাজনৈতিক ক্ষমতা হস্তগত করা এবং ইসলামী জীবন বিধান বাস্তবায়িত করা। অবশ্য ব্যক্তিগত আকীদা-বিশ্বাসের ব্যাপারে ইসলাম যে মানুষের স্বাধীনতা স্বীকার করে, তা পূর্বে বর্ণিত হয়েছে।\nইসলামের সূচনায় মুসলিম উম্মাতকে সাময়িকভাবে আল্লাহ তাআলা জিহাদ থেকে বিরত রেখেছিলেন। সেটা ছিল একটি দীর্ঘমেয়াদী পরিকল্পনার অংশবিশেষ — নীতিগত সিদ্ধান্ত তা নয়। এ আলোচনার আলোকেই আমরা কুরআনের জিহাদ সম্পর্কিত আয়াতগুলোর মর্ম অবগত হতে পারবো। কারণ ক্রম অগ্রসরমান ইসলামী আন্দোলনের বিভিন্ন স্তরে চাহিদা অনুযায়ী ভিন্ন ভিন্ন আয়াত নাযিল হয়েছিল। এসব আয়াতের পর্যালোচনাকালে আমাদের স্মরণ রাখতে হবে যে, আয়াতগুলো দু’ধরনের প্রয়োজন পূরণ করবে। আন্দোলনের প্রতিটি স্তরে যেসব আয়াত নাযিল হয়েছিল সেগুলোর মর্ম উদ্ধার করার জন্যে সে স্তর ও পটভুমি স্মরণ রাখা দরকার। আয়াতের অপর একটি দিক হচ্ছে, এগুলোর স্থায়ী শিক্ষা। এ স্থায়ী শিক্ষণীয় বিষয়গুলো কোন অবস্থাতেই পরিবর্তনীয় নয়। ইসলামী আন্দোলন পরিচালনাকালে কুরআনের নির্দেমাবলী থেকে পথের সন্ধান পেতে হলে আয়াত ও কুরাআনের নির্দেশগুলোর উপরোল্লিখিত দু’টো প্রকৃতির মধ্যে তালগোল পাকিয়ে ফেললে চলবে না।\nরিলেটেড অন্যান্য চাপ্টারইসলামী সমাজ বিপ্লবের ধারা\nইসলামী সমাজ বিপ্লবের ধারা\nরিসেন্ট ব্লগ পোষ্টস\nসকল পোষ্ট ►\nসাইয়্যেদ কুতুব শহীদ\nমুহাম্মদ আব্দুর রহিম\nআবু সলীম মুহাম্মদ আবদুল হাই\nজুলফিকার আহমদ কিসমতী\nডা: মো: মতিয়ার রহমান\nশাহ্ মুহাম্মদ হাবীবুর রহমান\nসৈয়দ ইসমাঈল হোসেন সিরাজী\nঅর্থনীতিতে রাসূল (সা) এর দশ দফা\nআদর্শ মানব মুহাম্মদ (সা)\nআসহাবে রাসূলের জীবনকথা\nইসলাম ও জিহাদ\nইসলামী আন্দোলন : সাফল্যের শর্তাবলী\nইসলামী আন্দোলনের কর্মীদের পারস্পরিক সম্পর্ক\nইসলামী আন্দোলনের নৈতিক ভিত্তি\nইসলামী দাওয়াত ও কর্মনীতি\nইসলামী নেতৃত্বের গুণাবলী\nইসলামী রেনেসাঁ আন্দোলন\nএকটি আদর্শবাদী দলের পতনের কারণঃ তার থেকে বাঁচার উপায়\nচরিত্র গঠনের মৌলিক উপাদান\nদায়ী’ ইলাল্লাহ - দা’ওয়াত ইলাল্লাহ\nনামাজ কেন আজ ব্যর্থ হচ্ছে\nমোরা বড় হতে চাই\nরাসূলুল্লাহর বিপ্লবী জীবন\nশাহ ওয়ালিউল্লাহ দেহলভী ও তাঁর চিন্তাধারা\nরিডার্স ফোরাম-রিসেন্ট পোষ্টস\nজন পাঠক অনলাইনে\nটেম্পলেট কাষ্টমাইজেশন - তরঙ্গ ইসলাম | তরঙ্গ ইসলাম


women Attaining Adulthood at 18 Reason Behind Elopement, Love Jihad: BJP MLA– News18 Bangla\nWOMEN ATTAINING ADULTHOOD AT 18 REASON BEHIND ELOPEMENT LOVE JIHAD BJP MLA\n‘১৮ নয়, মেয়েদের বিয়ের বয়স হওয়া উচিত আরও কম’\n‘সংবাদমাধ্যমের হাতে মশালা খবর তুলে দেবেন না ৷’ প্রধানমন্ত্রীর এই নির্দেশেও শেষরক্ষে হল না ৷ কে শোনে কার কথা ?\nLast Updated : May 06, 2018, 18:17 IST\n#ভোপাল: ‘সংবাদমাধ্যমের হাতে মশালা খবর তুলে দেবেন না ৷’ প্রধানমন্ত্রীর এই নির্দেশেও শেষরক্ষে হল না ৷ কে শোনে কার কথা ? ফের বিতর্কিত মন্তব্য করে মোদি সরকারকেই বিপাকে ফেলে দিলেন মধ্যপ্রদেশের বিজেপি বিধায়ক গোপাল পার্মার ৷\nমেয়েদের বিয়ের জন্য ১৮ বছর অবধি কেন অপেক্ষা করা হয় ? কেন শিশু বয়সে বিয়ে দিয়ে দেওয়া হয়না তাদের ? তাহলে অল্প বয়সে বাড়ি থেকে পালিয়ে যাওয়া কিংবা লাভ জিহাদের মত ঘটনা অনেকাংশে কমে আসবে ৷ মেয়েদের বিয়ের বয়স নির্ধারিত করার পাশাপাশিই সংখ্যালঘু সম্প্রদায়ের প্রতিই তিনি নিশানা করলেন ৷\nএকদিকে দেশের মেয়েদের বাল্যবিবাহ রুখতে বেটি বাঁচাও বেটি পড়াও স্কিমের সূচনা করেছেন প্রধানমন্ত্রী ৷ অপরদিকে, সেই দলের অন্দরে থেকেই এহেন বিতর্কিত মন্তব্য যথেষ্ট বিপাকে ফেলেছে বিজেপি সরকারকে ৷ কারণ বিজেপির এই কেন্দ্রীয় মন্ত্রী উল্টে বাল্য বিবাহের প্রতিই সরব হয়েছেন ৷\nআজকালকার যুগে মেয়েদের প্রতি একেবারেই নজর দেওয়া হয় না ৷ পড়তে যাওয়ার নাম করে তারা অন্য ছেলেকে বিয়ে করে পালিয়ে যায় ৷ আর এতেই আমাদের সমাজ অবক্ষয়ের দিকে এগিয়ে চলেছে ৷ আর শুধু পালিয়ে যাওয়াই নয় ৷ লাভ জিহাদের মত ঘটনাও ঘটছে এর ফলে ৷\nমেয়েদের বিয়ের জন্য ১৮ বছর নির্ধারিত করা হয়েছে ৷ কিন্তু সেই বয়সটার জন্যই নাকি মেয়েরা বারবার ভুলের ফাঁদে পা দিচ্ছে ৷ তাই এই সিদ্ধান্তটি সামাজিক সমস্যার উদ্রেক করছে বলেই দাবি করেন পার্মার ৷\nFirst published: May 06, 2018, 18:17 IST\nBJP MLAElopementGopal ParmarLove JihadNarendra Modi


যেভাবে ইভলিন বিশ্বের প্রথম 'সুপার মডেল'!\nসুপার মডেল হতে অসাধারণ সৌন্দর্য এবং সঙ্গে আরো অনেক কিছু- নির্দিষ্ট সহজাত দক্ষতা, নির্ভুল ফ্যাশন প্রবৃত্তি, কঠোর স্থিতিস্থাপকতা, আবেদনময়ী থাকা দরকার। পাশাপাশি একজন মডেল যখন পুরো একটি যুগকে তার নিজের আয়ত্তে নিয়ে আসতে সক্ষম হয়। আর সুপারমডেল নির্দিষ্ট একটি সময়ের প্রতিচ্ছবি প্রকাশ করে।\nএটা ছিল বিংশ শতাব্দীর শুরুর দিকের কথা যখন কেউ একজন সুপার মডেল হওয়ার গৌরব অর্জন করেন। তিনি হলেন ইভলিন নেসবিট (১৮৮৪ - ১৯৬৭) যিনি ছিলেন ফিলাডেলফিয়ার কপার-কেশী এক সুন্দরী মডেল।\nতিনি ছিলেন আমেরিকার সোনালী যুগের চিত্রশিল্পী এবং ফ্যাশন মডেলদের কাছে চরম চাওয়া পাওয়ার। তার জীবন ছিল খুবই ঘটনাবহুল। তার খ্যাতি শীর্ষে উঠেছিল যখন তিনি একটি খুনের সঙ্গে জড়িত হয়ে পড়েন এবং এ নিয়ে সে সময় 'দ্য ট্রায়াল অব দ্য সেঞ্চুরি' রচনা করা হয়।\nকিন্তু শুধু এভাবে নয়, নেসবিট আলোচনায় আসার আরো অনেক ঘটনা আছে। উনবিংশ শতাব্দীর শেষাংশ ছিল আমেরিকার অর্থনীতির দ্রুত ঊর্ধ্বগতির জন্য একটি চমৎকার সময়। কিন্তু একই সময়ে অনেক দরিদ্র ইউরোপীয় অভিবাসী এখানে চলে আশায় সে দেশের মানুষ চরম দুর্দশাও দেখেছেন। তিনি তার জীবদ্দশায় উভয়ই পেয়েছেন।\nস্কটিস-আইরিশ বংশোদ্ভূত নেসবিটের ছোটবেলা কেটেছিল পেনসিলভেনিয়ার ট্যারেনটামে। অনেক ঋণ রেখে তার বাবা মারা যান তারা যখন ছোট ছিল। সে সময় তার মা তাদের পরিবারের হাল ধরেন।\nনেসবিট কিশরী বয়স থেকেই পরিবারের দারিদ্রতা দূর করার জন্য কাজ শুরু করেন। ১৪ বছর বয়স থেকে তিনি চিত্রশিল্পীদের জন্য সম্পূর্ণ পোশাকে মডেলিং করতেন। ১৯০০ সালে নিউইয়র্ক এসে তিনি অনেক উন্নতি করেন তবে তা ছিল বেশ ক্ষণস্থায়ী।\nসে সময়ের একজন শিল্পী জেমস ক্যারল বেকউয়িথ নেসবিটকে তার মালিক জন জ্যাকব অ্যাসটরের কাছে নিয়ে যান। তিনি পরে নেসবিটকে তার সকল চারুশিল্পী এবং অঙ্কন শিল্পীদের সঙ্গে পরিচয় করিয়ে দেন। এভাবে আস্তে আস্তে নিউইয়র্কের সবচেয়ে চাহিদাপূর্ণ মডেল হয়ে যান তিনি। অসংখ্য শিল্পকর্মের জন্য তিনি ছিলেন অনুপ্রেরণা। এর মধ্যে রয়েছে ভাস্কর জর্জ গ্রে বার্নার্ডের বিখ্যাত ভাস্কর্য ‘ইনোসেন্স’ (বর্তমানে মেট্রোপলিটান মিউজিয়াম অব আর্টে সংরক্ষিত) এবং চার্লস ডানা গিবসনের ‘উইম্যান: দ্য ইটার্নাল কুয়েসশন’ (১৯০৫)।\nবিভিন্ন জার্নাল এবং ম্যাগাজিনের কভার পেজে তিনি ছিলেন এক জনপ্রিয় মুখ। তাকে প্রায়ই বিভিন্ন বিজ্ঞাপণে- যেমন মুখে মাখার ক্রিম থেকে টুথপেস্টসহ নানা রকম বিজ্ঞাপনে খুঁজে পাওয়া যেত।\nনেসবিটের কোমল এবং আবেদনময়ী চেহারা ক্রমেই বিশ্ববিখ্যাত হয়ে ওঠে আর তা দেখা যেতে থাকে পোস্টকার্ড, টোবাকো কার্ড, ক্যালেন্ডারের পাতায় এবং ক্রোমোলাইটোগ্রাফে।\nএর মধ্যে ছিল কাঠের জলপরী, জিপসি, গ্রীক দেবতা, জাপানি বাঈজী নারী – সবক্ষেত্রেই তিনি পোশাক পরিহিত থাকতেন এবং এর ফলে অঙ্কিত ছবিগুলোতে স্পষ্ট যৌনতা প্রকাশ পেত না। সেগুলো যদিও বেশ ইঙ্গিতপূর্ণ ছিল কিন্তু নেসবিটের জনপ্রিয়তা ও সুখ্যাতি নিয়ে কোনো সন্দেহ ছিল না।\nফটোগ্রাফিতে সদ্য যোগদান করা জোয়েল ফেডেরের মাধ্যমে তিনি প্রথম এই মিডিয়ামে একজন ‘লাইভ মডেল’ হিসেবে আসেন এবং তৎক্ষণাৎ তা হিট করে। ফটোগ্রাফির ঊর্ধ্বগতির জন্য ধীরে ধীরে তা ছাপানো অঙ্কিত চিত্রকর্মকে পিছনে ফেলে আসতে থাকে এবং একই সঙ্গে নেসবিটের ছবি পত্রিকায় অনেক বেশি বেশি আসতে থাকে যার ফলে জনগণের কাছে তার পরিচিতিও বাড়তে থাকে।\nসুপারমডেল হিসেবে সফল নেসবিট যেন সেই যুগের এক প্রতিমূর্তি এবং ক্রমেই তিনি সেই যুগকে সম্পূর্ণ নিজের আয়ত্তে নিয়ে নেন। পউলা উরুবুরু নামের একজন লেখক নেসবিটকে নিয়ে লেখা জীবনী ‘অ্যামেরিকান ইভ’ এ উল্লেখ করেন, 'বিংশ শতাব্দীর প্রথম দশকে নেসবিট ছিলেন একজন অ্যামেরিকান ড্রিম গার্ল যার মুখমণ্ডল ছিল তার ভাগ্য এবং তার জীবনের প্রতিফলন ঘটেছিল সে যুগের মাতাল, ঊর্ধ্বগামী এবং দু:সাহসিক মনোভাবে... তিনি পরস্পরবিরোধী প্রেরণাসমূহকে [সেই সোনালী যুগের] বাস্তবরূপে উপস্থাপন করেন; সেসময়ে তার মধ্যে ভিক্টোরিয়ান মনোভাব দেখা যায়, কিন্তু তার মনোমুগ্ধকর হাসিতে যেন লুকানো এক প্রতিশ্রুতি রয়েছে।'\n# খ্যাতি যখন বিপত্তি\nইভলিন নেসবিট যখন ‘ফ্লরোডোরা গার্ল’ নামে খ্যাত তখন নিউইয়র্কের আর্কিটেক্ট স্ট্যানফোর্ড হোয়াইটের সাথে তার পরিচয় হয়। হোয়াইটের উল্লেখযোগ্য কাজের মধ্যে রয়েছে দ্বিতীয় ম্যাডিসন স্কয়ার গার্ডেন, টিফানি’স, ওয়াশিংটন স্কয়ার আর্ক এবং কর্নেলিয়াস ভ্যান্ডারবিল্ট’স ম্যানশন। শুরুতে হোয়াইটের সাথে নেসবিটের সম্পর্ক ছিল মামার মতো কিন্তু ক্রমেই তিনি তার প্রেমিক বনে যান এবং তার উপকারী বন্ধুতে পরিণত হন।\nতিনি তাকে ও তার পরিবারকে চমৎকার উপহার ও বিলাসবহুল এপার্টমেন্ট উপহার দেন। প্রায় এক বছর সম্পর্কের পর নেসবিট সম্পর্কের ইতি টানেন এবং মিলিয়নিয়ার হ্যারি কে. থউকে বিয়ে করেন। কিন্তু থউ পরে সন্দেহের বশবর্তী হয়ে এক অনুষ্ঠানে স্ত্রীর সাবেক-প্রেমিক হোয়াইটকে গুলি করে হত্যা করেন।\nআদালতে থউকে যাবজ্জীবন কারাদণ্ড দেয়া হয়। কিন্তু আমেরিকার ইতিহাসে এমন জনপ্রিয় একজন মডেল হিসেবে নেসবিটকে বিবেচনায় রাখা হয়।\nঅভিমানি নেসবিট পরবর্তীতে নিজের মধ্যে স্থিতিস্থাপকতা নিয়ে আসেন এবং ব্যথিত এই ঘটনার পর একজন সন্তানের মা হিসেবে, একজন অভিনেত্রী, একজন বিচিত্র অনুষ্ঠানের অভিনেত্রী হিসেবে তিনি তার জীবনটি সম্পূর্ণ নিজের করে নেন।\nতিনি আজও সকলের মাঝে বেঁচে আছেন নানা চিত্রকর্ম ও ছবির মধ্য দিয়ে। তাকে নিয়ে রচিত হয়েছে নানা কবিতা। ১৯৫৫ সালে তাকে নিয়ে একটি চলচ্চিত্র 'দ্য গার্ল ইন দ্য রেড ভেলভেট সুয়িং' নির্মাণ করা হয়।\nই.এল. ডক্টরউ 'র‍্যাগটাইম' নামে একটি উপন্যাস রচনা করেন যেখানে তাঁর খুনের ঘটনাটি বিশেষভাবে প্রকাশ পায়। এমনকি সম্প্রতি ২০১০ সালে প্রচারিত এইচ.বি.ও. টিভি চ্যানেলে 'ব্রডওয়াক ইম্পায়ার' নামে একটি টিভি সিরিজের গিলিয়ান চরিত্রটি নেসবিটের উপর ভিত্তি করে বানানো।\nনেসবিটের কৃতিত্ব আজও বেঁচে আছে এবং থাকবে।


শারীরিক স্বাস্থ্যের চেয়ে গুরুত্বপূর্ণ মানসিক স্বাস্থ্য! | joybanglavision.com\nHome / বিবিধ / জনস্বাস্থ্য / শারীরিক স্বাস্থ্যের চেয়ে গুরুত্বপূর্ণ মানসিক স্বাস্থ্য!\nin জনস্বাস্থ্য অক্টোবর ১৬, ২০১৮\t০ 42 Views\nঅনলাইন ডেস্কঃ মন ও শরীর গভীরভাবে সম্পর্কযুক্ত। যদি মানসিকভাবে আমরা ভালো না থাকি, তা হলে তার প্রভাব শরীরে পড়বেই। শারীরিক স্বাস্থ্যের চেয়ে বেশি গুরুত্বপূর্ণ মানসিক স্বাস্থ্য। কারণ সুস্থভাবে জীবন যাপন করার জন্য আমাদের শারীরিক সুস্থতার অনেকটাই নির্ভর করে মানসিক সুস্থতার ওপর। যেমন দীর্ঘ সময় ধরে উত্কণ্ঠায় ভুগতে থাকলে তা শারীরিক অসুস্থতায় পরিণত হয়। সেভাবে কোনো সমস্যা না থাকলেও দেখা দিতে পারে জ্বরের উপসর্গ।\nশারীরিকভাবে সুস্থ থাকা সত্ত্বেও মনে হবে জ্বর হয়েছে। আলস্য, গলা শুকিয়ে যাওয়া, মাথা ঘোরা, মাথা যন্ত্রণা, কাঁপুনি, গায়ে ব্যথা, বমি ভাব, পেট খারাপের লক্ষণ দেখা যায়। কখনো কখনো ভয়, নার্ভাসনেস, অতিরিক্ত স্ট্রেসের সমস্যাও হতে পারে।\nকোনো উত্কণ্ঠায় ভুগলে জ্বরের লক্ষণ দেখা দেয়?\nঅ্যাংজাইটি অ্যাটাক হলে শরীরে স্ট্রেসের মাত্রা বাড়ে। এর ফলে রক্তে স্ট্রেস হরমোনের ক্ষরণ বাড়ে। হরমোন বিভিন্ন শারীরবৃত্তীয়, মানসিক পরিবর্তন ঘটায়। যার ফলে কখনো মাথা ঘোরা, কখনো পেশীতে টান ধরা, দুর্বলতার মতো সমস্যা হতে থাকে।\nযদি আমরা অনেক দিন ধরে উত্কণ্ঠায় ভুগি তা হলে সারাক্ষণই ক্লান্ত লাগে। যার শরীরের রোগ প্রতিরোধ ক্ষমতাকে আরও দুর্বল করে দিয়ে সংক্রমণের সম্ভাবনা বাড়ায়।\nসবচেয়ে আগে প্রয়োজন কী অনুভব করছেন সেটা বোঝা। গভীরভাবে শ্বাস-প্রশ্বাসের মাধ্যমে নিজের চিন্তা অন্য দিকে ঘোরানোর চেষ্টা করুন। যে বিষয়টি আপনাকে স্ট্রেস দিচ্ছে সে বিষয় নিয়ে না ভেবে অন্য বিষয় নিয়ে ভাবুন।\nমেজর অ্যাংজাইটি অ্যাটাকের ক্ষেত্রে নিজেকে অন্তত ২০ মিনিট সময় দেওয়ার পরামর্শ দিয়ে থাকেন বিশেষজ্ঞরা। সেই সঙ্গেই যখন উত্কণ্ঠা হচ্ছে না তখন স্ট্রেসের মাত্রা কম রাখার চেষ্টা করুন। যোগাভ্যাস, ধ্যান, গভীর শ্বাস-প্রশ্বাস, শরীরচর্চা স্ট্রেস বশে রাখতে সাহায্য করে।


পিরোজপুরে প্রকাশ্যে আইনজীবী সহকারীকে কুপিয়ে হত্যা\nপিরোজপুর প্রতিনিধি ৭:১৯ অপরাহ্ণ, মার্চ ০২, ২০২০\nপিরোজপুরে মো. ছিদ্দিকুর রহমান (৫৫) নামে এক আইনজীবী সহকারীকে প্রকাশ্যে কুপিয়ে হত্যা করা হয়েছে। রোববার (২ মার্চ) মামলা সংক্রান্ত বিরোধের জেরে প্রতিপক্ষরা তাকে কুপিয়ে হত্যা করে।\nনিহত ছিদ্দিকুর রহমান উপজেলার সদর ইউনিয়নের শংকরপাশা গ্রামের মৃত কাশেম আলী খলিফার পুত্র। তিনি আইনজীবী সহকারী হিসেবে পিরোজপুরের আদালতে কাজ করতেন।\nথানা পুলিশ ও পরিবার সূত্র জানায়, সোমবার (২ মার্চ) সকাল সাড়ে ৭টার দিকে স্থানীয় কাওছার খলিফার নেতৃত্বে ৩/৪ জন লোক স্থানীয় শংকরপাশা রিকশা ষ্ট্যান্ডে বসে ধারালো অস্ত্র দিয়ে কুপিয়ে ফেলে রেখে যায়। পরে স্থানীয়রা তাকে উদ্ধার করে সোয়া ৮টার দিকে উপজেলা স্বাস্থ্য কমপ্লেক্সে ভর্তি করলে কর্তব্যরত চিকিৎসক তাকে মৃত ঘোষণা করেন।\nনিহতের ছেলে মো. রিপন খলিফা অভিযোগ করে জানান, সোমবার সকালে তার পিতা ছিদ্দিকুর রহমান স্থানীয় রিকশা ষ্ট্যান্ডে দাঁড়িয়ে ছিলেন। এ সময় স্থানীয় মামলা সংক্রান্ত বিরোধের জেরে কাওছার খলিফাসহ ৪ জন তাকে কুপিয়ে হত্যা করে।\nনিহতের ছেলের দাবি করেন, কাওছারদের সাথে তাদের জমি নিয়ে বিরোধ ও প্রতিপক্ষের একটি মামলা পরিচালনায় সহযোগীতার জের ধরে এ হত্যাকান্ড ঘটানো হয়েছে।\nএ ব্যাপারে কর্তব্যরত চিকিৎসক মো. আরিফুর রহমান জানান, তাকে মৃত অবস্থায় হাসপাতলে নিয়ে আসা হয়েছে। তার শরীরের বিভিন্ন স্থানে ধারালো অস্ত্রের আঘাতের চিহ্ন রয়েছে।\nপিরজপুর থানার পুলিশের ভারপ্রাপ্ত কর্মকর্তা (ওসি) মো. নুরুল ইসলাম বাদল জানান, এ ঘটনার তদন্ত চলছে। অভিযুক্তদের গ্রেফতারের চেষ্টা চলছে।


২০২১ বিয়ের কথা ছিল! মা হারা ছেলে নিজের পছন্দের জীবনসঙ্গী বাছুক চাইতেন সুশান্তের বাবা| Sushant Singh Rajput was planning Marriage on 2021 Feb March said His Father – News18 Bangla\n২০২১ বিয়ের কথা ছিল! মা হারা ছেলে নিজের পছন্দের জীবনসঙ্গী বাছুক চাইতেন সুশান্তের বাবা\nSushant Singh Rajput Marriage Plan\nঅঙ্কিতাকে খুব ভাল করে চিনতেন, কিন্তু রিয়ার কথা শোনেননি এবং তাঁকে দেখেননি৷ বলছেন সুশান্তের বাবা৷ মা হারা ছেলের বিয়ে নিয়ে অনেক স্বপ্ন ছিল পরিবারের৷\nLast Updated : June 26, 2020, 18:54 IST\n#মুম্বই: ছেলে নেই৷ তবে সর্বক্ষণ মনে পড়ছে ছেলের কথা৷ ধীরে ধীরে সংবাদমাধ্যমের সামনেও মুখ খুলছেন সুশান্তের বাবা কেকে সিং৷ তিনি জানাচ্ছেন যে, ছোটবেলায় সুশান্ত সব কথা পরিবারের সঙ্গে ভাগ করতেন৷ তবে বড় হওয়ার সঙ্গে সঙ্গে তা কমেছিল এবং ইদানিং পরিবারের সঙ্গে নিজের জীবনের কথা কমই ভাগ করতেন প্রয়াত অভিনেতা৷\nতবে বিয়ের ব্যাপারে পরিবারের সঙ্গে কথা হয়েছিল৷ সুশান্ত চেয়েছিলেন ২০২১-এ বিয়ে করতে৷ বলেছিলেন যে ২০২১ ফেব্রুয়ারি-মার্চ নাগাদ বিয়ে করবেন৷ কারণ বর্তমানে করোনার প্রকোপ চলছে৷ এর মধ্যে বিয়ে সম্ভব নয়৷ এরপর তাঁর নতুন একটি ছবিতে কাজ করার কথা ছিল৷ তাই এই বছর বিয়ের কোনও পরিকল্পনা ছিল না সুশান্তের৷ পরের বছরই বিয়ের জন্য একপ্রকার মনস্থির করেছিলেন৷ অন্তত বাবাকে সে কথাই জানিয়েছিলেন প্রয়াত অভিনেতা৷ বাড়ি থেকে সবসময় তাঁকে বলা হত, নিজের পছন্দের মেয়েকে বিয়ে করতে৷ জানিয়েছেন কেকে সিং৷\nঅঙ্কিতাকে খুব ভাল করে চিনতেন সুশান্তের বাবা৷ শুধু মুম্বই নয়, সুশান্তের পটনার বাড়িও গিয়েছিলেন অঙ্কিতা৷ ধারাবাহিক পবিত্র রিস্তা থেকে একে অপরকে চেনেন দু’জনে৷ সেখান থেকেই হয় প্রেম৷ দীর্ঘ ৬ বছর একসঙ্গেই ছিলেন তাঁরা৷ কিন্তু তারপর সেই প্রেম ভাঙে৷ এরপর সুশান্তের জীবনে অনেক প্রেমিকা এসেছেন৷ তবে কোনও প্রেম বেশিদিন টেকেনি৷ মৃত্যুর আগে রিয়ার সঙ্গে তাঁর প্রেম চলছিল৷ কিন্তু রিহার কথা শোনেননি সুশান্তের বাবা৷ রিয়ার সঙ্গে দেখাও হয়নি৷ কিন্তু কেকে সিং জানিয়েছেন যে সুশান্তের শেষকৃত্যের সময় কৃতী শ্যানন এসে তাঁর সঙ্গে আন্তরিকভাবে কথা বলেন এবং সুশান্তের প্রসংশা করেন৷\nFirst published: June 26, 2020, 18:29 IST


এবার কে হবেন শাকিবের নায়িকা? – DIN KAL\nএবার কে হবেন শাকিবের নায়িকা?\nবাস্তব জীবন আর রুপালি পর্দায় শাকিবের নায়িকার কোনো অভাব নেই। সবাই এই সুদর্শন আর দক্ষ নায়কের নায়িকা হতে মুখিয়ে থাকেন। শুধু দেশে নয়, বিদেশেও একই চিত্র। কলকাতার শুভশ্রী, শ্রাবন্তী, পায়েল থেকে শুরু করে প্রায় সব নায়িকাই শাকিবের সঙ্গে জুটি বাঁধতে এক পায়ে দাঁড়িয়ে থাকেন। এসব নায়িকা ইতিমধ্যে এই শীর্ষ নায়কের সঙ্গে কাজও করেছেন।\nসম্প্রতি ঢাকা সফরে এসে কলকাতার নায়িকা ঋতুপর্ণা সেনগুপ্তও শাকিবের সঙ্গে কাজ করার ইচ্ছে প্রকাশ করেছেন। তিনি বলেন, ‘নবাব, শিকারিসহ শাকিব অভিনীত অনেক ছবি আমার দেখা হয়েছে। তুখোড় আর সুদর্শন অভিনেতা তিনি। বেশ ভদ্র আর অমায়িকও বটে। তার সঙ্গে আমি কাজ করতে চাই। শাকিব অবশ্য বাণিজ্যিক ছবিতে বেশি কাজ করেন। আমি চাই শাকিব খান যদি কোনো একটি অবট্রাক মুভিতে কাজ করেন তাহলে সেই ছবিতে অবশ্যই আমি নায়িকা হতে চাই।’\nশাকিবকে নিয়ে দেশ-বিদেশে নায়িকাদের যখন এই অবস্থা তখন মুক্তিযুদ্ধের গল্প নিয়ে জাজ মাল্টিমিডিয়ার নির্মাণ করতে যাওয়া ছবিতে শাকিবের নায়িকা কে হচ্ছেন? এই প্রশ্ন এখন তার দর্শক ভক্তদের। ছবিটি জাজ আর কলকাতার ভেঙ্কটেশ ফিল্মস যৌথভাবে নির্মাণ করবে। তাই এ ছবিতে শাকিবের নায়িকা কী এপার বাংলার নাকি ওপারের হবেন। এমন প্রশ্নে জাজের কর্ণধার আবদুল আজিজ বলেন, শাকিব দেশে ফিরলে বিষয়টি চূড়ান্ত হবে। ছবিতে শাকিব থাকবেন একজন কলেজ টিচার।\nতার মধ্যে থাকে দেশপ্রেম ও রাজনৈতিক সচেতনতা। বঙ্গবন্ধুর একজন আদর্শের সৈনিকও তিনি। আর এই মানসিকতা থেকে মুক্তিযুদ্ধে ঝাঁপিয়ে পড়েন তিনি। তাকে সহায়তা করতে আসবেন এক নায়িকা। এখন অপেক্ষার পালা কে হবেন শাকিবের সেই নায়িকা। গল্প ভাবনা আবদুল আজিজের। ছবিটি পরিচালনা করবেন কলকাতার রাজ চক্রবর্তী। উৎস: বিডি-প্রতিদিন\nশিক্ষণীয় একটি গল্পঃ চোখের পানি ধরে রাখা যায় না


ধামরাইয়ে বিভিন্ন এলাকায় রাস্তার বেহাল দশা-জনগণের দুর্ভোগ চরমে\nপ্রকাশের সময় : মে ২৫, ২০১৮, ১:১৪ পূর্বাহ্ণ\nআপডেট সময় : মে ২৫, ২০১৮ at ১:১৫ পূর্বাহ্ণ\nমো. আল মামুন খান, ধামরাই: ধামরাই উপজেলার সড়ক জনপদ ও স্থানীয় সরকার বিভাগের বিভিন্ন রাস্তা-ঘাট ও সড়ক ভগ্ন দশায় পতিত হয়েছে। এ কারণে জনদুর্ভোগ চরম আকার ধারন করছে। সরেজমিন এ সমস্ত রাস্তা-ঘাট ঘুরে পরিদর্শন কালে এমন দুর্ভোগ আর ভোগান্তির চিত্র চোখে পড়ে। রাস্তা-ঘাট ভেঙ্গে গর্ত হওয়ায় যানবাহন চলাচল বিঘ্নিত হচ্ছে। জনসাধারণও রাস্তা দিয়ে পায়ে হাঁটতে পারছে না। উপজেলার অধিকাংশ সড়কের রাস্তা ভেঙ্গে বিভিন্ন স্থানে গর্ত ও খানা খন্দের সৃষ্টি হয়েছে। তাছাড়াও রাস্তাগুলি একদম চলাচলের অনুপযোগী হয়ে পড়ায় সামান্য বৃষ্টি হলেই রাস্তায় হাঁটু পানি জমে থাকে।\nআসছে বর্ষা। আর বর্ষায় বৃষ্টিপাতে রাস্তা-ঘাটের বেহাল দশা কোনো নতুন বিষয় নয়। এবারের বর্ষায়ও রাস্তা-ঘাটের দুর্দশার পুরনো চিত্রের কোনো পরিবর্তন হচ্ছে না এটা আগে থেকেই বলা যায়। ধামরাইয়ের সবচেয়ে গুরুত্বপূর্ণ রাস্তা ঢাকা আরিচা মহাসড়কের বাইপাশ সড়ক সাটুরিয়া-টু বালিয়া। এই সড়কটি শোচনীয় অবস্থায় উপনীত হয়েছে। বৃষ্টির পানিতে কর্দমাক্ত হয়ে যানবাহন ও পথচারিদের জন্য দুর্ভোগের কারণ হয়ে দাঁড়িয়েছে। এমনিতেই একটু বৃষ্টিতে অনেক রাস্তা তলিয়ে যায়। এর মধ্য দিয়েই যানবাহন চলাচল করায় সড়কের বিটুমিন উঠে গর্তের সৃষ্টি হয়েছে।\nধামরাইয়ের স্থানীয় সাংসদ ইতোপূর্বে ৯০০ কোটি টাকার উন্নয়ন প্রকল্প হাতে নিয়েছিলেন। সেই প্রকল্পের ভিতরে উপজেলার রাস্তার উন্নয়ন থাকলেও সেইভাবে কাজ হয়েছে কিনা এই নিয়ে প্রশ্ন তুলেছেন স্থানীয় অধিবাসীরা। তবে যুগের পর যুগ দোষারোপের এই অপসংস্কৃতি চললেও এ থেকে বের হয়ে আসার বিষয়টি অমীমাসিংতই থেকে যাচ্ছে।\nবিস্ময়ের ব্যাপার হচ্ছে, সড়ক উন্নয়নের কাজ মাঝে মাঝে জোড়াতালি দিয়ে হচ্ছে ঠিকই, তবে সেগুলো টেকসই হচ্ছে না। আর জনগণের অর্থে নির্মিত সড়ক দিয়ে যদি জনগণই চলতে না পারে, তবে এর চেয়ে দুঃখের আর কিছু হতে পারে না। জনগণের অর্থ নিয়ে ছিনিমিনি খেলাবন্ধ না হলে এমটাই আজীবন থাকবে বলে মনে করেন ভূক্তভোগীরা।\nনির্মাণের পরপরই একটি রাস্তা ভগ্ন দশায় পরিণত হবে কেনো? তাই এসব ক্ষেত্রে রাস্তা নির্মানে কাজের মান নিয়ে এলাকাবাসীর মনে প্রশ্ন দেখা দিয়েছে। কয়েকজন স্থানীয় অধিবাসী এই প্রতিবেদককে জানান, ‘রাস্তাটির ঠিকাদার আমাদেরকে চ্যালেঞ্জ ছুড়ে দিয়েছিলেন অন্যান্য ঠিকাদারের তুলনায় নাকি তাঁর কাজ উত্তম। এখন বোঝা যাচ্ছে, তিনি আমাদেরকে ধোঁকা দিয়েছেন।’\nএ ব্যাপারে ঠিকাদারের মোবাইল ফোনে কয়েকবার কল করেও তাকে পাওয়া যায়নি।\nধামরাই উপজেলা চেয়ারম্যানের মুঠোফোনে এই রাস্তার করুণ দশার ব্যাপারে জানতে চাওয়া হলে তিনি বলেন, আমাদের রাস্তাগুলির সংস্কারের কাজ শুরু হতে যাচ্ছে। এই বর্ষার পর পরই পর্যায়ক্রমে সকল ভগ্ন রাস্তাগুলির কাজে হাত দেয়া হবে।\nউল্লেখ্য, সাটুরিয়া-টু বালিয়া- এই সড়কটি অত্যন্ত গুরুত্বপূর্ণ। এ সড়ক দিয়ে প্রতিদিন লাখ লাখ লোকের যাতায়াত আছে কিন্ত কোন সংস্কার বা মেরামত নেই। অথচ রাজনীতিবিদদের কথায় উঠে আসে, উন্নয়নে ভাসছে ধামরাই!


সত্য খবর • Page 687 of 724 • সত্যের সাথে সবসময়\n৫ হাজার যাত্রীর হজযাত্রার অনিশ্চয়তায় ধর্ম মন্ত্রণালয়\nপ্রায় ৫ হাজার যাত্রীর হজযাত্রা নিয়ে অনিশ্চয়তায় ভুগছে ধর্ম মন্ত্রণালয়। নির্ধারিত ফ্লাইটে আসন সংকট ও কিছু যাত্রী আবেদনই না করায় এই অনিশ্চয়তা দেখা দিয়েছে। ধর্ম মন্ত্রণালয়ের হজ কার্যালয়ের পরিচালক মো. সাইফুল ইসলাম সোমবার (২১ আগস্ট) দুপুরে রাজধানীর আশকোনায় হজ-ক্যাম্পে সংবাদ সম্মেলন করে এ বিষয়ে উদ্বেগের কথা জানান। তিনি বলেন, ২৮ আগস্ট পর্যন্ত যদি নির্ধারিত সবগুলো হজ-ফ্লাইট পরিচালিত হয়ও, আসন সংকটের কারণেই প্রায় ৪ হাজার যাত্রী সৌদি যেতে পারবেন না। হজ-ফ্লাইটগুলো পরিচালনা করছে দুই দেশের রাষ্ট্রীয়…\n"৫ হাজার যাত্রীর হজযাত্রার অনিশ্চয়তায় ধর্ম মন্ত্রণালয়"\nভিক্ষা করছেন অভিনেত্রী তিশা!\nঅভিনেত্রী তাসনুভা তিশাকে সাধারণত মধ্যবিত্ত ও উচ্চবিত্ত পরিবারের সন্তান কিংবা রোমান্টিক প্রেমিকার চরিত্রেই বেশি দেখা গেছে। এবার সেই বলয় থেকে থেকে বেরিয়ে এসে তিশা অভিনয় করছেন ভিক্ষুকের চরিত্রে। ‘জলতরঙ্গ’ শিরোনামের একটি নাটকের জন্য ময়লা ছেঁড়া শাড়ি পরে, চোখে মুখে অভাব আর ভাগ্যের অনিশ্চয়তার ছাপ নিয়ে ভাঙা থাল নিয়ে পথের পাশে বসে ভিক্ষা করতে দেখা গেছে তিশাকে। এই নাটকে তিশা অভিনয় করেছেন শিউলী নামে। যার তিনটি চরিত্র। এর জন্য মেকআপেও নিতে হয়েছে আলাদা প্রস্তুতি। প্রথমে তাকে…\n"ভিক্ষা করছেন অভিনেত্রী তিশা!"\nপরিবেশ এবং জীবন\nবাড়িতে টয়লেট না থাকায় স্বামীকে তালাক\nঅনেক অনুরোধের পরও বাড়িতে টয়লেট তৈরি না করায় ভারতের রাজস্থানের এক নারী তার স্বামীকে তালাক দিয়েছেন। সম্প্রতি রাজ্যটির ভিলওয়ারার পারিবারিক আদালতে বিবাহবিচ্ছেদের আবেদন মঞ্জুর হয়েছে। দেশটিতে স্ত্রী তার স্বামীকে তালাক দিতে হলে নির্যাতন ও পরিবারিক সহিংসতার বিষয়টি উল্লেখ করতে হয়। সেক্ষেত্রে শৌচাগারের কারণে বিচ্ছেদের ঘটনা এই প্রথম ঘটলো। দুই বছর আগে ২০১৫ সালে মামলা করেন ওই স্ত্রী। ২০১১ সালে তার বিয়ে হয়েছিল। বিয়ের পর থেকেই শ্বশুরবাড়িতে টয়লেট না থাকায় সমস্যায় পড়েন। অনেক দিন সহ্য করে…\n"বাড়িতে টয়লেট না থাকায় স্বামীকে তালাক"\nচীনকে সামনে রেখে নিত্য নতুন অস্ত্রে নিজেদের ভাণ্ডার সাজাচ্ছে ভারত। সেইসঙ্গে পাকিস্তানকে সামনে রেখে নিউক্লিয়ার স্ট্র্যাটেজি তৈরি করছে ভারত। সম্প্রতি দুই মার্কিন পরমাণু বিশেষজ্ঞ জানিয়েছেন, পাকিস্তানের কথা মাথায় রেখে ভারতের শক্তি বৃদ্ধি এবার কাজে আসবে চীনের ক্ষেত্রেও। ভারতের উন্নত পরমাণু শক্তির প্রশংসা করে তাঁদের লেখায় এ সম্পর্কিত বিস্তারিত তথ্য তুলে ধরেন ওই দুই মার্কিন বিশেষজ্ঞ। একটি জার্নালে প্রকাশিত খবর অনুযায়ী, ভারতের মিসাইল এতোটাই উন্নতমানের করা হচ্ছে যে, তা দক্ষিণ ভারত থেকে সমগ্র চীনের ওপর টার্গেট…\n"পুরো চীন টার্গেট করতে পারবে ভারতের মিসাইল!"\nচীনের প্রাচীরে বসানো হচ্ছে ৩০০টি হাই ডেফিনেশন..?\nচীনের প্রাচীরে বসানো হবে এবার হাই ডেফিনেশন ক্যামেরা। প্রায় ৩০০টি ক্যামেরা বসানো হচ্ছে এই প্রাচীর জুড়ে। বিশ্বের সপ্তম আশ্চর্যের মধ্যে একটি হল এই চীনের প্রাচীর। এই সমস্ত স্থাপত্যশিল্পের মধ্যে নিজেদের নাম কিংবা প্রিয়জনের নাম খোদাই করে স্থাপত্যশিল্পের মত নিজেদের সম্পর্ককেও অমর করার চেষ্টা করেন অনেকেই। এই বিষয়টি নিয়ে একাধিকবার নিষেধাজ্ঞা জারি করা হলেও কাজের কাজ কিছুই হচ্ছে না। সেই কারণে এই বিষয়টির সমাধানে নতুন উদ্যোগ নিল চীন সরকার। বিদেশি পর্যটকদের কাছে এই প্রাচীর অন্যতম আকর্ষণীয়…\n"চীনের প্রাচীরে বসানো হচ্ছে ৩০০টি হাই ডেফিনেশন..?"\nভারতে অবৈধভাবে বসবাসের অভিযোগে বাংলাদেশি আটক\nঅবৈধভাবে বসবাসের অভিযোগে ভারতের উত্তরপ্রদেশের মিরাটে এক বাংলাদেশি নাগরিককে আটক করেছে উত্তরপ্রদেশ পুলিশের বিশেষ টাস্ক ফোর্স (এসটিএফ)। বাংলাদেশি ওই নাগরিকের নাম আবু হান্নান, বাবা আবদুল হান্নান। বাড়ি বাংলাদেশের রাজশাহী জেলার ধরমপুরে। রবিবার রাতে মিরাটের ফালাবাদা এলাকায় অভিযান চালিয়ে তাকে আটক করা হয়। অভিযানের নেতৃত্বে ছিলেন মিরাটের পুলিশ সুপার ব্রজেশ কুমার এবং অতিরিক্ত পুলিশ সুপার অলোক প্রিয়দর্শী। আটকের সময় হান্নানের কাছ থেকে উদ্ধার করা হয় ভারতীয় পাসপোর্ট, আধার কার্ড, ভোটার কার্ড, বাসস্থানের সনদ (ডমিসাইল সার্টিফিকেট), মোবাইল…\n"ভারতে অবৈধভাবে বসবাসের অভিযোগে বাংলাদেশি আটক"\nলক্ষ্মীপুরে প্রবাসীর বাড়িতে ডাকাতি, টাকা ও স্বর্ণালংকার লুট\nলক্ষ্মীপুরে কলাপসিবল গেইট ভেঙ্গে প্রবাসীর বাড়িতে ডাকাতির ঘটনা ঘটেছে। এসময় প্রবাসীর স্ত্রী সুমি আক্তারকে মারধরসহ পরিবাররে ৫ সদস্যকে বেঁধে নগদ টাকাসহ প্রায় ২০ লাখ টাকার স্বর্ণালংকার লুট করে নিয়ে গেছে ডাকাতরা। রবিবার দিবাগত রাতে সদর উপজেলার চরশাহী ইউনিয়নের নুরুল্লাপুর গ্রামে (আমেরিকান প্রবাসি বাড়ি) এ ঘটনা ঘটে। খবর পেয়ে (আজ) সোমবার সকালে লক্ষ্মীপুরের অতিরিক্ত পুলিশ সুপার অনির্বাণ চাকমা ও সহকারী পুলিশ সুপার (সার্কেল) খন্দকার গোলাম শাহ নেওয়াজ ঘটনাস্থল পরিদর্শন করেন। ভুক্তভোগী পরিবার ও পুলিশ জানায়, স্থানীয়…\n"লক্ষ্মীপুরে প্রবাসীর বাড়িতে ডাকাতি, টাকা ও স্বর্ণালংকার লুট"\nবিশেষভাবে বাছাইকৃত রক্ত সঞ্চালন করে বয়স্ক ব্যক্তিদের আবার তারুণ্য ফিরিয়ে আনা যাবে বলে দাবি করেছে মার্কিন এক গবেষণা প্রতিষ্ঠান। শুধু দাবিই নয়, এজন্য তারা কাজও শুরু করেছে। এ কাজে তারা যে রক্ত বিক্রি করছে তার সামান্য প্রতি শটের দাম নেওয়া হচ্ছে প্রায় সাড়ে ছয় লাখ টাকা। মার্কিন যুক্তরাষ্ট্রের স্যান ফ্রান্সিসকোতে কাজ শুরু করেছে অ্যামব্রোসিয়া নামে স্টার্ট আপ প্রতিষ্ঠানটি। এ প্রতিষ্ঠান থেকেই দাবি করা হয়েছে রক্ত সঞ্চালনার মাধ্যমে বয়স্কদের তারুণ্য ফিরিয়ে আনার। আর এজন্য তারা ক্লিনিক্যাল…\n"বিশেষ রক্ত সঞ্চালন করে যৌবন ফেরানোর চেষ্টা মার্কিন গবেষকদের!"\nপুরুষ শাসিত এই সমাজে সব সময়ই আলোচনায় আসে নারী নির্যাতনের খবর। তবে সংসারে কি শুধুই নারীরা স্বামীদের দ্বারা নির্যাতিত হন? পুরুষরা কি নারীদের দ্বারা নির্যাতিত হন না? পুরুষ নির্যাতন প্রতিরোধ আন্দোলন নামের একটি সংগঠন বলছে, সমাজে অনেক পুরুষই বউয়ের যন্ত্রণায় নিরবে কাঁদেন। লোকচক্ষুর আড়ালে গিয়ে চোখ মোছেন..। সংগঠনটি সমাজে নির্যাতিত এসব পুরুষের জন্য পুরুষ নির্যাতন দমন আইন পাসের জোরালো দাবি জানিয়েছে। রোববার জাতীয় প্রেসক্লাবে আয়োজিত ‘নীরবে কাঁদে পুরুষ দেখার কেউ নাই, পুরুষ নির্যাতন প্রতিরোধ আইন…\n"বউয়ের যন্ত্রণায় নীরবে কাঁদে পুরুষ, দেখার কেউ নেই!"\nভারতের রাজ্য সরকার নিয়ন্ত্রিত গোশালায় একের পর এক গরুর মৃত্যু নিয়ে ঘোর চাপে দেশটির ছত্তিশগড় সরকার। গত এক সপ্তাহে ১৭৩ গরুর মৃত্যুতে বরখাস্ত হয়েছে ৯ কর্মকর্তা। এই ঘটনায় গ্রেফতার হয়েছে ২ গোশালা কর্মী। বিজেপি শাসিত রাজ্যে গোমৃত্যু নিয়ে শোরগোলের পেছনে রয়েছে আর একটি বড় কারণ। সেটি হল, গোশালাগুলিতে গরুর মৃত্যু হয়েছে তার মধ্যে একটি আবার এক বিজেপি নেতা পরিচালনা করেন। সংবাদ সংস্থা পিটিআই জানিয়েছে, এখনও পর্যন্ত এক সপ্তাহে ১৭৩টি গরুর মৃত্যু হয়েছে। ছত্তিশগড় রাজ্য গৌ…\n"ভারতে সরকারি হেফাজতে ১৭৩ গরুর মৃত্যু, বরখাস্ত ৯ অফিসার, গ্রেফতার ৩"\nPrevious 1 … 686 687 688 … 724 Next


সোনারগাঁও থানা হেফাজতে প্রতিবন্ধী ছেলেটি কে? - Welcome To Sonargaonnews\nসোনারগাঁও থানা হেফাজতে প্রতিবন্ধী ছেলেটি কে?\nPosted on নভেম্বর 7, 2017 নভেম্বর 7, 2017\nনারায়ণগঞ্জের সোনারগাঁও থানা হেফাজতে প্রতিবন্ধী ছেলেটি কে ? এ ছেলেটি তার নাম পরিচয় কিছুই বলতে পারে না। সোনারগাঁও থানা পুলিশ বিভিন্ন স্থানে তার পরিচয় চেয়ে বার্তা পাঠিয়েছে বলে জানা যায়। এ ছেলেটিকে উপজেলার সনমান্দি বাজার থেকে গত ২৬ অক্টোবর পাওয়া যায়। পরে সনমান্দি গ্রামের বাসিন্দা আনসার বাহিনীর সদস্য আব্দুল লতিফের বাড়িতে আশ্রয়ে ছিল। দীর্ঘ ১২দিন এই ছেলের পরিবারের কোন সন্ধান না পেয়ে মঙ্গলবার সকালে সোনারগাঁও থানায় হস্তান্তর করে আনসার সদস্য লতিফ।\nআনসার বাহিনীর সদস্য আব্দুল লতিফ জানান, উপজেলার সনমান্দি ইউনিয়নের সনমান্দি বাজারে গত ২৬ অক্টোবর বিকেলে একটি প্রতিবন্ধী ছেলে ঘুরাফেরা করে। এসময় ছেলেটি তার নাম পরিচয় বলতে পারছিলো না। পরে সন্ধ্যায় তার বাড়িতে নিয়ে আশ্রয় দেন। পরে স্থানীয়রা সামাজিক যোগাযোগ মাধ্যম ফেইসবুকে এই প্রতিবন্ধী ছেলের ছবি আপলোড করে পরিচয় জানতে চাওয়া হয়। দীর্ঘ ১২ দিন অতিবাহিত হওয়ার পর এই ছেলের কোন সন্ধান না পাওয়ায় তাকে সোনারগাঁও থানায় হস্তান্তর করা হয়।\nসোনারগাঁও থানার উপ-পরিদর্শক(এসআই) মফিজুল ইসলাম বলেন, ছেলেটি তার নাম পরিচয় বলতে পারে না। এ প্রতিবন্ধী ছেলেটিকে সোনারগাঁও উপজেলা সমাজ সেবা অফিসে ফোন দিলে তারা নারায়ণগঞ্জ গোদনাইল ভবগুরে আশ্রয় কেন্দ্রে দিয়ে আসতে বলেন। বিষয়টি সমাজ সেবা অধিদপ্তর কোন প্রকার দায়িত্ব নিতে চান না।\nসোনারগাঁও উপজেলা সমাজ সেবা কর্মকর্তা নঈম জাহাঙ্গীর বলেন, ছেলেটির আমরা সরাসরি দায়িত্ব নিতে পারবো না। আমাদের কোন সিকিউরিটি নেই। তবে আদালত বা ম্যাজিস্ট্রেটের প্রক্রিয়ার মাধ্যমে ভবগুরে আশ্রয় কেন্দ্রে দিতে হবে।\nসোনারগাঁওয়ে দিনব্যাপি ভ্রাম্যমান আয়কর মেলায় ব্যাপক সাড়া\nসোনারগাঁওয়ে জননিরাপত্তা বিষয়ক মতবিনিময় সভা অনুষ্ঠিত


হাসপাতালে কেমন আছেন রিজভী? | bdnewstimes.com\nপ্রচ্ছদ রাজনীতি হাসপাতালে কেমন আছেন রিজভী?\nহাসপাতালে কেমন আছেন রিজভী?\nতিন-তিনবার করোনা টেস্টে পজিটিভ বিএনপির সিনিয়র যুগ্ম মহাসচিব রুহুল কবির রিজভী হাসপাতালের করোনারি কেয়ার ইউনিটে (সিসিইউ) ভর্তি আছেন। তার শারীরিক অবস্থার অবনতি হলে বৃহস্পতিবার রাজধানীর স্কয়ার হাসপাতালে সিসিইউতে নেওয়া হয়।\nবিএনপির স্বাস্থ্যবিষয়ক সম্পাদক ডা. রফিকুল ইসলাম জানান, রুহুল কবির রিজভীর কাশি ও জ্বর থাকায় অক্সিজেন লেবেল কমে গেলে বিশেষজ্ঞ চিকিৎসকদের পরামর্শে ইনজেকশন দেওয়া হয়। পরে বৃহস্পতিবার অক্সিজেন লেবেল আরও কমে যাওয়ায় সঙ্গে সঙ্গে তাকে সিসিইউতে নিয়ে যাওয়া হয়।\nশুক্রবার তার শারীরিক অবস্থা স্থিতিশীল রয়েছে বলে জানান ডা. রফিকুল। তিনি বলেন, রুহুল কবির রিজভীর অক্সিজেন লেবেল আগের চেয়ে উন্নতি হয়েছে। তিনি স্বাভাবিক খাবার খাচ্ছেন। রোগ মুক্তির জন্য তিনি দলীয় নেতাকর্মীসহ দেশবাসীর কাছে দোয়া চেয়েছেন।\nউল্লেখ্য, কয়েক দিন ধরে জ্বরে ভোগার পর গত ১৬ মার্চ করোনা টেস্ট করা হলে রিজভীর শরীরে সংক্রমণ ধরা পড়ে। এর পর উন্নত চিকিৎসার জন্য তাকে স্কয়ার হাসপাতালে ভর্তি করা হয়।\nবুধবার পাওয়া তৃতীয়বারের রিপোর্টেও তিনি করোনা পজিটিভ বলে জানা গেছে।\nপূর্ববর্তী সংবাদ Hailey Bieber Says Trolls ‘Mess’ With Her Mind\nপরবর্তী সংবাদ স্বাস্থ্যবিধি মেনেই মেডিকেল ভর্তি পরীক্ষা অনুষ্ঠিত: মহাপরিচালক


যদি এই ভারতীয় ক্রিকেটার ফ্লপ না হতেন, তাহলে আজ দিল্লির রাস্তায় গলি ক্রিকেট খেলতেন বিরাট কোহলি\nভারতীয় দলের অধিনায়ক বিরাট কোহলি বর্তমানে বিশ্ব ক্রিকেটের সবচেয়ে বড় তারকা। বিরাট কোহলির অধিনায়কত্বে ভারতীয় দল দুর্দান্ত প্রদর্শন করে চলেছে। বিরাটের নেতৃত্বে যেখানে ভারতীয় দল টেস্টে এক নম্বর দলের স্থান পেয়েছে, সেখানে বিরাট কোহলির নেতৃত্বে ভারতীয় দল ওয়ান ডেতে ২ নম্বরে এবং টি২০ র্যা ঙ্কিংয়ে তৃতীয় স্থানে উঠে এসেছে।\n২৯ বছর বয়েসী করে ফেলেছেন ৫৬টি আন্তর্জাতিক সেঞ্চুরি\nবিরাটের বয়েস এই মুহুর্তে মাত্র ২৯ আর তিনি তার এই বয়েসেই মোট ৫৬টি হাফ সেঞ্চুরি করে ফেলেছেন। বিরাট এখনও পর্যন্ত টেস্টে ২১টি এবং ওয়ান ডেতে ৩৫টি সেঞ্চুরি করে ফেলেছেন।\nতিন ফর্ম্যাটেই রান করে চলেছেন\nআপনাদের এটাও জানিয়ে দেওয়া যাক যে বিরাট ক্রিকেটের তিন ফর্ম্যাটেই প্রচুর রান করেছেন। যেখানে তিনি ৬৬টি টেস্টে ৫৩. ৪০ গড়ে ৫৫৫৪ রান করেছেন সেখানে ২০৮টি ওয়ান ডেতে ৫৮.১০ গড়ে ৯৫৮৮ রান করে ফেলেছেন। এখনও পর্যন্ত আন্তর্জাতিক টি২০তে বিরাট মোট ৫৭টি ম্যাচ খেলেছেন বিরাট কোহলি, যাতে তিনি ৫০.৮৪ গড়ে ১৯৮৩ রান করে ফেলেছেন।\nউথাপ্পা ফ্লপ হতেই উজ্জ্বল হয়েছিল ভাগ্য\nNAGPUR, INDIA – OCTOBER 14: Robin Uthappa of India prepares to flick the ball to fine leg with Adam Gilchrist of Australia looking on during the sixth one day international match between India and Australia at at the VCA Stadium on October 14, 2007 in Nagpur, India. (Photo by Hamish Blair/Getty Images)\nআপনাদের জানিয়ে দেওয়া ভাল যে বিরাট কোহলির সফলতার পেছনে ভারতীয় দলের মিডল অর্ডার ব্যাটসম্যান রবিন উথাপ্পার অসফলতারও বড় হাত রয়েছে। বিরাটের আগে ভারতীয় টিম ম্যানেজমেন্ট রবিন উথাপ্পাকে দলে নিজের জায়গা পাকা করার জন্য বেশ কিছু সুযোগ দিয়েছিল। কিন্তু বার বার ফ্লপ প্রমানিত হন উথাপ্পা এবং ভারতীয় দলের আশায় জল ঢেলে দেন। এরপরই ভারতীয় টিম ম্যানেজমেন্ট বিরাট কোহলিকে সুযোগ দেন, এবং তিনি নিজের প্রথম ম্যাচেই শ্রীলঙ্কার বিরুদ্ধে ১৮ আগস্ট দুর্দান্ত প্রদর্শন করে হাফ সেঞ্চুরি করেন। এরপরই ভারতীয় নির্বাচকেরা রবিন উথাপ্পাকে ইগনোর করতে থাকে এবং বিরাট নিজের দুরন্ত প্রদর্শনের কারনে ভারতীয় দলে নিজের জায়গা পাকা করে ফেলেন।\nTagged: বিরাট কোহলি, রবিন উথাপ্পা


কুমিল্লায় ছাত্রলীগের কেন্দ্রীয় নেতার মোটরসাইকেল বহরে হামলা, আহত ৬\nপ্রকাশিত: ২১:০১ ৫ সেপ্টেম্বর ২০১৭ আপডেট: ১৪:১৮ ৬ সেপ্টেম্বর ২০১৭\nকুমিল্লার মনোহরগঞ্জে কেন্দ্রীয় ছাত্রলীগের সহ-সভাপতি অহিদুর রহমান জয়ের মোটরসাইকেল বহরে হামলার ঘটনা ঘটেছে। এতে জয়ের অনুসারী অন্তত ছয় জন ছাত্রলীগ কর্মী আহত হয়েছেন। হামলায় এক ছাত্রলীগকর্মীর হাতের রগ কেটে গেছে। তাকে উন্নত চিকিৎসার জন্য ঢাকার জাতীয় অর্থোপেডিক হাসপাতাল ও পুনর্বাসন প্রতিষ্ঠানে (পঙ্গু হাসপাতাল) পাঠানো হয়েছে। সোমবার (৪ সেপ্টেম্বর) বিকালে উপজেলা সদরের মনোহরগঞ্জ বাজারে এ হামলার ঘটনা ঘটে। উপজেলা ছাত্রলীগের কয়েকজন নেতার বিরুদ্ধে এই হামলার অভিযোগ উঠেছে। এ ঘটনায় তদন্ত চলছে বলে জানিয়েছেন মনোহরগঞ্জ থানার ভারপ্রাপ্ত কর্মকর্তা (ওসি) মো. সামছুজ্জামান।\nমঙ্গলবার (৫ সেপ্টেম্বর) দুপুরে ছাত্রলীগ নেতা অহিদুর রহমান জয় অভিযোগ করে বলেন, ‘সোমবার বিকালে প্রায় ২০টি মোটরসাইকেলের বহর নিয়ে এলাকাবাসীর সঙ্গে ঈদের শুভেচ্ছা বিনিময় করতে বের হই আমরা। মোটরসাইকেল বহরটি উপজেলা সদরের মনোহরগঞ্জ বাজারে উত্তর মাথায় সিএনজি স্ট্যান্ডে পৌঁছালে উপজেলা ছাত্রলীগের সহ-সভাপতি ও স্থানীয় সংসদ সদস্য মো. তাজুল ইসলামের ভাতিজা আমিরুল ইসলামের নির্দেশে উপজেলা ছাত্রলীগকর্মী রুবেলের নেতৃত্বে সাত-আট জন সন্ত্রাসী হঠাৎ রামদা, চাপাতিসহ দেশীয় অস্ত্র নিয়ে আমাদের ওপর হামলা চালায়।’\nঅহিদুর রহমান জয় বলেন, ‘সন্ত্রাসীরা আমার কর্মীদের মারধর করতে থাকে। এক পর্যায়ে তারা রামদা দিয়ে কুপিয়ে ছাত্রলীগকর্মী ওমর ফারুকের হাতের রগ কেটে দেয়। তার অবস্থা আশঙ্কাজনক। আমাদের ছয় জন নেতাকর্মী আহত হয়েছেন। আমাদের ছয়-সাতটি মোটরসাইকেল ভাঙচুর করা হয়েছে। একটি মোটরসাইকেলে আগুনও দেওয়া হয়েছে।’ আমিরুল ইসলাম নিজেও এক পর্যায়ে হামলায় অংশ নেন বলে অভিযোগ করেন তিনি।\nজয় জানান, আহত ওমর ফারুককে চিকিৎসার জন্য লাকসামের একটি প্রাইভেট হাসপাতালে নেওয়া হলে সেখানে লাকসাম উপজেলা ছাত্রলীগ সভাপতি শিহাব খান তাকে চিকিৎসা করতে বাধা দেয়। ঘটনাস্থলে পুলিশ উপস্থিত হওয়ার পর ওমর ফারুককে ঢাকায় পাঠানো সম্ভব হয়। বিষয়টি ছাত্রলীগের কেন্দ্রীয় সংসদকে জানানো হয়েছে বলে জানান তিনি।\nএ বিষয়ে জানতে অভিযুক্ত মনোহরগঞ্জ উপজেলা ছাত্রলীগকর্মী রুবেলের সঙ্গে যোগাযোগ করা হলেও তার মোবাইল ফোন বন্ধ পাওয়া যায়। তবে আরেক অভিযুক্ত উপজেলা ছাত্রলীগের সহ-সভাপতি আমিরুল ইসলাম এসব অভিযোগ অস্বীকার করেছেন। তিনি বলেন, ‘আমি এ ঘটনায় জড়িত কিনা এটা এলাকার মানুষ দেখেছে। আমরা বরং ঘটনাস্থলে গিয়ে পরিস্থিতি নিয়ন্ত্রণে এনেছি। আমার বিরুদ্ধে আনা অভিযোগ সম্পূর্ণ মিথ্যা।’\nএ বিষয়ে জানতে চাইলে কুমিল্লা দক্ষিণ জেলা ছাত্রলীগের সভাপতি আবু তৈয়ব অপি বলেন, ‘আমি ফেসবুকের মাধ্যমে ঘটনাটি জেনেছি। আমরা এ ঘটনায় তিন সদস্যের একটি কমিটি করব। এরপর সঠিক তথ্য জেনে এ বিষয়ে আমাদের মতামত জানাবো।’\nএ প্রসঙ্গে জানতে চাইলে মনোহরগঞ্জ থানার ওসি মো. সামছুজ্জামান বলেন, ‘খবর পেয়ে আমরা ঘটনাস্থলে গিয়ে ছয়টি মোটরসাইকেল মাটিতে পড়ে থাকতে দেখি। আরও একটি মোটরসাইকেল আগুন দিয়ে পুড়িয়ে দেওয়া হয়েছিল। পরে সেগুলো উদ্ধার করে থানায় নিয়ে আসা হয়।’ এ ঘটনায় তদন্ত চলছে বলে জানান তিনি।


৯ মে থেকে শুরু আম রপ্তানি\nআপডেট সময় : May 4, 2021 at 8:31 pm\nমতিনুজ্জামান মিটু : গুটি দেখে ধারণা করা হয়েছিলো ফলন ভালো হবে। কিন্তু প্রচন্ড তাপদাহের সঙ্গে সময় মতো বৃষ্টি না হওয়া ছাড়াও অফ ইয়ারের কারণে এবার আমের উৎপাদন কিছুটা কম হবে। পহেলা মে সাতক্ষিরায় স্থানীয়, গোবিন্দভোগ ও গোলাপ খাশ জাতের মধ্য দিয়ে শুরু হয়েছে এই মৌসুমের আম পাকা। কৃষি সম্প্রসারণ অধিদপ্তরের সাতক্ষিরার উপপরিচালক কৃষিবিদ মো. নূরুল ইসলাম বলেন, সাতক্ষিরা থেকে ৩ মে ইউরোপে আম রপ্তানির কথা থাকলেও তা হয়নি।\nআগামী ৯ মে জার্মানিতে ১ টন আম পাঠানোর মধ্য দিয়ে শুরু হবে ইউরোপে এবারের রপ্তানি। সবকিছু ঠিক থাকলে চলতি মৌসুমে সাতক্ষিরা থেকে ইউরোপের জার্মানি, ফ্রান্স, ইতালী ও যুক্তরাজ্যে ৫০০ মেট্রিক টন আম রপ্তানি হবে। এসব দেশে সাতক্ষিরা অঞ্চলের গোবিন্দভোগ, ল্যাংড়া, হিমসাগর ও আম্রপালি আম পাঠানো হবে। ইসলাম গ্রুপ ও আর আর এন্টারপ্রাইজসহ দেশের ১৪টি বায়ারের সহযোগিতায় এই আম রপ্তানি হচ্ছে। এবছর সাতক্ষিরা জেলায় ৪ হাজার ১১০ হেক্টর জমিতে ৪০ হাজার টন আম উৎপাদন হবে বলে আশা করা হচ্ছে।\nকৃষি সম্প্রসারণ অধিদপ্তরের বছরব্যাপী ফল উৎপাদনের মাধ্যমে পুষ্টি উন্নয়ন প্রকল্পের (২য় সংশোধিত) প্রকল্প পরিচালক কৃষিবিদ ড. মো. মেহেদী মাসুদ বলেন, মাস খানেক আগে থেকে বারমাসি বারি আম ১১ পাকা শুরু হয়েছে। ১ মে থেকে সাতক্ষিরায় গোবিন্দভোগ আম পাকতে শুরু করেছে। এর আগে থেকে ঢাকায় যে আম দেখা গেছে তা জোর করে পাকানো।\nএখন ঢাকার সর্বত্র অলিতে গলিতে সাতক্ষিরার গোবিন্দভোগ ছাড়া যেসব আম দেখা যাচ্ছে তা সবই অপরিপক্ক। আগামী ২৫ মে’র আগে পাকা হিমসাগর ও মোহনভোগ ছাড়া অন্যান্য জাতের সত্যিকারের পাকা আমের দেখা মিলবে না। কৃষি সম্প্রসারণ অধিদপ্তরের হিসেবে ২০১৯-২০ অর্থবছরে দেশে ১ লাখ ৮৯ হাজার ৮৫০ হেক্টর জমিতে ২৪ লাখ ৬৮ হাজার ৫০ টন আম হয়েছিলো। ঝড় ছাড়া একটু বৃষ্টি হলে অনিশ্চয়তা কেটে যেতো, আরও ভালো হতো। করোনার তীব্রতায় পরিস্থিতি আরও খারাপ হলে আম বিপননে গত মৌসুমের মতো ব্যবস্থা না নিলে বিপাকে পড়বে চাষিরা। বাংলাদেশ কৃষি গবেষণা ইনস্টিটিউটের উদ্যানতত্ত্ব গবেষণা কেন্দ্রের ফল বিভাগের ঊর্ধ্বতন বৈজ্ঞানিক কর্মকর্তা ড. মো. শরফ উদ্দিন বলেন, ভালো ফলনের জন্য এখন বাগানে সেচ ও সঠিক গ্রুপের কীটনাশক দেওয়া দরকার। এই সঙ্গে পোস্ট অফিসের মাধ্যমেসহ আম পরিবহনে গতবছরের করোনা পরিস্থিতির মতো ব্যবস্থা নিতে হবে।\nতিনি জানান, আম এ দেশের একটি গুরুত্বপূর্ণ ফল। ছোট-বড় সবার পছন্দনীয় এই ফলটির উৎপাদন ক্রমান্বয়ে বাড়ছে। পুষ্টি উপাদান ও বহুবিধ ব্যবহারের কারণে অন্য কোন ফলের সঙ্গে আমের তুলনা হয় না। পাকা আম উচ্চমানসম্পন্ন ক্যারোটিন বা ভিটামিন এ এবং খনিজ উপাদান সমৃদ্ধ। আম সাধারণত বাংলাদেশের সব এলাকায় আবাদ হয়, তবে উঁচু মান, স্বাদ ও অধিক উৎকৃষ্ট আম চাষের উপযোগী মাটি ও কৃষি জলবায়ুর জন্য দেশের উত্তর-পশ্চিম ও দক্ষিণ-পশ্চিম অঞ্চলে সর্বাধিক আম আবাদ হয়।\nবর্তমানে কিছু কিছু পাহাড়ি এলাকায় বাণিজ্যিক ভিত্তিতে উচ্চফলনশীল মানসম্পন্ন আমের চাষাবাদ হচ্ছে। আম ওই এলাকার মানুষের আয়ের অন্যতম উৎসে পরিণত হয়েছে। বিবিএস, ২০১৭ অনুযায়ী দেশে ৩৭৮৪৬ হেক্টর জমিতে আম চাষ হয়, যার উৎপাদন প্রায় ১১.৬১ লাখ মেট্রিক টন। তবে কৃষি সম্প্রসারণ অধিদপ্তরের হিসেব অনুযায়ী আম চাষাবাদের এলাকা ও উৎপাদন উভয়ই বেশি। তাদের মতে, ১ লাখ ৭৪ হাজার ২০৮ হেক্টর জমিতে আমের চাষাবাদ হয় এবং এর উৎপাদন ২১ লাখ ৪৩ হাজার ৪০৩ মেট্রিক টন।\nচাঁপাইনবাবগঞ্জ জেলাতে ৩১ হাজার হেক্টর জমিতে আমের চাষ হয়, যার উৎপাদন প্রায় ৩ লাখ মেট্রিক টন। রাজশাহী, চাঁপাইনবাবগঞ্জ হতে আমের বাণিজ্যিক চাষাবাদ সম্প্রসারিত হয়েছে ২৩টি জেলায়। অন্য ফসলের তুলনায় লাভজনক হওয়ায় নতুন নতুন জেলায় আম বাগান বাড়ছে।\nনাটোর জেলা প্রশাসনের বরাতে পুরস্কারপ্রাপ্ত ফল ও আম চাষি সেলিম রেজা বলেন, এজেলায় আগামী ১০ মে গাছ থেকে নিরাপদ আম সংগ্রহ কার্যক্রম শুরু হতে যাচ্ছে। রাসায়নিক পদার্থের অপব্যবহার রোধে পরিপক্ক ফল প্রাপ্তি নিশ্চিতে মৌসুমজুড়ে গাছ থেকে বিভিন্ন জাতের আম সংগ্রহের সময়সীমা নির্ধারণ করা হয়েছে। দেশীয় সুস্বাদু ফল আম এক্ষেত্রে সহায়ক ভূমিকা পালন করবে। করোনা সংক্রমণ পরিস্থিতিতে ফল চাষিদের ফল সংগ্রহ এবং এর বিপণন ও পরিবহন কার্যক্রমে কোন প্রতিবন্ধকতা দেখা দিলে জেলা প্রশাসন তা নিরসন করবে। ফলের আড়ত এবং বাগানগুলোতে প্রশাসনিক মনিটরিং ব্যবস্থা চলমান থাকবে।\nদীর্ঘসময় সংরক্ষণ, কষের মাধ্যমে পচন রোধ ও পরবর্তীতে গাছে কুশি বের হওয়ার সুবিধার জন্য বোটাসহ আম পাড়তে কৃষকদের জনস্বাস্থ্য নিশ্চিত করতে ক্ষতিকর স্প্রে থেকে বিরত থাকা এবং ব্যাগিং পদ্ধতি অনুসরণ করতে হবে। জনস্বাস্থ্য নিশ্চিত করতে গাছে ছত্রাকনাশক ব্যবহারের পর ফল সংগ্রহের নির্ধারিত সময় পর্যন্ত অপেক্ষা এবং ক্ষতিকর কার্বাইড ও ফরমালিন ব্যবহার করা যাবেনা।\nপ্রশাসনের সিদ্ধান্ত অনুসারে, জেলায় ১০ মে শুরু হয়ে আম সংগ্রহ কার্যক্রম আগামী ১৫ আগস্ট পর্যন্ত চলবে। এ দিন থেকে স্থানীয় গুটি জাতের আম সংগ্রহ শুরু হবে। পরবর্তীতে ২০ মে থেকে গোপালভোগ আম, ২৫ মে থেকে লক্ষণভোগ ও রাণী পছন্দ, ২৮ মে থেকে ক্ষীরসাপাত, ৫ জুন থেকে ল্যাংড়া, ১৫ জুন থেকে মোহনভোগ, ২০ জুন থেকে আম্রপালি, হাড়িভাঙ্গা ও ফজলী, ৩০ জুন থেকে মল্লিকা , ১০ জুলাই থেকে বারি-৪, ১৫ জুলাই থেকে আশ্বিনা জাতের আম এবং সর্বশেষ ১৫ আগস্ট থেকে গৌড়মতি আম সংগ্রহের সময় নির্ধারণ করা হয়েছে।\nএ সময়সূচির বাইরে আগে এজেলায় কোন জাতের আম গাছে পরিপক্ক হলে উপজেলা কৃষিবিভাগ ও প্রশাসনের অনুমতি সাপেক্ষে কৃষক বা ব্যবসায়ী গাছ থেকে আম সংগ্রহ করতে পারবেন। নাটোর কৃষি সম্প্রসারণ বিভাগের হিসেবে চলতি বছরে জেলায় পাঁচ হাজার ৮৫৭ হেক্টর জমি থেকে ৭৯ হাজার ৬৭১ টন আম উৎপাদন হবে বলে আশা করা হচ্ছে। সম্পাদনা : রেজা


প্রতিশোধ নিয়েই তৃণমূলে ফেরার রাস্তা তৈরি করে রাখলেন নির্দল প্রার্থীরা, বদলে গেল সমীকরণ, Independent wining candidates can join TMC after their revenge in Kolkata Municipal Corporation election. - Bengali Oneindia\n8 hrs ago জম্মু-কাশ্মীরের রামবান টানেল ধস: সুড়ঙ্গের ধ্বংসাবশেষ থেকে দশটি মৃতদেহ উদ্ধার\n| Published: December 21 2021, 21:03 [IST]\nকলকাতা পুরভোটে নিরঙ্কুশ জয় পেয়েছে তৃণমূল। একাই ১৪৪টির মধ্যে ১৩৪টি আসন জয়ে ছিনিয়ে নিয়েছে তারা। বিরোধীরা কেউ দুই অঙ্কে পৌঁছতে পারেনি। তিন বিরোধী দলের পাশাপাশি তিন নির্দল প্রার্থীও জয় পেয়েছে। আর কলকাতা পুরভোটে তৃণমূলকে হারিয়েই তাঁরা ইচ্ছাপ্রকাশ করেছেন তৃণমূলে যোগ দেওয়ার।\nনির্দল প্রার্থীরা জয়ের পরই যে বার্তা দিয়েছেন, তাতে অচিরেই তৃণমূলের জেতা ওয়ার্ড সংখ্যা ১৩৪ থেকে ১৩৭-এ হতে চলেছে। অর্থাৎ ৯২ শতাংশ থেকে তৃণমূলের আসন সংখ্যা ৯৫ শতাংশে পৌঁছে যেতে চলেছে। তৃণূমূলের বিক্ষুব্ধ হয়ে তিন জন নির্দল প্রার্থী হয়েছিলেন। ৪৩ নম্বর ওয়ার্ডের আয়েশা কনিজ, ১৩৫ নম্বর ওয়ার্ডের রুবিনা নাজ এবং ১৪১ নম্বর ওয়ার্ডের পূর্বাশা নস্কর। তিনজনেই তৃণমূল প্রার্থীকে হারিয়ে জয়লাভ করেন। তারপরই তৃণমূলের ফেরার বার্তা দেন।\n৪৩ নম্বর ওয়ার্ডের তৃণমূল প্রার্থী সগুফতা পারভিনকে হারান আয়েশা কনিজ। তিনি এই জয়ের পরে বলেন, ওয়ার্ডের মানুষের দাবি ছিল আমি প্রার্থী হই। সেই কারণেই দলের টিকিট না পেয়ে দাঁড়িয়েছিলাম নির্দল হয়ে। মানুষই আমাকে রায় দিয়েছেন। এবার তাঁদের জন্য কাজ করতে চাই। আর দিদিও মানুষের জন্য কাজ করতে চান। তাই তৃণমূলে চাইলে আমরা যোগ দিতেই পারি।\nতেমনই কলকাতা বন্দর এলাকায় ১৩৫ নম্বর ওয়ার্ডে তৃণমূলের সরকারি প্রার্থীর বিরুদ্ধে দাঁড়িয়েছিলেন রুবিনা নাজ। তাঁকেও ওয়ার্ডের মানুষ বেছে নিয়েছেন। তাঁর তৃণমূলে ফেরা স্রেফ সময়ের অপেক্ষা। আর ১৪১ নম্বর ওয়ার্ডের পূর্বাশা নস্কর দলের নতুন প্রার্থীর বিরুদ্ধে গিয়ে নির্দল হিসেবে ভোট দাঁড়িয়েছিলেন। মানুষ তাঁর পক্ষেই রায় দেন। তিনিও তৃণমূলে ফিরতে চান।\nতৃণমূল সূত্রে জানা গিয়েছে, তিন নির্দল প্রার্থীকেই দলে নেওয়া হবে। ফলে তৃণমূলের আসন সংখ্যা ১৩৪ থেকে বেড়ে হবে ১৩৭। জিততে না জিততেই দলবদলের পরিকল্পনা এবং যোগদানের পরিকল্পনা সেরে ফেললেন তাঁরা। তৃণমূল শুধু এবারই নয়, আগেরবার অর্থাৎ ২০১৫ সালেও তিন নির্দল প্রার্থীকে যোগদান করিয়েছিল। তার পুনরাবৃত্তি ঘটতে চলেছে এবারও।\nএর ফলে তৃণমূলের পক্ষে ১৩৭ এবং বিরোধী পক্ষে তিন দল মিলিয়ে ৭ হল কলকাতা পুরসভার সমীকরণ। ১৩৭-এর বিপক্ষে মাত্র সাত। বিজেপির তিন, বামফ্রন্ট ও কংগ্রেসের ২ জন করে কাউন্সিলর নিয়েই হাউস চলবে। ফলে বিরোধী কণ্ঠস্বর যে ক্ষীণ থেকে ক্ষীণতর হবে, তা বলাই যায়। তৃণমূল শক্তি বাড়াতে বাড়াতে প্রায় বিরোধীশূন্য করার দিকে নিয়ে চলে গিয়েছে কলকাতার ছোট লালবাড়িকে।\nIndependent wining candidates can join TMC after their revenge in Kolkata Municipal Corporation election.\nStory first published: Tuesday, December 21, 2021, 21:03 [IST]


ডন দাউদ ইব্রাহিমের সঙ্গে বলিউডের এইসব তারকাদের যোগ! ভাইরাল ছবিতে উত্তাল সোশ্যাল মিডিয়া - Sangbad Safar\nHome/নিউজ/ডন দাউদ ইব্রাহিমের সঙ্গে বলিউডের এইসব তারকাদের যোগ! ভাইরাল ছবিতে উত্তাল সোশ্যাল মিডিয়া\nডন দাউদ ইব্রাহিমের সঙ্গে বলিউডের এইসব তারকাদের যোগ! ভাইরাল ছবিতে উত্তাল সোশ্যাল মিডিয়া\nফের সোশ্যাল মিডিয়া উত্তাল এক ছবি ঘিরে। সুশান্ত সিং রাজপুত মৃত্যুর পর ইতিমধ্যেই অভিনেতার সঠিক তদন্তের দাবি চেয়ে ‘Sushant Justice’ নামে ফেসবুকে একটি পেজ ক্রিয়েট করা হয়েছে। আর এবার সেই পেজ থেকে পোস্ট করা একটি ছবিতে ঝড় উঠেছে সোশ্যাল মিডিয়ায়, কিন্তু এমন কি আছে সেই ছবিতে?\nবলিউড হার্টথ্রব সুশান্ত সিং রাজপুতের মৃত্যুর পর থেকেই বলিউডের তাবড় তাবড় সেলেবদের দিকে আঙ্গুল উঠেছিল স্বজনপোষণের। ইতিমধ্যেই সুশান্তের মৃত্যুর আসল কারণ জানতে চায় অনুরাগীরা। আর এরই মাঝে এবার ‘Sushant Justice’ নামে ফেসবুকে একটি পেজ থেকে পোস্ট করা ছবি নিয়ে উঠেছে বিতর্কের ঝড়। নিশ্চয়ই জানতে ইচ্ছা করছে সেই ছবিতে কি আছে?\nওই পেজ থেকে পোস্ট করা এক অস্পষ্ট ছবিতে লক্ষ্য করা যাচ্ছে অভিনেত্রী দীপিকা পাডুকোন, অভিনেতা রণবীর সিং এবং সুশান্তের বন্ধু ওরফে চিত্র পরিচালক সন্দীপ সিং ছাড়াও দুজন লোককে। ওই যে দুজনের মুখ আবছা।তবে, তাদের মধ্যে একজন অভিনেতা মহেশ শেঠী এবং অন্যজন আন্ডারওয়ার্ল্ডের ডনদাউদ ইব্রাহিম এমনটাই দাবি নেটিজেনদের। সেখানে দেখা যাচ্ছে একটি টেবিলকে ঘিরে তারা সকলেই বসে রয়েছেন আর টেবিলে সাজানো নানান রকমের খাদ্যদ্রব্য।\n‘Sushant Justice ‘ নামে ওই ফেসবুক পেজ থেকে ছবিটি পোস্ট করে ক্যাপশনে লেখা হয়েছে, ‘দেখুন বন্ধুরা রণবীর,দীপিকা, সন্দীপ আর মহেশ শেঠী যদি আমি ভুল না হই, রয়েছেন দাউদের সঙ্গে’। আর এই ছবি দেখা মাত্রই ঝড় উঠেছে সোশ্যাল মিডিয়ায়। অনেকের মনেই তৈরি হয়েছে ভিন্ন প্রশ্ন। তবে, এরই মাঝে এই বিষয়টি খোলসা করলো একটি জনপ্রিয় সংবাদ মাধ্যমের ‘এন্টি ফেক নিউজ ওয়ার রুম’। তারা দাবি করেছে সেখানে উপস্থিত ব্যক্তিদের মধ্যে মহেশ শেঠী উপস্থিত নেই অন্যদিকে আন্ডারওয়ার্ল্ডের মাফিয়া দাউদ ইব্রাহিমও সেখানে নেই। যাকে দাউদ ইব্রাহিম ভাবা হচ্ছে ব্যাক্তিটি প্রোডাকশন ডিজাইনার ওয়াসিক খান। তবে এই নিয়ে কোনও কিছু অফিশিয়ালি জানানো হয়নি তাই বিতর্ক থেকেই যাচ্ছে।\nBollywood Daud Ibrahim Deepika Padukone Entertainment News Ranveer Singh Sandeep Singh